Salman covid ah negative!\nސަލްމާން ކޮވިޑަށް ނެގެޓިވް!\n22 ނޮވެންބަރ 2020 - 09:53:56\nމަޝްހޫރު އެކްޓަރު ސަލްމާން ހާންގެ ދެ ޑްރައިވަރުން ކޮވިޑަށް ޕޮޒިޓިވްވުމާއި ގުޅިގެން 14 ދުވަހުގެ އައިސޮލޭޝަނަށް ދާން ޖެހުނުއިރު ސަލްމާން އާއިއެކު އޭނާގެ އާއިލާވެސް ތިބީ އައިސޮލޭޝަން ގައެވެ.\nއެހެންނަމަވެސް މިހާރު ރިޕޯޓްތައް ބުނާގޮތުން އޭނަ ވަނީ ކޮވިޑް-19 އަށް އިއްޔެެ ޓެސްޓް ކޮށްފައެވެ. އަދި އެ ޓެސްޓްގެ ނަތީޖާ ވަނީ ނެގެޓިވް ވެފަ ކަަމަށް ބުނެއެވެ.\nރިޕޯޓްތައް ބުނާ ގޮތުން ސަލްމާންގެ ދެ ސްޓާފަކަށް ދަނީ ބޮމްބޭ ހޮސްޕިޓަލްގައި އަދިވެސް ފަރުވާދެމުންނެވެ. އަދި އެ ދެމީހުންނަށް ހޮސްޕިޓަލުން ދެވޭނެ އެންމެ ފުރިހަމަ ފަރުވާ ފޯރުކޮށްދިނުމަށް ސަލްމާން ވަނީ އެދިފައެެވެ.\nދެ ސްޓާފަކު ޕޮޒިޓިވްވެ ސަލްމާންގެ މުޅި އާއިލާ 14 ދުވަހުގެ އައިސޮލޭޝަނެއްގައި ތިބިއިރު ސަލްމާ އާއި ސާލިމްގެ ވެޑިން އެނިވާސަރީއަށް އެ އާއިލާ ދިޔައީ ތައްޔާރުވަމުންނެވެ. އެހެން ނަމަވެސް މިހާރުގެ ހާލަތަށް ބަލައި އެ ސެލެބްރޭޝަން ލަސްކުރާނެ ކަމަށް ބެލެވެ އެވެ.\nއަދި މި ދުވަސްކޮޅަކީ ސަލްމާންގެ މަޝްހޫރު ރިއާލަޓީ ޝޯ ބިގްބޮސް ވެސް ކުރިއަށް ދާ ދުވަސްކޮޅެއް ކަމުން ސަލްމާން ކުއްލި ގޮތަކަށް އައިސޮލޭޓް ވާންޖެހުމާއިއެކު ބިގްބޮސްގެ ޝޫޓިންއަށް ވެސް ވަނީ ބުރޫއަރާފަ އެވެ.\nއެހެންނަމަވެސް ސަލްމާންގެ ކޮވިޑް ޓެސްޓް ނެގެޓިވް ވުމާއިއެކު ވަރަށް އަވަހަށް ޝޫޓިން ފަށާނެކަމަށް މީޑިއާ ރިޕޯޓްތައް ބުނެއެވެ.


Thibaa haggugai saabith vaathee nuvatha thibaa thubulhi ah nuvatha sunnathugaivaa gothah hedhun alhaathee meehaku furahsaara kohfinama ekamaa dhera nuvaasheve ތިބާ ޙައްޤުގައި ޘާބިތުވާތީ ނުވަތަ ސުންނަތުގައިވާގޮތަށް ހެދުން އަޅާތީ މީހަކުފުރައްސާރަކޮށްފިނަމަ އެކަމާ ދެރަނުވޭ – Ilm Thibaa haggugai saabith vaathee nuvatha thibaa thubulhi ah nuvatha sunnathugaivaa gothah hedhun alhaathee meehaku furahsaara kohfinama ekamaa dhera nuvaasheve\nތިބާ ޙައްޤުގައި ޘާބިތުވާތީ ނުވަތަ ސުންނަތުގައިވާގޮތަށް ހެދުން އަޅާތީ މީހަކުފުރައްސާރަކޮށްފިނަމަ އެކަމާ ދެރަނުވޭ\nތިބާ ޙައްޤުގައި ޘާބިތުވާތީ ނުވަތަ ސުންނަތުގައިވާގޮތަށް ހެދުން އަޅާތީ މީހަކުފުރައްސާރަކޮށްފިނަމަ އެކަމާ ދެރަނުވޭ!\nހިދާޔަތަކީ ދީލަތިވަންތަ ﷲ ގެ ޙަޟްރަތުންވާ ދެއްވުމެކެވެ. އެއީ ކޮންމެ މީހަކަށް ލިބޭ އެއްޗެއްނޫނެވެ. މިދުނިޔެވީ ޙަޔާތުގައި ﷲ ތަޢާލާ ލައްވާފައިވާ ސުންނަތަކީ މިދީނުގައި ގަދައަށް ހިފަހައްޓައިފިމީހަކު އިމްތިޙާނުކުރެއްވުމެވެ. އެއީ ޘާބިތުވެގެންތިބި ތެދުވެރިން ވަކިކުރެއްވުމަށްޓަކައެވެ.\nއެއިލާހު ވަޙީކުރެއްވިއެވެ. ﴿وَلَقَدْ فَتَنَّا الَّذِينَ مِن قَبْلِهِمْ ۖ فَلَيَعْلَمَنَّ اللَّـهُ الَّذِينَ صَدَقُوا وَلَيَعْلَمَنَّ الْكَاذِبِينَ﴾ (سورة العنكبوت ٣)\nމާނައީ: “އަދި ހަމަކަށަވަރުން އެބައިމީހުންގެ ކުރީގެ (އުންމަތްތަކުގެ) މީހުން، ތިމަންރަސްކަލާނގެ އިމްތިޙާން ކުރެއްވީމެވެ. ފަހެ (އީމާންކަމުގައި) ތެދުވެރިވި މީހުން، ހަމަކަށަވަރުން ﷲ ދެނެވޮޑިގެންވެއެވެ. އަދި ހަމަކަށަވަރުން ދޮގުވެރިންވެސް އެކަލާނގެ ދެނެވޮޑިގެންވެއެވެ.”\nރަސޫލުބޭކަލުންގެ ޤައުމުގެމީހުން އެބޭކަލުންނަށް ފުރައްސާރަކޮށްފައިވެއެވެ. ނޫޙު عليه السلامގެ ޤައުމުގެ މީހުންނާ ބެހޭގޮތުން ﷲ ތަޢާލާ ވަޙީކުރެއްވިއެވެ. ﴿وَيَصْنَعُ الْفُلْكَ وَكُلَّمَا مَرَّ عَلَيْهِ مَلَأٌ مِّن قَوْمِهِ سَخِرُوا مِنْهُ ۚ قَالَ إِن تَسْخَرُوا مِنَّا فَإِنَّا نَسْخَرُ مِنكُمْ كَمَا تَسْخَرُونَ﴾ (سورة هود ٣٨)\nމާނައީ: “އަދި އެކަލޭގެފާނު ނާކޮޅު ބަންނަވަމުން ގެންދެވިއެވެ. އެކަލޭގެފާނުގެ ޤައުމުގެމީހުންކުރެ، ބޮޑުންގެ ބަޔަކު އެކަލޭގެފާނުގެ އަރިހުންލާފައި ހިނގައްޖެ ކޮންމެ ފަހަރަކު އެކަލޭގެފާނަށް މަލާމާތްކުރެއެވެ. އެކަލޭގެފާނު ވިދާޅުވެއެވެ. ތިޔަބައިމީހުން ތިމަންކަލޭގެފާނަށް މަލާމާތްކުރާނަމަ، ތިޔަބައިމީހުން މަލާމާތްކުރާ ފަދައިން، ހަމަކަށަވަރުން ތިމަންމެންވެސް ތިޔަބައިމީހުންނަށް މަލާމާތް ކުރާނަމެވެ.”\nއަދިވެސް އެއިލާހު ޚަބަރުދެއްވާފައިވަނީ ފޮނުވުނު ކޮންމެ ރަސޫލުބޭކަލެއްގެ މައްޗަށް ސިޙުރުގެ ބުހުތާނުން ތުހުމަތުކުރެވިފައިވާކަމަށެވެ. އަދި ފުރައްސާރަކުރުމުގެ ގޮތުން މޮޔައެއްކަމުގައި ބުނެވޭކަމަށެވެ.\n﴿كَذَٰلِكَ مَا أَتَى الَّذِينَ مِن قَبْلِهِم مِّن رَّسُولٍ إِلَّا قَالُوا سَاحِرٌ أَوْ مَجْنُونٌ﴾ (سورة الذاريات ٥٢)\nމާނައީ: “އެފަދައިން އެއީ ސިޙުރުވިރިއެކޭ، ނުވަތަ މޮޔައެކޭ އެބައިމީހުން ނުބުނާ އެއްވެސް ރަސޫލަކު، އެބައިމީހުންގެ ކުރީގެ މީހުންގެ ގާތަކަށްވެސް ވަޑައެއްނުގަންނަވައެވެ.”\nޞަޙާބީ ބޭކަލުންނަށްވެސް ފުރައްސާރަކުރެވުނެވެ.\n﴿وَإِذَا مَرُّوا بِهِمْ يَتَغَامَزُونَ * وَإِذَا انقَلَبُوا إِلَىٰ أَهْلِهِمُ انقَلَبُوا فَكِهِينَ﴾ (سورة المطففين ٣٠-٣١)\nމާނައީ: “އަދި އެބައިމީހުން އެ މުއުނިނުންގެ ކައިރިންދާހިނދު، ލޮލުގެ އިޝާރާތުން ފުރައްސާރަ ކުރެއެވެ. އަދި އެބައިމީހުންގެ އަހުލުވެރިންގެގާތަށް އެނބުރިދާހިނދު، ހީނސަމާސާ ކުރަމުންދެއެވެ.”\nފަހެ ފުރައްސާރަކުރުމަކީ މެދުނުކެނޑި ހިނގަމުންދާކަމެކެވެ. ތިބާ ޙައްޤުގައި ޘާބިތުވާތީ ނުވަތަ ތިބާގެ ތުނބުޅިއަށް ނުވަތަ ސުންނަތުގައިވާގޮތަށް ހެދުން އަޅާތީ މީހަކުފުރައްސާރަކޮށްފިނަމަ އެކަމާ ދެރަނުވާށެވެ. ފަހެ އޭނާ އެކަންއެކުރުވަނީ އޭނާގެ ޖާހިލުކަމެވެ. ނުވަތަ ހަވާނަފްސެވެ. ފުރައްސާރަކުރާމީހުން، އެބައިމީހުންގެ އެންމެ ފުންމިނުގައި ހިދާޔަތަށް އެދެއެވެ. ނަމަވެސް އެބައިމީހުންނަށް އެކަންމިލްކުވެގެނެއްނުވެއެވެ. މަގުފުރެދިފައިވާ މީހުންނާ ބެހޭގޮތުން ﷲ ތަޢާލާ ވަޙީކުރެއްވިއެވެ.\n﴿رُّبَمَا يَوَدُّ الَّذِينَ كَفَرُوا لَوْ كَانُوا مُسْلِمِينَ﴾ (سورة الحجر ٢)\nމާނައީ: “ކާފަރުވި މީހުން އެބައިމީހުންނީ މުސްލިމުންކަމުގައި ވީނަމައޭ ހިތައި އެކަމަށް ގިނަގިނައިން އެދޭނެއެވެ.”\nއަދި ކިޔެއްހެއްޔެވެ. ތިބާ ތިހިނގާ މަގު އެއީ ޙައްޤުކަންވެސް އޭނާއަށް އިނގެއެވެ.\n﴿وَجَحَدُوا بِهَا وَاسْتَيْقَنَتْهَا أَنفُسُهُمْ ظُلْمًا وَعُلُوًّا ۚ فَانظُرْ كَيْفَ كَانَ عَاقِبَةُ الْمُفْسِدِينَ﴾ (سورة النمل ١٤)\nމާނައީ: “އަދި (އެ އާޔަތްތައް) އެއީ، ތެދުކަން އެބައިމީހުންގެ ނަފްސުތަކަށް ޔަޤީންވެތިބެ، އަނިޔާވެރިކަމާއި، ބޮޑާވެގަތުމުގެ ގޮތުން، އެ އާޔަތްތަކަށް އެބައިމީހުން އިންކާރުކުރިއެވެ. ފަހެ، ފަސާދަކުރާމީހުންގެ ނިމުންވަނީ ކިހިނަކުންކަން، ކަލޭގެފާނު ދެކެވަޑައިގަންނަވާށެވެ.”\nނަބީބޭކަލުން ކަންތައްކުރެއްވިގޮތަށް ތިބާއަށް ފުރައްސާރަކުރާމީހުންނަށް ކަންތައްކުރާށެވެ. ކެތްތެރިވުމާއި ޢަފޫކުރުމާއި ޢުގޫބާތްދެވެންއޮންނައިރު ދޫކޮށްލުމާއި އަވަސްއަރުވާނުލާ މަޑުމައިތިރިވުމުންނެވެ. އަދި ތިބާއަށް ގޯނާކުރާމީހުންގެ ކިބައިން މޫނު އަނބުރާލާށެވެ. އެއިލާހުގެ ނަބިއްޔާ صلى الله عليه وسلم އަށް އެއިލާހު ވަޙީކުރެއްވިއެވެ. ﴿فَاصْبِرْ كَمَا صَبَرَ أُولُو الْعَزْمِ مِنَ الرُّسُلِ وَلَا تَسْتَعْجِل لَّهُمْ ۚ كَأَنَّهُمْ يَوْمَ يَرَوْنَ مَا يُوعَدُونَ لَمْ يَلْبَثُوا إِلَّا سَاعَةً مِّن نَّهَارٍ ۚ بَلَاغٌ ۚ فَهَلْ يُهْلَكُ إِلَّا الْقَوْمُ الْفَاسِقُونَ﴾ (سورة الأحقاف ٣٥)\nމާނައި: “ފަހެ، ރަސޫލުންގެ ތެރެއިން ގަދަހިތްވަރުފުޅުގެވެރި ރަސޫލުބޭކަލުން (އެބަހީ: އުލުލްޢަޒްމުގެ ބޭކަލުން) ކެތްކުރެއްވި ފަދައިން ކަލޭގެފާނުވެސް ކެތްތެރިވެ ވަޑައިގަންނަވާށެވެ. އަދި އެބައިމީހުންނަށް (ޢަޛާބު) އަވަސްވުމަށް ކަލޭގެފާނު އެދިވަޑައިނުގަންނަވާށެވެ. އެބައިމީހުންނަށް ވަޢުދުކުރައްވާ ކަންތައް (އެބަހީ: ޢަޛާބު) އެބައިމީހުން ދެކޭދުވަހު، ދުވާލަކުން އެންމެގަޑިޔެއްގެ އިރުވެސް، ދުނިޔޭގައި ތިބިބަޔަކު ކަމުގައި އެބައިމީހުން ނުވާފަދައެވެ. (މިއީ ސާފުގޮތުގައި) އިއްވަވާ އިއްވެވުމެކެވެ. ފަހެ، ފާސިޤުވިމީހުން މެނުވީ ހަލާކުވެގެން ނުދާނެތެވެ.”\nއަދިވެސް އެއިލާހު ވަޙީކުރެއްވިއެވެ.\n﴿وَدَّ كَثِيرٌ مِّنْ أَهْلِ الْكِتَابِ لَوْ يَرُدُّونَكُم مِّن بَعْدِ إِيمَانِكُمْ كُفَّارًا حَسَدًا مِّنْ عِندِ أَنفُسِهِم مِّن بَعْدِ مَا تَبَيَّنَ لَهُمُ الْحَقُّ ۖ فَاعْفُوا وَاصْفَحُوا حَتَّىٰ يَأْتِيَ اللَّـهُ بِأَمْرِهِ ۗ إِنَّ اللَّـهَ عَلَىٰ كُلِّ شَيْءٍ قَدِيرٌ﴾ (سورة البقرة ١٠٩)\nމާނައީ: “ފޮތުގެ އަހުލުވެރިންގެ ތެރެއިން ގިނަބަޔަކު، އެބައިމީހުންނަށް ޙައްޤުބަޔާންވެ އެނގުމަށްފަހުގައި، އެބައިމީހުން އަމިއްލައަށް ޙަސަދަވެރިވެގެން، ތިޔަބައިމީހުން އީމާންވުމަށްފަހު އަލުން އަނބުރާ ކާފަރުކަމަށް ރުޖޫޢަކުރެވޭނެނަމައޭ ހިތައި އެކަމަށް އެދުނެވެ. ފަހެ (އެއުރެންނާމެދުގައި ކަން ކުރަންވީގޮތް ބަޔާންކުރައްވައި) ﷲގެ އަމުރުފުޅު ފޮނުއްވައިފުމަށް ދާންދެން (އެބައިމީހުންނަށް) ތިޔަބައިމީހުން މާފުކޮށް ދޫކޮށްލާށެވެ. ހަމަކަށަވަރުން ﷲއީ ކޮންމެ ކަމެއްގެ މައްޗަށް ކުޅަދުންވަންތަ ރަސްކަލާނގެއެވެ.”\nފަހެ ޢަފޫކުރުމަށާއި މޫނުއަނބުރާލުމަށް އެއިލާހު އަމުރުކުރެއްވިއެވެ. އެއިލާހު ވަޙީކުރެއްވިއެވެ.\n﴿خُذِ الْعَفْوَ وَأْمُرْ بِالْعُرْفِ وَأَعْرِضْ عَنِ الْجَاهِلِينَ﴾ ( سورة الأعراف ١٩٩)\nމާނައީ: “ކަލޭގެފާނު ޢަފޫކުރެއްވުމުގައި ހިއްޕަވާށެވެ. އަދި ހެޔޮކަންތަކަށް އަމުރުކުރައްވާށެވެ. އަދި ޖާހިލުންނާ އެއްކިބާވެ ވަޑައިގަންނަވާށެވެ.”\nތިބާއަށް ފުރައްސާރަކުރެވިއްޖެނަމަ އެކަމާ އުފާކުރާށެވެ. އެއީ ތިބާގެ ޘާބިތުކަމުގެ ތެދުވެރިކަމުގެ އުފާވެރި ޚަބަރެވެ. އަދި ތިބާގެ ދަރަޖައުފުލޭނެކަމެކެވެ. އެންމެ މަތީ ހަރުފަތަށް ތިބާތިއެއްލުނީއެވެ. ފަހެ ކެތްތެރިކަން ލާޒިމުކުރާށެވެ. ކެތްތެރިކަންކުޑަވުމުން ތިބާގެ ޢަމަލުބާޠިލުނުކުރާށެވެ. ނުވަތަ މިދީނުގައި ހިފެހެއްޓުމުގައި ކެތްތެރިކަން ކޮޅުންލިޔަނުދޭށެވެ.


'Adhura' ge Poster dhakkalaifi - vNews.mv\nފޮޓޯ: ދި އިންޑިއަން އެކްސްޕްރެސް\nަ"އަދޫރާ"ގެ ޕޯސްޓަރ ދައްކާލައިފި\nއައިޝަތު އިބްރާހީމް Male' | 18 October 2021, 21:31\nމިދިޔަ މަހު ހާޓް އެޓޭކެއް ޖެހިގެން މަރުވި އިންޑިއާގެ ޓީވީ ތަރި ސިދާތު ޝުކްލާގެ އާ ލަވައިގެ ޕޯސްޓަރު ދައްކާލައިފިއެވެ.\nމި ލަވައަކީ އޭނާ މަރުވިއިރު ކުޅެން ފަށާފައިވާ އަދި މުޅިން ނުނިމި އޮތް ވީޑިއޯ ލަވައެކެވެ.\nބޮލީވުޑްގެ ފިލްމީ ޚަބަރުތައް ގެނެސްދޭ ދި އިންޑިއަން އެކްސްޕްރެސުން ބުނެފައިވަނީ ސިދާތުގެ ހަނދާނުގައި ނެރޭ މި ލަވައިގެ ނަމަކީ "އަދޫރާ" ކަމަށެވެ.\nލަވައިގެ ޕޯސްޓަރުގައި ސިދާރތް ޝުކުލާއާއި ޝެހެނާޒް ގިލްގެ ސަމާސާ ފެނިގެންދާ އިރު ޕޯސްޓަރުގެ އެއް ފަރާތުގައި ލިޔެލާފައިވަނީ "އެކް އަދުރާ ގާނާ. އެކް އަދޫރީ ކަހާނީ، އަ ސިޑްނާޒް ސޯންގް" މިހެންނެވެ.\nފުރަތަމަ މި ލަވަ ނެރެން ހަމަޖެހިފައި އޮތީ "ހެބިޓް" ގެ ނަމުގައި ކަމަށާއި، ސިދާތު މަރުވުމާ ގުޅިގެން ލަވައިގެ ނަން ވަނީ "އަދޫރާ" އަށް ބަދަލުކޮށްފައި ކަމަށް ރިޕޯޓްތަކުން ބުނެއެވެ.\nލަވައިގެ އަންހެން ލަވަކިޔުންތެރިޔާ ޝްރެޔާ ގޯޝަލް، މިދިޔަ ހޮނިހިރު ދުވަހު ލަވައިގެ ޕޯސްޓަރ އާންމު ކޮށްފައިވާއިރު ސިދާރތް އާ ގުޅޭގޮތުން މާނަ ފުން ބަސްތަކެއް ވެސް ވަނީ ލިޔެފައެވެ.\nޝްރެޔާ ބުނެފައިވަނީ، ދުނިޔޭގައި މިއަދު ނެތް ކަމުގައި ވިޔަސް ސިދާރތަކީ ސްޓާރެއް ކަމަށާއި އޭނަ އަބަދުވެސް ވާނީ ސްޓާރަކަށް ކަމަށެވެ. އެތަށް މިލިއަން ބައެއްގެ ލޯބި ހޯދާފައިވާ ކަމަށާއި އަދި އެ މީހުންގެ ހިތްތަކުގައި އަބަދުވެސް ސިދާރތް ވާނެކަމަށް ޝްރެޔާ ވަނީ ބުނެފައެވެ.\nއަދި ސިޑްނާޒްގެ އެންމެ ފަހުގެ މި ލަވައަކީ އެމީހުންގެ ފޭނުންގެ އެންމެ ފަހުގެ އުއްމީދު ކަމަށްވެސް ޝްރެޔާ ބުނެފައިވެއެވެ.\nމި ލަވައަކީ ސިދާރތް އަދި ޝެހެނާޒް ދެމީހުން ފެނިގެންދާ އެންމެ ފަހު ލަވައެވެ.\nސިދާރތް އަދި ޝެހެނާޒް ދިމާވީ "ބިގް ބޮސް 13" އިންނެވެ. އަދި އޭގެ ފަހުން ދެމީހުންގެ ދެމެދުގައި އާދަޔާ ޚިލާފު ރަޙްމަތްތެރިކަމެއް އެފެދިގެން ވަނީ ގޮސްފައެވެ. ގިނަ މީހުން އަންނަނީ އެއީ ދެ ލޯބިވެރިންގެ ގޮތުގައި ބުނަމުންނެވެ.\nސަރެގަމަޕާގެ ބެނަރގެ ދަށުން މި ލަވަ ނެރެނީ ވަރަށް ބޮޑު ޑިމާންޑަކާއެކުކަމަށް އެ ކުންފުނިން ވަނީ ބުނެފައެވެ. މިލަވަ ނެރޭއިރު, ޝޫޓިން އޮތީ އެއްކޮށް ނުނިމި ކަމަށާއި، އެހެންވެ ލަވަ ނެރޭނީ ސިދާތުގެ އެންމެ ފަހުގެ، ބައެއް ވީޑިއޯވެސް ހިމަނައިގެން ކަމަށް އެ ކުންފުނިން ވަނީ ބުނެފައެވެ.\nޝްރެޔާ ގޯޝަލް އާއި އާކޯ މުކަރުޖީ ކިޔާފައިވާ "އަދޫރާ" ލަވައިގެ ޕޯސްޓަރުގެ ޓެގް ލައިނަކީ "އޭކް އަދޫރާ ގާނާ، އޭކް އަދޫރީ ކަހާނީ"އެވެ.\nމި ލަވަ ރިލީޒް ކުރަން ހަމަޖެހިފައިވަނީ މި މަހުގެ 21 ވަނަ ދުވަހުއެވެ.


Corruption ge hurihaa massala eh gai Najib Razak kuvverivejje | Mihaaru\nދުނިޔެ / ނަޖީބު ރައްޒާގް\nކޮރަޕްޝަނުގެ ހުރިހާ މައްސަލައެއްގައި ނަޖީބު ރައްޒާގު ކުށްވެރިވެއްޖެ\nކުއާލަ ލަމްޕޫރު ހައި ކޯޓަށް މިއަދު ވަޑައިގެން ނަޖީބު ރައްޒާގު ރައްޒާގު ގަޑިއަށް ބައްލަވަނީ. --ފޮޓޯ:އޭއެފްޕީ\nކުއާލަ ލަމްޕޫރު (ޖުލައި 28) - މެލޭޝިއާގެ ކުރީގެ ބޮޑުވަޒީރު ނަޖީބު ރައްޒާގުގެ މައްޗަށް އުފުލި ކޮރަޕްޝަނުގެ ހަތް ދައުވާ ވެސް އޭނާގެ މައްޗަށް ސާބިތުވެ، ކުށްވެރިވާ ކަމަށް ކޯޓުން މިއަދު ކަނޑައަޅައިފި އެވެ.\nއިންވެސްޓްމަންޓް ބޭންކް 1އެމްޑީބީ ލޫޓުވާލި މައްސަލައިގައި ނަޖީބުގެ މައްޗަށް އުފުލި ފުރަތަމަ ހަތް ދައުވާ ސާބިތުވި ނަމަވެސް އޭނާ ވިދާޅުވެފައި ވަނީ ކުށެއް ނުކުރައްވާ ކަމަށެވެ. މެލޭޝިއާގައި 2009 އިން 2018 އަށް ބޮޑުވަޒީރުގެ މަގާމުގައި ނަޖީބު ހުންނެވި އިރު ކޮރަޕްޝަނުގެ އެތައް ތުހުމަތެއް ކޮށްފައިވެ އެވެ.\nކޮރަޕްޝަނުގެ ކުށުގައި ނަޖީބު ކުށްވެރިވުމުން އެތައް އަހަރެއްގެ ޖަލު ހުކުމެއް އޭނާގެ މައްޗަށް އަންނާނެ ކަމަށް ބެލެވެ އެވެ. ބެލެވޭ ގޮތުގައި ކޮންމެ ކުށަކަށް 15-20 އަހަރުގެ ޖަލު ހުކުމެއް އަންނާނެ އެވެ. ނަމަވެސް އިސްތިއުނާފުގެ މަރުހަލާތައް ނިމެންދެން އޭނާ ބަންދުން ދޫކޮށްލާނެ އެވެ. ހުކުމުގެ ކުރިން ނަޖީބު ވިދާޅުވީ ކުށްވެރި ވެއްޖެ ނަމަ އިސްތިއުނާފް ކުރައްވާނެ ކަމަށެވެ.\n"މި މައްސަލައިގައި ހުރި ހެކިތަކަށް ބަލާއިރު އެއްވެސް ޝައްކެއް ނެތް މިންވަރަށް ކުށްކުރި ކަމަށް ސާބިތުވޭ،" ކުއާލަ ލަމްޕޫރުގެ ހައި ކޯޓުގެ ފަނޑިޔާރު މުހައްމަދު ނަޒްލާން މުހައްމަދު ގަޒާލީ އިއްވެވި ހުކުމުގައި ވިދާޅުވި އެވެ.\nމިއަދުގެ ހުކުމް އައިސްފައި ވަނީ 1އެމްޑީބީގެ އެކައުންޓުން ނަޖީބުގެ އަމިއްލަ އެކައުންޓަށް 42 މިލިއަން ރިންގިޓް (10 މިލިއަން ޑޮލަރު) ޖަމާކޮށްފައިވާ މައްސަލައަށެވެ.\nނަޖީބުގެ ޑިފެންސް ޓީމުން ބުނެފައި ވަނީ އޭނާގެ އެކައުންޓުގައި ހުރި ފައިސާ އަކީ ސައުދީގެ ޝާހީ އާއިލާ އިން ދިން ހަދިޔާއެއް ކަމަށެވެ.\nނަޖީބުގެ ވެރިކަމުގައި 2009 ވަނަ އަހަރު 1އެމްޑީބީ އުފެއްދީ މެލޭޝިއާގެ އިގްތިސާދަށް ކުރިއެރުން ގެނައުމަށްޓަކައި އިންވެސްޓްމަންޓް ބޭންކެއްގެ ގޮތުގަ އެވެ. އެ ބޭންކުން ކޮރަޕްޝަން ހިންގާފައިވާކަން ފަޅާ އަރަން ފެށީ 2015 ވަނަ އަހަރު އެވެ. މެލޭޝިއާ އާއި އެމެރިކާގެ ކަމާބެހޭ ފަރާތްތަކުން ތުހުމަތުކުރާ ގޮތުގައި 1އެމްޑީބީ އިން ވަނީ 4.5 ބިލިއަން ޑޮލަރު ވަގަށް ނަގައިފަ އެވެ.\nނަޖީބުގެ މައްޗަށް އުފުލާފައިވާ ކޮރަޕްޝަނުގެ އެހެން ދައުވާތަކުގެ ތެރޭގައި 2011 އާއި 2014 އާ ދެމެދު 1އެމްޑީބީން 2.28 ބިލިއަން ރިންގިޓް (550 މިލިއަން ޑޮލަރު) ނަންގަވާފައިވުން ހިމެނެ އެވެ. ނަޖީބުގެ މައްޗަށް ވަނީ މަނީ ލޯންޑަރިންގެ 21 ދައުވާ އާއި ބާރުގެ ބޭނުން ނަހަމަގޮތުގައި ކުރުމުގެ ހަތަރު ދައުވާ އުފުލައިފަ އެވެ. ނަޖީބުގެ އަނބިކަނބަލުން ރަސްމާ މަންސޫރުގެ މައްޗަށް ވެސް ވަނީ މަނީ ލޯންޑަރިން އާއި ޓެކްސް އަށް މަކަރު ހެދުމުގެ ދައުވާ އުފުލައިފަ އެވެ.\nނަޖީބު ރައްޒާގް ކޮރަޕްޝަން މެލޭޝިއާ\n9 ކޮމެންޓް, 23 ރިއެކްޝަންސް\nކެނެރީގެ ނޝީދު3އަހރު ކޮއްފަ ވެރކަމުނ ފެބި އިރު ބައތުލްމާލު އޮތީ ހުސްކޮއްފަ އެކަން ބެލީ ކާކު ކިތައް މިނިސްޓަރުންގެ ކޮރަޕްޝަން ހުރަި ބެލުނުތަ؟\nމިގައުމުގަ ވެރިކަން ކުރިމީހާ އާއި އޭނަގެ އަންހެނުންގެ ވާހަކަހެން ހަމަހީވަނީ\nމިރާއްޖޭގައިވެސް އުޅުނު ނަޖީބު ރައްޒާގު ކައިރިން އެދުރުވެގެން ހަމަ އެގޮތަށް ވެރިކަންކުރި މީހެއް. މިހާރު އުޅުއްވަނީ އެއްކޮޓަރީގެ އެޕާޓުމަންޓެއްގަ އެހެން ރަށެއްގަ.\nކޮބާ ރައްޒާގް ދެރަ ދޯ.ބާރު ލިބުނުދުވަހު ނަހަމަ ގޮތުގަ ބޭނުން ކުރުމުން ލިބުނު ހަދިޔާ ރަނގަޅު ދޯ.\nއޭ ކަލޭތީ އަދި ކާކުތަ ނަޖީބު ރައްޒާގާ ދިމާކުރަން ލަދެއްނެތިގެން. ރަދީފުމެންކަހަލަ ޕީޕީ ކުދިން ކީއްވެތަ ޕީޕީގެ ފަލްސަފާޔާ ހިލާފަށް ތި ކޮމެޓްކުރަނީ. ރަދީފަށްވެސް އިނގޭދޯ ނަޖީބު ރައްޒާގާ ޕީޕީގެ ރައީސާ ދެކުދިންނަކީ ހަމައެއްގޮތަކައް ވެރިކަންކުރި ކުދިންކަން. މާދަމާ ކަންނޭގެ ޕީޕީގެ ރައީސަށް އިތުރު ހުކުމެއް އަންނައިރަށް ބުނާނީ "ލިބުނު ހަދިޔާ ރަނގަޅު ދޯ" އޭ. ރަދީފު ސާފުކޮއް ބުނަންވެއްޖެނު ތީ ކޮންޕާޓީއެއްގެ ކުއްޖެއްކަން.\n@ކަދުރުފާތުން އަށް.ވެދުން ސަލާމް.އަހަރެން އަބަދުވެސް ބުނާއެއްޗެއް އޮންނާނެ.''ދުވަހަކުވެސް ސިޔާސީ މީހެއްގެ / ޕާޓީއެއްގެ އަޅަކަށް ނުވާނަން''.މިހެން ކިތަންމެ ފަހަރަކު ބުނެފަ މަހުންނާނެ.އެ ސްޓޭންޑްގަ އަދިވެސް މާދަންވެސް ހުންނާނީ.އިންޝާﷲ. ކޮންމެ ޕާޓީއަކުން ވެސް ރަނގަޅު ކަމެއް ކޮށްފިނަމަ އެކަމަކަށް ތާއީދުކުރާނަން.ގޯސް ކަމެއް ކުރާނަމަ އެކަމެއް ވެސް ކުށްވެރިކުރުމުގެ ހިތްވަރު ހުންނާނެ.ކެރޭނެ.ވ.ވ.ވ.ވެދުން\nކޮބައިތޯ އެމް އެމް ޕީ އާރު ސީ ރޭޕްކޮށް ލޫޓުވި މޑުދާރު ނަޖިސް އަމަލުގެ ފަހުލަވާނުންތަށް.\nނަޖީބުގެ އެކައުންޓުގައި ހުރި 10 މިލިއަން ޑޮލަރު އަކީ ސައުދީގެ ޝާހީ އާއިލާ އިން ދިން ހަދިޔާއެއް. ރައީސް ޔާމީންގެ އެކައުންޓުގައި ހުރި 1 މިލިއަން ޑޮލަރު އަކީ ރިޔާސީ ކެމްޕެއިނަށް އެކިމީހުން ދިން ފައިސާ. ކަމަނަގޯތި އާދަނު އެކައުންޓްގައި ހުރި -/1000 އަކީ ރިޝްވަތު.\nހަމަ މެލޭޝިއާ ޔާމީނު ތަފާތެއްނެތް ހުސް ހަދިއާ


China Ah Biya Tsunami Eh Araafaane Kamuge Inzaaru Dheefi - Vaguthu\nނެއްލައިދޫގައި މެޗެއް ހޫނުވެ ބޮޑު މާރާމާރީއަކަށް - 19 މިނެޓް ކުރިން\nޗައިނާއަށް ބިޔަ ސުނާމީއެއް އަރާފާނެ ކަމުގެ އިންޒާރު ދީފި\nމީގެ ގާތްގަނޑަށް 1000 އަހަރު ކުރިން 1076 ގައި ޗައިނާ އަށް ބިޔަ ސުނާމީ އެއް އަރާފައިވާ ކަމުގެ ހެކި ހޯދިއްޖެ ކަމަށާއި ކައިރި މުސްތަގުބަލުގައި ޗައިނާގެ ބޮޑު ސަރަހައްދެ ނެތި ކޮއްލާނެ ވަރުގެ ބިޔަ ސުނާމީއެއް އެގައުމަށް އަރާފާނެ ކަމުގެ އިންޒާރު ސައިންސް ވެރިން ދީފިއެވެ.\nސައިންވެރިން ބުނީ ޗައިނާގެ ދެކުނު ހިމެނޭ ގޮތަށް ހޮންކޮންގް, އަދި މަކާއު މުޅިން ސުންނާފަތި ކޮއްލާނެ ވަރުގެ ސުނާމީއެއް އެގައުމަށް ވަރަށް ކައިރި މުސްތަގުބަލެއްގައި އަރާފާނެ ކަމަށާއި މި ކަމަށް ކުރީ ބައިގައި ތައްޔާރުވުން މުހިންމު ކަމަށެވެ.\nސައިންވެރިން އިތުރަށް ބުނެފައި ވަނީ އެގައުމުގެ އައްސޭރި ފަށުގައި މިހާރު ގާއުމު ކުރަމުންދާ ނިއުކުލިޔާ ފްލާންޓް ތަށް ގާއިމު ކުރުމުގެ މަޝްރޫތަށް ހުއްޓާލަން އެގައުމުގެ ސަރުކާރުގެ ކިބައިން އެދޭ ކަމަށެވެ. އޭގެ އިތުރުން ސައިންވެރިން ބުނީ ބިޔަ ސުނާމީއެއް އަރައިފި ހާލަތެއްގައި ނިއުކިލާ ޕްލާންޑްތަށް ހަލާކުވެ ރޭޑިއޭޝަން ލީކުވުމުގެ ކާރިސާއެއް ދިމާވެދާނެ ކަމަށެވެ.\nޗައިނާ ހިމެނޭ ޖަޕާނުގެ ސަރަހައްދަށް 2011 ވަނަ އަހަރު ވަނީ ބާރުގަދަ ބިންހެލުމެއް އައިސް ބިޔަ ސުނާމީއެއް އަރާފައެވެ.\nޖެނުއަރީ 5, 2019 23:01\nމީ އެމެރިކާއިން ޗައިނާއަށް ބިރުދައްކަނީތަ ނުވަތަ ހަގީގަތެއްތަ......!\nޖެނުއަރީ 6, 2019 08:48\nމިހިރަ ހުންނަނީ ހިތް ބިރުގަނަނަވަން އެމެރިކާ ދައްކާ ވާހަކަ\nޖެނުއަރީ 6, 2019 22:16\nތި ސުނާމީ ފޮނުވާނީ އެމއރިކާގެ ޑީޕް ސްޓޭޓުން


Undhagoo haalathugai Sarukaarun dhihkohli ehee\nއުނދަގޫ ހާލަތުގައި ސަރުކާރުން ދިއްކޮށްލި އެހީ\nމިދިޔަ ޑިސެންބަރު މަހު ޗައިނާއިން އުފަންވެ ފެތުރެން ފެށި ކޮވިޑް-19 އިގެ ޝިކާރަކަށްވެފައިވާ މީހުންގެ އަދަދު މިހާރު ވަނީ ފަސް ލައްކަ ފަހަނައަޅާ ގޮސްފަ އެވެ. އޭގެ ތެރެއިން 22،000 ވުރެ ގިނަ މީހުން މަރުވެފައި ވެއެވެ. ކޮވިޑްގެ ނުރައްކާ ބޮޑުވެ މުޅި ދުނިޔެ ހުއްޓުމަކަށް އައިސްފައިވާއިރު، ދުނިޔޭގެ އިގްތިސޯދަށް މިއިން ޒަމާނަކު ނުލިބޭ ވަރުގެ ބޮޑެތި ގެއްލުންތަކެއް މިހާރުވެސް ވަނީ ވެފައެވެ.\nމި ހާލަތުގެ ސަބަބުން ދިވެހިން ވެސް ތިބީ ބޮޑު ކަންބޮޑުވުމެއްގެ ތެރޭގަ އެވެ. ދިވެހިންގެ އިގްތިސޯދީ މައި އިންޖީނު، ޓޫރިޒަމް ވަނީ މުޅިން ހުއްޓިފަ އެވެ. ރާއްޖެއަށް ފަތުރުވެރިން އައުން މަނާ ކޮށްފައިވާއިރު ރާއްޖޭގައި ފަންސާހަށް ވުރެ ގިނަ ރިސޯޓް މިހާރުވެސް ވަނީ ބަންދު ކޮށްފައެވެ. އަދި ކުރިއަށް އޮތް ދެތިން ހަފުތާތެރޭ ހުރިހާ ރިސޯޓެއްގެ އޮޕަރޭޝަން ހުއްޓިގެން ދާނެ އެވެ. މި ހާލަތު ކުރިއަށް އޮތް ތިން މަހަށް ދެމިގެންދާނެ ކަމަށް ލަފާކޮށް ދާއިރާގެ ތަޖުރިބާކާރުން ވަނީ ފިޔަވަޅުތައް އަޅަން ފަށާފަ އެވެ.\nމިދިއަ ބުދަ ދުވަހު ބޭއްވި ނޫސްވެރިންގެ ބައްދަލްވުމުގައި ރައީސް ވާހަކަފުޅު ދައްކަވަނީ -- އަހުމަދު އަޝްހާދު | އަވަސް\nދުނިޔެއަށް ކުރިމަތިވެފައިވާ މި ނާޒުކު ހާލަތުގެ ސަބަބުން ދިވެހި ރައްޔިތުން ތިބީ ބޮޑު ކަންބޮޑުވުމެއްގެ ތެރޭގައެވެ. ގޭގެ ކުއްޔާ، ފައިސާ ދައްކަން ޖެހިފައިވާ ލޯންތަކާއި، ފްލެޓް ޕޭމަންޓް އަދި ކަރަންޓާ ފެން ބިލް ނުދެއްކޭނެ ހާލަތަކަށް ދިރިއުޅުމުގެ ހާލަތު ގޮސްދާނެތީ އެކަމުގެ ކަންބޮޑުވުމުގަ އެވެ. ނިމިގެންދިޔަ ދުވަސްތައް ހޭދަމިވީ އެ ސުވާލުތައް ކުރުމުގަ އެވެ.\nމިދިޔަ ބުދަ ދުވަހު ހަވީރު ރައީސް އިބްރާހިމް މުހައްމަދު ސޯލިހް ވަނީ ނޫސްވެރިންނާ ބައްދަލު ކުރައްވާ ދިވެހި ރައްޔިތުންނަށް އުންމީދީ ހަބަރުތަކެއް ދެއްވާފަ އެވެ. އުނދަގޫ މިދަނޑިވަޅުގައި ރައްޔިތުންގެ ހިތުގައި އުފެދިފައިވާ ސުވާލަކަށް ރައީސް ޖަވާބު ދެއްވި އެވެ. ކަންބޮޑުވުންތަކަށް ސަރުކާރުގެ ފަރާތުން ލުއި ދެއްވާނެ ކަމުގެ ޔަގީންކަން ދެއްވި އެވެ.\nފެނާނައި ކަރަންޓުގެ ބައެއްގައި ސަރުކާރުން ހިފުން\nމުހިންމު އެއް ނިންމުމަކީ ކަރަންޓާއި ފެން ބިލުން ބައެއް ސަރުކާރުން ދައްކައިދޭން ނިންމުމެވެ. ރައީސްގެ ތަގުރީރުގައި އެކަން އިއުލާނު ކުރެއްވުމުގެ ކުރިން ސަރުކާރުން ވަނީ އެކަން އާންމުކޮށްފަ އެވެ. އެ ފިޔަވަޅާއެކު ކަރަންޓު ބިލުން 40 ޕަސެންޓް އަދި ފެން ބިލުން 30 ޕަސަންޓް އުނި ކުރަން ސަރުކާރުން ވަނީ ނިންމާފައެވެ. އެޕްރީލް އަދި މެއި މަހު ފޮނުވާ ބިލްތަކުގައި އެ އަދަދަށް ފައިސާ އުނި ކޮށްފައިވާނެ ކަމަށް ސަރުކާރުން ބުނެ އެވެ.\nލޯންތައް ދެއްކުން ހަ މަހަށް ފަސް\nކޮވިޑް-19 އާ ގުޅިގެން އިގްތިސޯދަށް ލިބެމުންދާ ގެއްލުން ތަކުން އަރައިގަތުމަށްޓަކައި ގައުމީ ބޭންކުގައި ހުރި ހުރިހާ ލޯނު ތަކެއް ފަސްކޮށްދޭން ވެސް ވަނީ ނިންމާފަ އެވެ.\nބީއެމްއެލް އިން ބުނި ގޮތުގައި މި ވަގުތު އަމިއްލަ ފަރުދުންނާއި ވިޔަފާރިތަކަށް ދިމާވެފައިވައި ދަތިތަކަށް ލުޔެއް ހޯދައި ދިނުމަށް އެ ފަރާތް ތަކުން ނަގާފައިވާ ލޯނުތަކުގެ ޕްރިންސިޕަލް އަދި އިންޓަރެސްޓް އަދަދު އަނބުރާ ދެއްކުމުގެ މުއްދަތު ވަނީ ހަ މަސް ދުވަހަށް ފަސްވެފަ އެވެ.\nއެ މުއްދަތުގެ ލޯނުގެ އިންޓަރެސްޓަށްވާ ފައިސާ ލޯނުގެ އަދަދަށް އިތުރު ކުރެވިގެންދާނެތީވެ، ލޯނު އަނބުރާ ދެއްކުމަށް ކަނޑައެޅިފައިވާ މުއްދަތަށް ވެސް ހަ މަސް ދުވަސް ވަނީ އިތުރުކޮށްފަ އެވެ. މީގެ އިތުރުން ލޯނު ދެއްކުން ފަސް ކުރާ ހަ މަހަށް ފަހު ޖެހިގެން އަންނަ ހަ މަސް ދުވަހުތެރޭ ކޮންމެ މަހަކަށް ދައްކަން ޖެހޭ އަދަދު 20 ޕަސެންޓް މަދުކޮށް ދެއްކުމުގެ ފުރުސަތު ވެސް ހަމަޖައްސާފައި ވެއެވެ.\nރާއްޖޭގައި ހިންގަމުންދާ އެހެން ހުރިހާ ބޭންކަކުން ދޫކޮށްފައިވާ ލޯންތަކަށް ވެސް ލުއި ހޯދާ ދިނުމަށް ސަރުކާރުން މިހާރު ވަނީ މަސައްކަތް ފަށާފަ އެވެ.\nޖީސީއީއޯ ލެވެލްގައި އެއްވަނަ ހޯދި ދަރިވަރުން: ސްސްޓޫޑަންޓް ލޯން ދެއްކުން ހަ މަހަށް ފަސް ކުރުން ރައީސް ވަނީ ނިންމާފައި\nސްޓޫޑެންޓް ލޯން ދެއްކުން\nމާލީ ދަތިތަކަށް ލުޔެއް ހޯދައި ދިނުމުގެ ގޮތުން ކިޔަވާ ކުދިންނަށް ދޫކޮށްފައިވާ ލޯނުތައް އަނބުރާ ދެއްކުން ހަ މަސް ދުވަހަށް ފަސް ކޮށްފައިވާ ކަމަށް ރައީސް ވަނީ އިއުލާނު ކުރައްވާފަ އެވެ. މަތީ ތައުލީމު ހާސިލުކުރަމުންދާ ދަރިވަރުންގެ ތެރެއިން 4،000 އާ ގާތްކުރާ އަދަދެއްގެ ކުދީންނަކީ ލޯނު ނަގައިގެން ކިޔަވާ ކުދިންނެވެ.\nލޯން ނުނަގާ ކިޔަވަމުންދާ ދަރިވަރުންނަށް ދިމާވާ ދަތިތައް ވެސް އޮޅުން ފިލުވާ، އެ ކުދިންނަށް އެހީތެރިވެ ދިނުމަށް ވެސް ސަރުކާރުން ވަނީ މަސައްކަތް ފަށާފައިވެ އެވެ.\nބަނޑަށް ނުޖެހޭނެ ކަމުގެ ޔަގީންކަން\nކުރިއަށް އޮތީ ރޯދަ މަސް ކަމުން ދިވެހިންގެ ކެއިންބުއިމުގައި ބޭނުންކުރާ ބާވަތްތައް ހުސް ނުވެ ލިބުމަކީ އެންމެންގެ އެދުމެކެވެ. ނަމަވެސް މިހާރު މި އޮތް ހާލަތުން އެކަން އެ މަގަށް ހިނގާނެތޯ ގިނަ ބަޔަކު ސުވާލު ކުރެއެވެ.\nއަންނަ މަހުގެ 15 ވަނަ ދުވަހުގެ ކުރިން 10 މަސް ދުވަހަށް ރާއްޖެއަށް ބޭނުންވާ މިންވަރަށް ހަނޑުލާއި ހަކުރާއި ފުށް ރާއްޖެ ގެންނާނެ އެވެ. އަދި، ފަސް މަސް ދުވަހަށް ބޭނުންވާ މިންވަރަށް ފުޑް ސްޓޮކެއް ގެނައުމުގެ މަސައްކަތް ވެސް ކުރަމުން ގެންދެ އެވެ. އަދި އެހެން ބާވަތްތައް ވެސް ހުސްނުވެ ލިބޭނެ އެވެ. މޭވާއާ ތަރުކާރީގެ ބާވަތްތައް ހުސްނުވެ ލިބޭނެ އިންތިޒާމް ހަމަޖެއްސުމަށް ހަފުތާއަކު އެއް ފަހަރު ނުވަތަ ދެ ފަހަރު ކާގޯ ފްލައިޓުތަކެއް ރާއްޖެއަށް ބޭއްވުމުގެ އިންތިޒާމުތައް ހަމަޖައްސާނެ އެވެ.\nއިންޓަނެޓުގެ އަގު ހެޔޮ ކުރުން\nކޮރޯނާވައިރަހުން ރައްކާތެރިވުމުގެ ފިޔަވަޅެއްގެ ގޮތުން މި ދުވަސްވަރު ގޭގައި ތިބުމަށް ސިއްހީ މާހިރުން ދަނީ އިރުޝާދު ދެމުންނެވެ. ގިނަ ވަގުތު ގޭގައި ހޭދަކުރަން ޖެހޭއިރު އެންމެ ގިނަ ބަޔަކަށް އެންމެ މުހިންމު އެއްޗަކަށް ވަނީ އިންޓަނެޓެވެ.\nރާއްޖެއަކީ ދުނިޔޭގެ ނިސްބަތުން ވެސް އިންޓަނެޓްގެ އަގު އެންމެ ބޮޑު އެއް ގައުމެވެ. އެހެން ކަމުން އިންޓަނެޓްގެ އަގު ހެޔޮ ކުރުމަކީ މި ސަރުކާރުގެ ރިޔާސީ ވައުދެއް ވެސް މެއެވެ. އެކަމަށް އަމަލީ ސިފަ އައުން އޮތީ އަދި މާ ދުރުގަ އެވެ.\nނަމަވެސް މިހާލަތުގައި އިންޓަނެޓް އަގަށް ހެޔޮ ބަދަލުތަކެއް އަންނަން ޖެހޭ ކަމަށް ރައީސް ސޯލިހް ވަނީ ވިދާޅުވެފަ އެވެ. އުފާވެރި ހަބަރު ކުރިއަށް އޮތް ދެ ދުވަހުގެ ތެރޭގައި ލިބިގެންދާނެ ކަމަށް ވެސް އިއުލާން ކުރެއްވި އެވެ.\nދޯންޏަކުން މަސް ބާނަނީ: މަސްވެރިން ވިއްކާ މަހަށް ފަސޭހައިން ފައިސާ ލިބޭނެ މަގު ވަނީ ތަނަސްކޮށްދީފައި --\nމަސްވެރިންނަށް ފަސޭހަ މަގެއް\nކޮވިޑް-19 ވެގެން ގޮސްފައިވަނީ ދުނިޔޭގެ ހުރިހާ ސިނާއަތްތައް ހުއްޓުވި ބަލާއާފާތަކަށެވެ. ރާއްޖޭގައި ދެވަނަ އަށް އެންމެ ފުޅާކޮށް ކުރެވޭ މަސްވެރިކަމަށް ވެސް އެކަމުގެ ހިޔަނި އެޅި އެ މަސައްކަތުން ދިރިއުޅުން ހަމަޖައްސަމުންދާ އެތައް ސަތޭކަ އާއިލާއެއް ވެސް ތިބީ ކަންބޮޑުވުމުގެ ތެރޭގަ އެވެ.\nގައުމުތައް ބަންދުވުމުގެ ސަބަބުން މަސް ބޭރު ކުރެވޭނެ ގޮތެއްނެތި، މަސްވެރިން ބާނާ މަސް ކިރޭނެ އިންތިޒާމް މުޅިން ހުއްޓިގެން ހިނގައިދާނެތީ އެވެ. މަސް ކިރުވުނު ނަމަވެސް ހަމަ އަގުގައި އަވަހަށް ފައިސާ ލިބުމުގެ މަގު ބަންދު ވެދާނެތީ މަސްވެރިން ތިބީ ކަންބޮޑުވެފަ އެވެ.\nނަމަވެސް ރައީސް ވަނީ ރާއްޖޭގައި ބާނާ މަސް އެކަށް ގަނެ ސްޓޯ ކުރެވޭނެ ވަރުގެ ކެޕޭސިޓީ އުފެއްދުމަށްޓަކައި މަސައްކަތްތަކެއްކޮށް އެކަމަށް ބަޖެޓް ވެސް ކޮށްފައިވާ ކަމަށް ވިދާޅުވެފަ އެވެ. އެމަނިކުފާނު ވިދާޅުވި ގޮތުގައި އޭގެ ސަބަބުން ރާއްޖޭގައި މަސް ރައްކާކޮށް، އަގު ހިފެހެއްޓޭނެ އެވެ.\nއަދި މަސްވެރިންނަށް އަވަހަށް ފައިސާ ލިބޭނެ އިންތިޒާމްތައް ހަމަޖައްސާފައިވާ ކަމަށް ވެސް ރައީސް ވިދާޅުވެ އެވެ.\nދަނޑުވެރިންނަށް ގޮތެއް ހޯދައި ދިނުން\nދަނޑުވެރިކަން ކުރާ ދިވެހިންނަށް އެންމެ ރަނގަޅު އާމްދަނީއެއް ލިބޭ ދުވަސްވަރަކީ ކޮންމެ އަހަރެއްގެ ވެސް ރޯދަ މަހެވެ. މިއަހަރުގެ ރޯދަ މަސް އޮތީ މަހަކަށްވުރެ ކައިރީގަ އެވެ. އެކަމަކު ކޮވިޑްގެ ނުރައްކަލާއެކު ދަނޑުވެރިން ތިބީ އެމީހުންގެ އުފެއްދުންތައް ވިއްކޭނެ ގޮތެއް ނެތިދާނެތީ ކަންބޮޑުވުމެއްގަ އެވެ.\nރައީސް ވިދާޅުވާ ގޮތުގައި ދަނޑުވެރިން ރޯދަ މަހަށް ތަކެތި ހައްދަމުންދާތީ އެ ތަކެތި މިހާރުން ފެށިގެން ވިއްކޭނެ ޕްލެޓްފޯމެއް އެސްޓީއޯ މެދުވެރިކޮށް ގާއިމް ކުރުމުގެ މަސައްކަތް ކުރަމުންދެ އެވެ. އެ ޕްލެޓްފޯމްގެ ތެރެއިން ދަނޑުވެރިންނަށް ތާޒާ ކަމާއި ފަސޭހަކާއެކު އުފެއްދުންތައް ވިއްކޭނެ އެވެ.\nރައީސް އިބްރާހިމް މުހައްމަދު ސޯލިހު ކޮވިޑް-19 ހަތެއް + ކޮރޯނާ ވައިރަސް ކޮވިޑް-19 އިގެ ބަލާއާފާތް


HPA ge guideline aa hilaafah Shidhatha kaivenyge haflaa baavvaifi\nޝިދާތާގެ ކައިވެނީގެ ހަފްލާގެ ތެރެއިން--\nއެޗްޕީއޭގެ ގައިޑްލައިނާ ހިލާފަށް ޝިދާތާ ކައިވެނީގެ ހަފްލާ ބާއްވައިފި\n22 ފެބްރުއަރީ 2021 - 13:11:22\nހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ގައިޑްލައިނާ ހިލާފަށް ކުރީގެ ޖެންޑާ މިނިސްޓަރު ޝިދާތާ ޝަރީފް ކައިވެނީގެ ހަފްލާ ބާއްވައިފި އެވެ.\nއިއްޔެ ޝިދާތާ އާއި ފިލްމީ ތަރި، އަހުމަދު ޒިޔާއު (ޒިޔާ) ކައިވެނިކޮށްފައިވާއިރު އެމީހުންގެ ކައިވެނީގެ އުފަލުގައި ސައެއް ބާއްވާފައިވެ އެވެ.\nއެ ހަފްލާ ވަރަށް ކުލަގަދަކޮށް ނުބޭއްވި ނަމަވެސް ގާތް މީހުންނަށް އެ ހަފްލާއަށް ދައުވަތުދީފައިވެ އެވެ. އޭގެ ތެރޭގައި ފިލްމީ ތަރިން ހިމެނެ އެވެ.\nހުދު ކުލައިގެ ވެޑިން ޑްރެސްއެއްގައި ޝިދާތާ ހުންނެވިއިރު އެއީ ޝިދާތާ އަމިއްލައަށް ފެއްސެވި ހެދުމެކެވެ. އިއްޔެ ފެމިލީ ކޯޓުގައި ކައިވެނިކުރި، ޒިޔާ އާއި އެކަމަނާ، ކައިވެނި ބައްލަވައިގަތީ ލޯބީގެ ގޮތުން ގުޅިގެން އުޅޭތާ ތިން ވަރަކަށް މަސް ފަހުންނެވެ.\nމާލޭ ސަރަހައްދުގައި ކޮވިޑްގެ ކޭސްތައް އިތުރުވެފައިވާތީ އެޗްޕީއޭ އިން ކައިވެނީގެ ޕާޓީތަކާއި ހަފްލާތައް ބޭއްވުން މަނާކޮށްފައިވާ މިދަނޑިވަޅުގައި ޝިދާތާގެ، ދެކަނބަލުން ޕާޓީއެއް ބޭއްވި ނަމަވެސް ޒިޔާ، އެހެން މީޑިއާއަކަށް މައުލޫމާތުދީފައިވާ ގޮތުގައި ކައިވެނި ޕާޓީއެއް ބާއްވާފައެއް ނުވެއެވެ. ނަމަވެސް އިއްޔެ ހަވީރު އެ ދެމަފިރިންގެ އާއިލާއާއެކު ކުޑަ "ގެޓް ޓުގެދާ" އެއް ބޭއްވި ކަމަށް ބުނެފައިވެ އެވެ.\nސީއެންއެމްއަށް ލިބިފައިވާ ވީޑިއޯއަކަށް ބަލާއިރު އިއްޔެ އެ ބޭއްވިކަމަށް ބުނާ ހަފްލާގައި ގޮނޑިތައް އަތުރާފައި ހުރީ ވެސް އިޖުތިމާއީ ގައިދުރުކަމަށް ބެލުމެއް ނެތި އެވެ. އަދި ދިހަ މީހުންނަށް ވުރެ ގިނަ މީހުން އެތަނުގައި އެއް ބޮޑިއަކަށް ތިބި މަންޒަރު ވެސް ފެނިގެންދެ އެވެ. މީގެއިތުރުން ވީޑިއޯއިން ފެންނަގޮތުގައި އެންމެންވެސް ތިބީ މާސްކު ނާޅައެވެ.\nކޮވިޑް-19 ގެ ކޭސްތައް ތިން ވަނަ ފަހަރަށް މާލޭ ސަރަހައްދުގައި އިތުރުވުމާއެކު ޕާޓީތަކާއި ހަފްލާތައް ބޭއްވުމަށް ދިން ހުއްދަ އަނބުރާ ގެންގޮސް، އެކަން މަނާކުރި އެވެ. އެގޮތަށް ޕާޓީތައް ބާއްވައިގެން ގިނަ ބަޔަކު ޕޮޒިޓިވްވެފައި ވެސް އެބަ ހުއްޓެވެ.


Sahkha Noon Slip Fonuvaigen Bai Lakka Ruffiyaage Viyafaari eh Koffi ސައްޚަނޫން ސްލިޕެއް ފޮނުވައިގެން ބައިލައްކަ ރުފިޔާގެ ވިޔަފާރިކޮށްފި – Huvadhoo News Sahkha Noon Slip Fonuvaigen Bai Lakka Ruffiyaage Viyafaari eh Koffi Huvadhoo News\nސައްޚަނޫން ސްލިޕެއް ފޮނުވައިގެން ބައިލައްކަ ރުފިޔާގެ ވިޔަފާރިކޮށްފި\nސައްޚަނޫން ސްލިޕް ފޮނުވައިގެން މާލޭގެ ފިހާރައަކުން ބައިލައްކަ ރުފިޔާގެ ވިޔަފާރިކޮށްފިއެވެ.\nފުލުހުން ވިދާޅުވިގޮތުގައި މާލޭގެ ޑައިވް ޝޮޕަކުން ޑައިވް ކޮމްޕްރެޝަރަކާއި އެއާ ގުޅުންހުރި ތަކެތި ނަގާފައިވަނީ ސައްޚަނޫން ސްލިޕެއް ފޮނުވައިގެންކަމަށް ބުނެ އިއްޔެގެ ވަގުތެއްގައި މައްސަލައެއް ހުށަހެޅިފައިވާކަމަށެވެ.\nއެތަކެތި ހޯދުމަށް ފުލުހުންނާއި އެ ފިހާރައިގެ މުވައްޒަފުން ގުޅިގެން ކުރެވުނު މަސައްކަތުން އެ ތަކެތި ފެނިފައިވަނީ މާލޭ ފަޅުގައި އޮތް ބޯޓަކަށް އަރުވާފައިހުއްޓައެވެ.\nފިހާރައިން މައުލޫމާތުދިންގޮތުގައި މި އޮގަސްޓު މަހުގެ 16 އަދި 17 ވަނަ ދުވަހު 171292 ރުފިޔާގެ އެއްޗެހި ނެގުމަށްފަހު ލާރި ޓްރާންސްފާރކުރި ސްލިޕް ފޮނުވާފައިވާކަމަށެވެ. އެހެންނަމަވެސް އެސްލިޕަކީ ސައްޚަ ސްލިޕެއް ނޫންކަމަށް އެފިހާރައިން ވަނީ މައުލޫމާތުދީފައެވެ.\nމި މައްސަލަ އިކޮނޮމިކް ކްރައިމް ޑިޕާޓްމަންޓުންދަނީ ތަހުގީގު ކުރަމުންނެވެ.\nފަހަކަށް އައިސް މަކަރާއި ހީލަތުން މީހުންގެ އަތުން ފައިސާ ހޯދުމާއި ފޭކު ސްލިޕްތައް ފޮނުވައިގެން ވިޔަފާރިކުރުން ރާއްޖޭގައި މިވަނީ އާންމު ކަމަކަށްވެފައެވެ. 18 އޮގަސްޓް 2021 ވީ ބުދަދުވަހުވެސް ފޯނުން ގުޅައިގެން މަކަރާއި ހީލަތުން މީހެއްގެ އަތުން ދޮޅުލައްކަ ރުފިޔާ ވަނީ ހޯދާފައެވެ. މިފަދަ މައްސަލަތަކުގައި ހިމެނޭ ބައެއް މީހުން މީގެ ކުރިން ހައްޔަރު ވެސް ކޮށްފައި ވެއެވެ.


ބައިޑެންގެ ޔަޤީންކަން- ޤާނޫނު އަސާސީ ދިފާއު ކުރާނަން، ޑިމޮކްރަސީ...\nބައިޑެން ރައީސްކަމުގެ ހުވާ ކުރެއްވުން\nއިންސާފު ޤާއިމު ކޮށްދެއްވުމަށް މަސައްކަތް ކުރައްވާނެ ކަމަށް ބައިޑެން ވިދާޅުވި\nރައްޔިތުންގެ އާންމު މަސްލަޙަތު ހިމާޔަތް ކުރުމަށް އަބަދުވެސް އިސްކަން ދެއްވާނެ\nދެފުށް ފެންނަ ގޮތަކަށް ޤައުމުގެ ކަންކަން ހިންގަވާނެ ކަމަށް ވިދާޅުވި\nއެމެރިކާގެ ޤާނޫނުއަސާސީ ދިފާއު ކުރައްވައި، ޑިމޮކްރަސީ ދަމަހައްޓަވާނެކަމުގެ ޔަޤީންކަން އެމެރިކާގެ އައު ރައީސް ޖޯ ބައިޑެން ދެއްވައިފިއެވެ.\nރައީސްކަމުގެ ތާރީޚީ ހުވާ ކުރެއްވުމަށްފަހު ޤައުމާ މުޚާތަބު ކުރައްވައި ދެއްކެވި ވާހަކަފުޅުގައި ބައިޑެން ވިދާޅުވީ، އަބަދުވެސް ރައްޔިތުންނާއެކު، ދެފުށް ފެންނަ ގޮތަކަށް ޤައުމުގެ ކަންކަން ހިންގަވާނެ ކަމަށެވެ. އަދި ޤާނޫނުއަސާސީއާއި، ޑިމޮކްރަސީ ދަމަހައްޓަވައި، އެމެރިކާ އާރާސްތު ކުރައްވާނެކަމުގެ ޔަޤީންކަން ބައިޑެން ވަނީ ދެއްވާފައެވެ.\nބައިޑެން ވިދާޅުވީ، ރައްޔިތުންގެ އާންމު މަސްލަޙަތު ހިމާޔަތް ކުރެއްވުމަށް އަބަދުވެސް އިސްކަން ދެއްވާނެ ކަމަށެވެ. އަދި އަމިއްލަ މަސްލަޙަތު އެއްކިބާ ކުރެއްވުމަށްފަހު، އަބަދުވެސް ޤައުމުގެ ލާބައާއި މަންފާއަށް މަސައްކަތް ކުރައްވާ ރައީސަކަށް ވެވަޑައިގަންނަވާނެ ކަމަށް ބައިޑެން ވިދާޅުވިއެވެ.\nއޭގެ އިތުރުން، ހުރިހާ އެންމެން ގުޅިގެން އެމެރިކާގެ ތާރީޚުގެ އައު ސޮފުޙާތަކެއް ލިއުމަށް އަތުގުޅާލުމަށް ގޮވާލައްވަމުން ބައިޑެން ވަނީ ބިރުވެރިކަމާއި، ބައިބައިވުމާއި، ހަމަނުޖެހުމާ ދުރުވެ ތިބުމަށް ހަނދާން ކޮށްދެއްވާފައެވެ. އަދި އަބަދުވެސް ތެދު ޙަޤީޤަތަށް ލޯބި ކުރައްވައި، އިންސާފު ޤާއިމު ކޮށްދެއްވުމަށް މަސައްކަތް ކުރައްވާނެކަމަށް ބައިޑެން ވިދާޅުވިއެވެ.\nބައިޑެންއަށް މަޤާމުގެ ހުވާ ލައިދެއްވާފައިވަނީ ސުޕްރީމް ކޯޓުގެ ފަނޑިޔާރު ޖޯން ރޮބަރޓްސްއެވެ. އެއާއެކު، އެތައް ބަޔަކު ގެންދަނީ ބައިޑެންއަށް މަރުޙަބާ ވިދާޅުވަމުންނެވެ.


ޑްރަގް ރީހެބިލިޓޭޝަން ސެންޓަރުގެ 15 ވަނަ އަހަރީ ޙަފްލާގައި ރައީސުލްޖުމްހޫރިއްޔާގެ ނައިބު އަލްފާޟިލް މުޙަންމަދު ވަޙީދުއްދީން ދެއްކެވި ވާހަކަފުޅު - The President's Office\n28 ޖޫން 2012، ރިފަރެންސް: PRO/NRWD/2012/8\nމިނިސްޓަރ އޮފް ހެލްތް، އަޅުގަނޑުމެންގެ ހީވާގި ލުބްނާ، ހިންމަފުށީ ކައުންސިލް އަދި މި ރީހެބްގައި މަސައްކަތް ކުރައްވާ ވަރަށް ހީވާގި ބޭފުޅުން. އަދި އެހެންމެ، އުންމީދުތަކާއެކީގައި މި ރީހެބަށް ވަޑައިގެން، ރީހެބްވެވަޑައިގަންނަވަން މަސައްކަތް ކުރައްވާ ކްލަޔަންޓުން.\nއާދެ! މިމަޤާމުގައި ހުރެ މިއަދު އަޅުގަނޑު ހިތަށްއަރަނީ، ހާދަ ކެތްގަދަ، ހާދަ ހިތްވަރުގަދަ، ހާދަ އުންމީދުތަކަކުން ފުރިފައިވާ ދަރިންތަކެކޭ މިއަދު މިތަނުން ޚިދްމަތް ހޯދަމުން މިދަނީ. އަޅުގަނޑު ޤަބޫލުކުރާ ގޮތުގައި، މި ރީހެބަށް އައިސް އަމިއްލައަށް ނަމަވެސް އަދި އެނޫން ގޮތަކަށް ނަމަވެސް، މި ރީހެބްގެ ޚިދްމަތް ޤަބޫލުކޮށް، މި ޚިދްމަތަށް އެދި މަސައްކަތް ކުރާން އެ ކަނޑައެޅުން އެއީ ނުވަތަ އެ މިޞްރާބަށް މަސައްކަތް ކުރުން އެއީ، އަޅުގަނޑު ދަންނަވާނީ، ކާމިޔާބުގެ 50 ޕަސެންޓް އެއޮތީ ކާމިޔާބުވެފައޭ.\nއާދެ! އަޅުގަނޑު މިހެން މިދެންނެވީ، އިންސާނަކަށް އެއްވެސް ބަދަލެއް އަންނާނީ، އެ އިންސާނެއްގެ ހަށިގަނޑުގައި އެ ބައްޔެއް ހުރިކަން، އެ އިންސާނަކަށް ޤަބޫލުކުރެވޭހިނދު. އިންސާނަކަށް ބަދަލެއް އަންނާނީ، އެ އިންސާނަކު އެހެން މަރްޙަލާއަކަށް ދިޔުމަށް އޭނާ ޢަޒުމް ކަނޑައެޅުމުން. ޤައުމަކަށް ބަދަލު އަންނަނީ ޤައުމެއްގެ ރައްޔިތަކު އެ ޤައުމެއްގައި ހުރި ކަންތައްތައް އިމްޕްރޫވް ކުރަން ހުރި ކަންތައްތައް ނުވަތަ އިޞްލާޙު ކުރަންވެފައި ހުރި ކަންތައްތައް ހުރިކަމަށް އެބަޔަކަށް ޤަބޫލު ކުރެވިގެން. އެނޫން ގޮތަކަށް އެއްވެސް ޤައުމެއް، އެއްވެސް އިންސާނަކު އިޞްލާޙުވެފައެއް ނެތް. ވީމާ، މިއަދު ތިޔަބޭފުޅުން މިތާނގައި ތިޔަ ކްލަޔަންޓުން ތިޔަ އުޅުއްވަނީ، ތިޔަ ހޭދަކުރައްވަނީ، ވަރަށް ފޮނި އުންމީދުތަކަކާއެކު.\nއާދެ! އަޅުގަނޑުމެންނަށް ތަފާތު ސަރވޭތަކުންނާއި އަދި ތަފާތު މަޢުލޫމާތުތަކުން އަޅުގަނޑުމެންނަށް އެބައެނގޭ، އެންމެ ފުރަތަމަ، ކަމަކުން ސަލާމަތްވުމަށް ނުވަތަ މި ޑްރަގްސްގެ މައްސަލައިން ސަލާމަތްވުމަށް، އޭނަ ކަނޑައަޅާ ކަނޑައެޅުން ނުވަތަ އޭނާ އެކަމަށް ކުރިމަތިލުން، އޭނާ އެ ޢަޒުމް ކަނޑައެޅުން އެއީ ކަން ފެށުމަކީ. ހަމައެހެންމެ، އެކަމުން ކުރިއަށް ދިޔުމަށް އޭނަ ކުރާ މަސައްކަތް، އަދި މަސައްކަތުގައި އޭނާއަށް ކާމިޔާބު ހޯދައިދިނުމާއި، މަސައްކަތް ކުރަންޖެހޭނެ ފަރާތްތައް އަދި ބައެއް ފަރާތުގެ ނަން މިރޭ މިއަދު އޭނާގެ ޙާލަތު ކިޔައިދެއްވަމުން މިއަދު މިތާނގައި ވާހަކަ ދެއްކެވި ކްލަޔަންޓް އެ ވިދާޅުވީ، އެކަންތައް އޮތްގޮތް. މީގެ ކުރިން ރޭވެސް އަޅުގަނޑު ވާހަކަ ދެއްކިއިރުގައި، ވަރަށް ތަފްޞީލްކޮށް މަންމައަކާއި ބައްޕައެއްގެ ޒިންމާގެ ވާހަކަ އަޅުގަނޑު ދެއްކިން. ހިތާމައަކީ، މަންމައާއި ބައްޕައަކާ ހަމައިން ފެށިގެން، ޤައުމުގެ އެކިއެކި ހިސާބަށްވެސް މި ޒިންމާ ނެގުން އޮތީ އަޅުގަނޑު ދަންނަވާނީ، ވަރަށް ބޮޑަށް އިހުމާލުވެފައޭ. އޭގެ ނަތީޖާ މިއަދު އަޅުގަނޑުމެންނަށް މިފެންނަނީ.\nއާދެ! މާޒީއަށް ކޮންމެހެން ގޮސްގެން، މިއަދު ވާހަކަ ދައްކައިގެން ނަތީޖާތަކެއް ނުއެއް ނެރެވޭނެ. އެހެން ނަމަވެސް، މާޒީގައި ކަންތައްވެފައި ހުރިގޮތް، ނުވަތަ ކަންތައްވީގޮތާމެދު ވިސްނާލުމަކީ ނެތް ކަމެއް ނޫން. އެއިން ޢިބްރަތެއް ހާޞިލް ކުރުމަކީ ނެތް ކަމެއް ނޫން.\nއާދެ! ހިއުމަން ރައިޓްސް ކޮމިޝަންގައި އަޅުގަނޑު އުޅުނުއިރު، ޖަލުތަކުން އަޅުގަނޑު ދުށިން، ވަރަށް ޒުވާން، ވަރަށް ޅަކުދިން. އެމީހުންނާ ދޭތެރޭގައި ވަނީ ވަރަށް ބޮޑެތި ނިޔާތަކެއް ކަނޑައެޅިފައި. ނަތީޖާއަކަށްވީ އެކުދިން އެ ޢުމުރުގައި ޖަލަށް ލެވިފައި ތިބިއިރުގައި، އެއްވެސްކަހަލަ އުޞޫލެއްނެތި ތަފާތު ކުށްތައް ކޮށްފައި ތިބި މީހުންނާ އެކުވެވިގެން، ބޮޑެތި ކުށްތައް ކޮށްފައި ތިބި މީހުންނާ ހަމަ އެކުއެކުގައި އޭގެ ގިނަ މީހުން ތިބީ. އާދެ! މިހެން މިކަންވުމުގެ ސަބަބަކަށްވީ، މިކަން މިހެންވުމުގެ ސަބަބަކަށްވީ، އަޅުގަނޑު ދަންނަވާނީ، ޖަލަކީ ތަފާތު ކުށްތައް ކުރުމާއި ކަންތައް ދަސްކޮށްދޭ ތަނަކަށްވެގެންދިޔަކަން. މިއީ ޙަޤީޤަތެއް. މީގެތެރެއިން ބައެއް ކުދިން އެ ޖަލަށް ވަންއިރު ނުދަންނަ އެތައް ކަމެއް ޖަލުން ދަސްކޮށްގެން، ބޭރަށް ނިކުމެ ކުރަންފެށީ. އެހެން ނަމަވެސް، އަޅުގަނޑުމެންނަށް މިކަން ވިސްނުނީ އަދި މިހާރުވެސް މުޅިން އެކަން ވިސްނިފައިބާއޭ އަޅުގަނޑު ހިތަށްއަރާ، އެސުވާލު ހަމަ ކޮށްލަންޖެހޭ. އެހެން ނަމަވެސް، މިއަދު އިރާދަކުރެއްވިއްޔާ، ޑްރަގް ކޯޓެއް އުފެދި، އެ ޑްރަގްސް ނަގާ ކުދިންނަށް ލުއި އަދަބު ނުވަތަ އިޞްލާޙުވުމުގެ، ބަދަލުވުމުގެ، އެކަމުން ސަލާމަތްވުމުގެ ފުރްޞަތު އޮންނަ ގޮތަކަށްވަނީ، ޤާނޫނު ބައްޓަން ކުރެވިފައި. ހިތާމައަކީ މިއަދު މިއޮތް ޤާނޫނަކީ، މިއީ އަޅުގަނޑުމެން މީގެ ވިއްސަކަށް، ފަނަރަވަރަކަށް އަހަރު ކުރިން އަޅުގަނޑުމެން ކުރަންވީ ކަމެއް. އެހެން ނަމަވެސް، އިނގިރޭސިބަހުން ބުނާގޮތުން،It’s never too late މިއަދު މިކަން މިއޮތީ އަޅުގަނޑުމެން ޤާއިމްކޮށްފައި. މިއަދު އަޅުގަނޑުމެންޖެހޭނެ މިގޮތަށް ކުރިއަށްދާން.\nއާދެ! ދެންމެގައި މިތާނގައި ވާހަކަ ދައްކަވަމުން، އެބޭފުޅާ ވިދާޅުވިގޮތަށް ޕްރޮފެޝަނަލް ރީހެބެއް ނުވަތަ ފުރިހަމައަށް އެ ރީހެބެއްގައި އޭނަ އުޅޭއިރުގައި، އޭނައަށް އުފަލާއި އަދި ކަސްރަތު ކުރުމާއި، ދީނީގޮތުން ކުރަންވީ ކަންތައް ކުރުމާއި، މަސައްކަތްތެރިކަމުގެ ގޮތުން ކަންތައް ކުރަންވީގޮތާ، މިހުރިހާ ފުރްޞަތެއް ސަރުކާރުން ފަހިކޮށްދީ، އެކަންތައްތައް ކުރަންޖެހޭނެ. އެގޮތުން، މިއަދު ނޭޝަނަލް ޑްރަގް އޭޖެންސީ އިން އަޅުގަނޑުމެން ވަރަށް ބޮޑަށް މަސައްކަތް ކުރަމު، މި އައްސޭރިން މިހުރިހާ ތަނެއް އަޅުގަނޑުމެންނަށް ހިންމަފުށީގައި ލިބުނީމާ، ވަރަށް އެކަށީގެންވާ ގޮތަށް މަސައްކަތްތެރިކަންވެސް އެމީހުންނަށް ދަސްވާގޮތަށް، މިތަން ބައްޓަން ކުރެވޭނެ. އެހެންނަމަވެސް، ޤަބޫލުފުޅު ކުރައްވަންޖެހޭނެ ޙަޤީޤަތަކީ، ކޮންމެ ކަމެއް ފެށުމުގެ ކުރިން އަޅުގަނޑުމެންނަށް ފެންނަނީ ހުވަފެނެއް. ދެން އަޅުގަނޑުމެން ލިޔަނީ ލިޔުންތަކެއް. ދެން އަޅުގަނޑުމެންނަށް ޖެހެނީ އެކަމަށް ފައިސާ ހޯދަން. ދެން އަޅުގަނޑުމެންނަށް ޖެހެނީ އެކަމަށް ޕްރޮޕޯސަލްތަކާ އެއްޗިހި ހޯދައިގެން އެކަން ތަންފީޛު ކުރަން. މިކަމަށް ވަގުތުނަގާނެ. އެހެން ނަމަވެސް، އިރާދަކުރެއްވިއްޔާ މިތަން ޤާއިމްކުރުމަކީ އަޅުގަނޑުމެންގެ އުންމީދު. ނޭޝަނަލް ޑްރަގް އޭޖެންސީއިން އަޅުގަނޑުމެން މިކަން ކުރުމަށް އަޅުގަނޑުމެން މަސައްކަތް ކުރާނީ. އެކަން އިރާދަކުރެއްވިއްޔާ، ތިޔަ ލޮބުވެތި ކްލަޔަންޓުންނަށް އަދި ދިވެހި ޤައުމުގެ ރައްޔިތުންނަށް އަޅުގަނޑު ޔަޤީންކޮށްދެން.\nއަޅުގަނޑުމެން މިއަދު ޤަބޫލުކުރަންޖެހޭނެ، އަޅުގަނޑުމެންގެ މުޖްތަމަޢުގެ ޒުވާނުންގެ ވަރަށްބޮޑު ބައެއް މިކަމުގެ ތެރޭގައި އެބައުޅޭކަން. ޙަޤީޤަތުގައި މިކަމުން ސަރުކާރާއި ރައްޔިތުންނަށް ލިބޭ އިޤްތިޞާދީ ގެއްލުން، އަޅުގަނޑުމެންނަށް އަދިވެސް ފުރިހަމައަށް ހިސާބު ކުރެވިފައެއް ނެތް. ޙަޤީޤަތުގައި މިފަދަ ކަންކަމުން ނުވަތަ މިފަދަ ކަންކަމަށް ރައްޔިތުންގެ ފައިސާ ޚަރަދުކުރަން ޖެހުމަކީ އެއީ، ޙަޤީޤަތުގައި އިޤްތިޞާދީ ގޮތުން ޤައުމަށް ލިބޭ ވަރަށްބޮޑު ގެއްލުމެއް. ބޭކާރުވެގެންދާ ޚަރަދުތަކެއް. ޙަޤީޤަތުގައި އެ ޚަރަދުތަކުން ފައިދާވީ ކަމުގައިވިޔަސް، އެ ޢަދަދު ކްލަޔަންޓުން މަދުކުރެވިއްޖިއްޔާ، ޑްރަގްސް ނަގާ ކުދިން މަދުކުރެވިއްޖިއްޔާ، ރައްޔިތުންނަށް ރައްޔިތުންގެ ފައިސާ ވަރަށް ބޮޑަށް ސަލާމަތް ކުރެވޭނެ. އެހެން ނަމަވެސް، މިގޮތުން، މިހާރު ތަހުޒީބުވެފައި ހުރި ޤައުމުތަކުގައި މިކަންކުރާ އުޞޫލުތަކެއް އޮވޭ. އެއީ އެކަމުގައި އުޅޭ ނުވަތަ ރީހެބްވަމުންދާއިރުވެސް އެމީހުންނަކީ އުފެއްދުންތެރި ބަޔަކަށް ހެދުން. އެހެންވީމާ، އަޅުގަނޑު ޤަބޫލުކުރާ ގޮތުގައި މިއަދު ސަރުކާރުން، ނޭޝަނަލް ޑްރަގް އޭޖެންސީއިން މަސައްކަތް ކުރަންޖެހޭނީ މި މިޞްރާބަށް. އެއީ ޕްރޮޑަކްޓިވިޓީ އިތުރުކުރެވި އަދި ޕްރޮޑަކްޓިވް ބަޔަކަށް އެބަޔަކު ހަދަންޖެހޭ. އެހެން ނޫނިއްޔާ އަޅުގަނޑުމެންނަށް ޙަޤީޤީ ފައިދާއެއް އެއިން ނުނިކުންނާނެ. ވީމާ، ކުރިއަށް އޮތް ތަނުގައި މިގޮތަށް މަސައްކަތް ކުރުމުގައި، އަޅުގަނޑުމެން ދެމިތިބޭނަން. އަދި މިގޮތަށް މަސައްކަތް ކުރުމަކީ، އަޅުގަނޑުމެންގެ އެޖެންޑާގެ ހަމަ އެންމެ މަތީ މަޤާމެއްދީފައި އޮތް ކަން ކަމުގައި އަޅުގަނޑު ދަންނަވަން.\nއާދެ! ހަމަ މިވާހަކަ ދަންނަވާއިރުގައި، މުޖްތަމަޢުގެ ޒިންމާއެއްވެސް އެބައޮތް. ވިޔަފާރިވެރިންގެ ޒިންމާއެއްވެސް އެބައޮތް. ތަނަވަސްކަން ލިބިފައިވާ ފަރާތްތަކުގެ ޒިންމާއެއްވެސް އެބައޮތް. ބޮޑެތި ކުންފުނިތަކުގެ ކޯޕަރޭޓް ރެސްޕޮންސިބިލިޓީއެއްވެސް އެބައޮތް. ޤައުމަކަށް ބަދަލު ގެނެވޭނީ، މި އެންމެން ޙިއްޞާކޮށްގެން. މި އެންމެންގެ ފަރާތުން މުޖުތަމަޢުގެ ތަރައްޤީއަށް ކުރިއެރުން ލިބިގެން. ވީމާ، އަޅުގަނޑުގެ އުންމީދަކީ، މިގޮތުން މިފަދަ ކަންތައްތަކުގައި، މިހުރިހާ ފަރާތްތައްވެސް ބައިވެރިވުން. ޚާއްޞަކޮށް، ވިޔަފާރި ކުންފުނިތައްވެސް.\nއަޅުގަނޑުމެން މިއަދު ޤަބޫލުކުރަންޖެހޭނެ ޙަޤީޤަތަކީ ޑްރަގްސްގެ ކަންތައް ނޫނީ މީހުން މެރުމުގެ ކަންތައް ނުވަތަ ކްރައިމްސް ނުވަތަ އަނިޔާ ކުރުމުގެ ކަންތައް، މަގުމަތީގައި މިދޭ ގެއްލުންތައް. މިފަދަ ކަންތައްތައް ގިނަވެއްޖިއްޔާ، އަޅުގަނޑުގެ ސުވާލަކީ، ވިޔަފާރިކޮށް ފައިދާ ހޯދުމުގެ މާޙައުލެއް އަޅުގަނޑުމެން ތެރޭގައި އޮންނާނެތޯއޭ؟ މިފަދަ ކަންތައްތައް އިތުރުވެގެން ހިނގައްޖިއްޔާ، އަޅުގަނޑުމެންގެ ތެރޭގައި ހަމަހިމޭންކަމާއެކު، އުފަލާއެކު، ދެލޯބިވެރިންނަށް ކޮފީބޯލަން ދެވޭނެތޯއޭ؟ މިފަދަ ކަމެއް ދިމާވާކަމަށްވަންޏާ، މިގޮތަށް މާޙައުލު އޮންނަ ކަމަށްވަންޏާ، އުފާވެރި ދެމަފިރިއަކަށް ހިނގާލަންދެވޭނެތޯއޭ؟\nއަޅުގަނޑުމެންގެ މުޖްތަމަޢު ރިވެތި، ހަމަހިމޭން، ސަލާމަތް މާޙައުލަކަށް ހެދުމަކީ، ކޮންމެ ފަރުދެއްގެވެސް މަސްއޫލިއްޔަތެއް. ހަމައެކަނި ސަރުކާރުގެ މަސްއޫލިއްޔަތެއް ނޫން. އެހެންވީމާ، މި މިޞްރާބަށް އަޅުގަނޑުމެން އެންމެން މަސައްކަތް ކުރަންޖެހެނީ، އެންމެން އެކައްޗެއް ކިޔައިގެން. އަދި ހަމަ އަޅުގަނޑު މި ނޭވާގައި ދަންނަވާލަން. އެއީކީ ވަކި ޕާޓީއެއްގެވެސް މަސްއޫލިއްޔަތެއްވެސް ނޫން. މިއަދު އަޅުގަނޑުމެން ބަލައިލިޔަސް، އަޅުގަނޑުމެންނަށް އެބަފެނޭ، މީގެތެރެއިން ތަފާތު ކުށްތައް ކުރާފަރާތްތަކަކީ، ވަކި ކުލައެއް ޖެހިފައި ތިބި ފަރާތެއް ނޫން. އަދި ވަކި ކުލައަކަށް ތަބަޢަވާ ފަރާތެއްވެސް ނޫން. އަދި ވަކި ފަލްސަފާއެއް ޤަބޫލުކުރާ ފަރާތެއްވެސް ނޫން. ހަމަ ހުރިހާ އެންމެންވެސް މީގައި އެބައުޅޭ. މީގައި ހިތާމަ ކުރަންޖެހޭއިރު، ހަމަ ހުރިހާ ޢާއިލާތަކެއްވެސް އޭގައިވޭ. ހުރިހާ ޕާޓީތަކެއްގެ ބޭފުޅުންވެސް ހަމަ އޭގައި ހިމެނޭ.\nއެހެންވީމާ، ސިޔާސީ ޚިޔާލު، ޕާޓީތަކުގެ މެނިފެސްޓޯ އަދި ޕާޓީތަކުގެ ވާދަވެރިކަން ދުރުގައި ބާއްވަވައި، މިއަދު ހިންގަވާށޭ، މި ޤައުމުގެ މަޞްލަޙަތު ކުރިއަށް ގެންދަން. އެއީ، މި ޤައުމު މިގޮތަށް ހަލާކުވެގެން ހިނގައްޖިއްޔާ، ކޮންމެފަދަ ޕާޓީއެއް ވެރިކަމުގައި އަޔަސް އަދި ކޮންމެފަދަ ބޭފުޅަކު ވެރިކަމަށް ވަޑައިގަތަސް، ރައްޔިތުންގެ އެތައްހާސް އެތައްހާސް ރުފިޔާއެއް، އެތައް ލައްކަ ރުފިޔާ، އެތައް މިލިއަން ރުފިޔާއެއް މި ޤައުމު އޮތް ޙާލަތުން ސަލާމަތް ކުރުމަށް ޚަރަދުކުރަންޖެހޭނެ. އެއީ ޙަޤީޤަތެއް. އަދި މީގެތެރޭގައި ރައްޔިތުންގެ ވިޔަފާރިއާއި އަދި ރައްޔިތުންގެ މިނޫންވެސް މުދަލާއި ތަކެއްޗަށް ލިބެމުންދާ ގެއްލުމަކީ އެއީ ހަމައެކަނި ވަކިބަޔަކު ކަމެއް ކޮށްގެންވާ ކަމެއް ނޫން. އަދި ހަމަ މީގެއިތުރަށް، އަޅުގަނޑުމެން ބަލަންޖެހޭނެ މި ޤައުމުގެ ރީތި ނަން.\nއާދެ! އަޅުގަނޑުމެން ނުވަތަ އަޅުގަނޑު ތަންކޮޅެއް ކުރީގައި މަސައްކަތް ކުރަމުންދިޔަ ޓުއަރިޒަމްގެ ދާއިރާގައި، އަޅުގަނޑުމެން ޓުއަރިސްޓުން ކައިރީގައި ބުނަން، ދޮރުވެސް ތަޅުލާނެ ކަމެއްނެތޭ، އެހާ ސޭފް ތަނެކޭ މިއީ. އެހާ ސަލާމަތް ތަނެކޭ މިއީ. އަޅުގަނޑުމެން މާލެއަށް ގެސްޓުން އެކްސްކަރޝަނަށް ފޮނުވާއިރުގައި، އަޅުގަނޑުމެން ކުރިއަކު ނުބުނަން، ކަލޭމެންގެ ޖީބުގައި އޮންނަ ފައިސާ ދަބަސް ރައްކާކޮށްފައި ބާއްވާށެކޭ. ހިތާމައަކީ، މިއަދު އަޅުގަނޑުމެންގެ ޙާލު އޮތީ އެހެންތޯ؟ މިއީ މިވޭތުވެދިޔަ، އަޅުގަނޑު ދަންނަވާނީ، ގާތްގަނޑަކަށް ވިއްސަކަށް، ފަންސަވީހަކަށް އަހަރު، މިއީ ދިގު މުއްދަތެއް، މި ޤައުމަށް އައިސްގެންދިޔަ ބަދަލު. މިއީ ހިތާމަ ކުރަންޖެހޭނެ ކަމެއް. ރަނގަޅަށް ހަނދުމަފުޅު ކުރައްވާތި! ޤައުމެއްގެ އަގު ބައިނަލްއަޤްވާމީ މުޖްތަމަޢުގައި ގެއްލިއްޖިއްޔާ އެއީ، ކްރައިމް ގިނަ ތަނަކަށް އެ ޤައުމުވެފައި، ވައްކަންކުރާ ޤައުމަކަށްވެފައި، ނުވަތަ ނުރައްކާ ޤައުމަކަށްވެފައި، ނުވަތަ ރެޔާދުވާލު މުޒާހަރާކުރާ ޤައުމަކަށްވެފައި، މިހެން ވެއްޖިއްޔާ، އެ ލިބޭ ހުތުރު ނަން ބަދަލުކުރަން ވަރަށް އުނދަގޫވާނެ. އަދި އަޅުގަނޑުމެން ހަނދާން ކުރަންޖެހޭނެ، ކޮންމެ ނުބައި ޚަބަރެއް ދަތުރުކުރާނެ ވަރަށް ބާރަށް. ރަނގަޅު ޚަބަރެއް އަޅުގަނޑުމެންނަށް ބައިނަލްއަޤްވާމީ މުޖްތަމަޢަށް އިއްވޭނީ، ވަރަށްގިނަ މަސައްކަތުން.\nދިވެހިރާއްޖެ މިހާ ހިސާބަށް އައިސްފައި މިއޮތީ، ބަޔަކު މަސައްކަތެއް ނުކޮށެއްނޫން. ޓުއަރިޒަމް ޕްރޮމޯޝަން ބޯޑުން އަދި ރާއްޖެއިން ބޭރުގައި ތިއްބަވާ އެކިއެކި ސަފީރުން އަދި މި ޤައުމުގެ އެކްސްޓަރނަލް މިނިސްރީ އާދެ! ފޮރިން މިނިސްޓްރީ އަދި ޤައުމުގެ ތަފާތު ވެރިންވެސް އެތައްއެތައް މަސައްކަތެއް ކޮށްގެން، މިއަދު މި ޤައުމު މިހިސާބަށް މިއައީ. އަޅުގަނޑުމެން ހަނދާން ކުރަންޖެހޭނެ، ޤައުމެއްގެ އަގު ވައްޓާލުން އެއީ ނުވަތަ ވެއްޓިގެން ދިޔުން އެއީ ވަރަށް ފަސޭހަކަމެއް. އެހެން ނަމަވެސް، އެ ނަން އަނބުރާ ހޯދުމަކީ އެއީ، ވަރަށް އުނދަގޫ ކަމެއް. ސަބަބަކީ ބައެއްގެ އިތުބާރު ގެއްލިއްޖިއްޔާ، އެ އިތުބާރެއް އެ ޤައުމަކާ ދޭތެރޭގައި އަލުން ހޯދުމަކީ އެހާމެ އުނދަގޫ ކަމެއް. މިއަދު އަޅުގަނޑުމެން ބަލަމާ ހިންގަވާ، މިގޮތަށް އަޅުގަނޑުމެންނާ ހަމަ އެއް ދީނެއްގައި އުޅޭ މިޑްލްއީސްޓް ޤައުމަކަށް ވެގެންދާގޮތް. ކިހިނެއްތޯ ސީރިއާއަށް ދެން އިތުބާރު ކުރާނީ؟ ލީބިޔާއަށް އިތުބާރު ކުރާނީ؟ އެ ޤައުމުތަކަށްވާގޮތް ބައްލަވާ. ކިހާ މަސައްކަތެއް މިއަދު މިޞްރު މީހުން އެބަ ކުރޭތޯ، އަލުން އަނބުރާ އެ އިތުބާރު ހޯދުމަށް. މިއީ ޤައުމެއްގެ ވެރިން ނާޖާއިޒު ފައިދާ ނެގުމަށްޓަކައި، އެ ޤައުމެއްގެ ރައްޔިތުންގެ މުދަލަށް ޚިޔާނާތްތެރިވީމާ ވާގޮތް. އެހެންވީމާ، ކޮންމެ ދިވެއްސަކުވެސް ހަނދާން ކުރަންޖެހޭނެ، ކޮންމެ މަޤާމެއްގައި ހުންނަވާ ބޭފުޅަކުވެސް ހަނދުމަފުޅު ކުރައްވަންޖެހޭނެ، ޢިއްޒަތްތެރި ރައީސުލްޖުމްހޫރިއްޔާއިން ފެށިގެން، ނައިބުން ފެށިގެން، ވަޒީރުން ފެށިގެން ހަނދާން ކުރައްވަންޖެހޭނެ، މިކަންކަމަކީ ތިޔަ ހުރިހާ ފަރާތެއްގެ ޒިންމާކަން.\nޤައުމެއްގެ އަގު ވެއްޓިގެން ހިނގައްޖިއްޔާ، ޤައުމުގެ ރައްޔިތުންގެ މުދަލަށް ބޭވަފާތެރިވެއްޖިއްޔާ، ޚިޔާނާތް ވެއްޖިއްޔާ، އެކަންކަމަކީ އަވަހަކަށް ފަސޭހަ ކުރެވޭ ބަލިތަކެއް ނޫން. މި ޤައުމުގެ މުދާ ބޭރު ބައެއްގެ އަތްމައްޗަށް ހިނގައްޖިއްޔާ، އަޅުގަނޑުމެންނަކަށް އެ ހޯދާކަށް ފަސޭހައެއް ނުވާނެ. މިއީ، ހުސްއެކަނި މި ޤައުމަށް އެކަނި ޚާއްޞަ، އެކަނި އޮތް ކަމެއް ނޫން. މުޅި ދުނިޔޭގައިވެސް މިކަން އޮތްގޮތް. ދިވެހި ޤައުމުގެ ރައްޔިތުންގެ މުދާ އަބަދުވެސް އޮންނަންޖެހޭނީ ދިވެހިންގެ އަތްމަތީގައި. ދިވެހި ރައްޔިތުންގެ މުދާ، ކޮންމެ ވެރިޔަކު ހުންނެވިޔަސް ޙުރްމަތްތެރިކޮށްހިތުމާ އެކީގައި، އެ ރައްކާކުރެވި، އެއަށް ޚިޔާނާތްތެރިވެގެން ނުވާނެ. އަޅުގަނޑުމެން އެބަޖެހޭ، މިތަނުގައި މިތިބަ ޒުވާން ކްލަޔަންޓުންނަށްވެސް، މި ދަރިންނަށްވެސް އަޅުގަނޑުމެން ދައްކައިދޭން ރަނގަޅު ނަމޫނާއެއް. ރަނގަޅު މިސާލެއް. ޤައުމުގެ އެންމެ އިސްކޮށް ތިއްބަވާ ބޭފުޅުން، އެ މިސާލު ނުދައްކަވާ ކަމަށްވަންޏާ، ނަމޫނާއެއް ކަމަށް ދެން އެ ދަރިން ބަލާނީ ކޮންބައެއްތޯ؟ މިއީ އަޅުގަނޑުމެން މިއަދު ކުރަންޖެހޭ ސުވާލެއް.\nކޮންމެފަހަރަކު ފަސްއަހަރުން ފަސްއަހަރު ވެރިކަން ބަދަލުވެގެންދާ ކަމަށްވަންޏާ އަދި ހިނގައްޖިއްޔާ، އަޅުގަނޑުމެން ފަށަންޖެހޭނީ އަނެއްކާވެސް، އޭ، ބީ، ސީ، ޑީ ކިޔާފައި ނުވަތަ އަލިފު ބާއިން، ހަށަނަރަބަޅައިންތޯ، ނޫނިއްޔާ ދެން އެހިސާބުން އަޅުގަނޑުމެން ކުރިއަށް ދިޔުމުގެ މަގު ކޮށައިދެއްވާފައެއް ނޫންތޯ އޮންނަންޖެހޭނީ، ކުރީގައި ތިއްބެވި ވެރިން، ކުރީގައި ތިއްބެވި ބޭފުޅުން. މިއީ މި ޤައުމުގެ ރައްޔިތުން މިއަދު ކުރާ ސުވާލު. ކުރަންޖެހޭނެ ސުވާލު. އެކަމަކު ހިތާމައަކީ، އަޅުގަނޑުމެންނަށް އަބަދުވެސް އިވެމުންދަނީ، ކޮންމެ ފަހަރަކު ވެރިއަކު ވަޑައިގަންނަވާއިރު، މަޤާމުން ދުރަށް ވަޑައިގަންނަވާއިރު، ރަތް ރޮނގެއް ދަމާފައި، އަނެއްކާވެސް އަހަރުމެން މި ފަށަންޖެހުނީ އެކަކުންނޭ.\nއާދެ! މިއީ ހިތާމަހުރި ކަމެއް. މިކަމުގެ ޒިންމާ ނަގަންޖެހޭނެ، މާޒީވެސް މުސްތަޤްބަލްވެސް އަދި މިހާރުވެސް. އެހެންނޫނީ އަޅުގަނޑުމެންނަށް މި ޤައުމު، ޤައުމެއް ގޮތަށް ދެމެއެއްނުހެއްޓޭނެ. ދަމަހައްޓަން ބޭނުންކަމަށްވަންޏާ، އަޅުގަނޑުމެން ޖެހޭނީ، މާތްވެގެންވާ އިސްލާމްދީނުގައި އޮންނަ އުޞޫލުތައް ޤަބޫލުކޮށް، އިޚްލާޞްތެރިކަމާއި ތެދުވެރިކަން ޤަބޫލުކުރަން. މިއަދު މަގުމަތީގައި ކުދިންތައް މަރުވެގެންދާއިރު، ނުވަތަ މަރާއިރު، އަޅުގަނޑު ހިތަށްއަރާ، ތިއިން އެއްވެސް ފަރާތަކަށް އިޙްސާސްކުރެވޭބާއޭ، މަޙްޝަރު ދުވަހުން ތިމަންނައާ ސުވާލު ކުރެވޭނެކަން. އަޅުގަނޑުމެން ހީކޮށްގެންނުވާނެ، މި ދުނިޔޭގައި ކަންތައްތައް ނިމިގެން އޭނައަށް އަދަބު ނުލިބުނީމާ އެ ނިމުނީއޭ އެހިސާބަށް. އެއެއް ނޫން އަޅުގަނޑުމެން ޤަބޫލުކޮށްގެން މިއޮތް މާތް އިސްލާމްދީނުގެ ޢަޤީދާއަކީ. ކިތައް މީހުންތޯ ހިތަށްއަރަނީ، ދައުލަތުގެ ފައިސާގައި ޖެހޭއިރު، މި ފައިސާއަކީ މަޙްޝަރު ދުވަހުން ތިންލައްކަ އެތައްހާސް މީހުންނެއް ތިމަންނައާ ސުވާލުކުރާނެ ފައިސާކަން. މިއީ، މިއަދު އަޅުގަނޑުމެން އަމިއްލައަށް އިޙްސާސް ކުރަންޖެހޭނެ ކަމެއް. ދުނިޔެއަކު ޙައްޤެއް ނުލިބޭނެ. ރަނގަޅަށް ހަނދުމަފުޅު ކުރައްވާތި! ޙައްޤު ލިބޭނީ ޙައްޤު ލިބެންވީ ދުވަހު، މަޙްޝަރު ދުވަހު. އެއްވެސް އިންސާނަކަށް ކުރާ ކަންތައްތަކުގެ ފުރިހަމަ ޙައްޤެއް މިދުނިޔެއަކު ނުލިބޭނެ. އެހެން ނަމަވެސް، އަޅުގަނޑުމެންނަކީ އިސްލާމުން ކަމަށްވާތީ، މާތްވެގެންވާ އިސްލާމްދީން ޤަބޫލުކޮށްގެން ތިބި ބަޔަކަށްވާތީ، އަޅުގަނޑުމެން ޖެހެނީ، އަޅުގަނޑުމެންގެ ޢަމަލުތައް އެ މާތް ދީނުގައި އޮންނަ ގޮތަށް އިޞްލާޙުކޮށް ރަނގަޅަށް އުޅެން. މިހެން އަޅުގަނޑުމެންނަށް ނުކުރެވޭ ކަމަށްވަންޏާ، އަޅުގަނޑުމެންގެ ތެރޭގައި، މިއަދު މިފެނިގެންދާ މި ރީހެބްތައް، ރީހެބްތައް ކިތަންމެ ބޮޑުކުރިޔަސް، ހަމަ ފުރެމުން ފުރެމުން ފުރެމުންދާނީ. ޒިންމާ ނަގަންޖެހޭނެ، މައިންބަފައިންވެސް، ޤައުމުގެ ވެރިންވެސް، ޤައުމުގެ މުޖްތަމަޢެއްގައި މަސައްކަތްކުރާ ކޮންމެ މީހަކުވެސް މި ޒިންމާ ނަގަންޖެހޭނެ. އެ ޒިންމާ ނުނެގޭ ކަމަށްވަންޏާ، އަޅުގަނޑުމެންނަށް ފެންނާނީ އެކަހަލަ ކަންތައް.\nދެންމެގައި ވާހަކަ ދެއްކެވި ބޭފުޅާ ވިދާޅުވިގޮތަށް، އެދުވަހު އޭނަގެ ބޯ، އޭނަގެ ބޮޑުބޭބެ ކޮށާނުލިނަމަ، އެ ބަދަލުތަކެއް އޭނައަށް އައުމަކީ، އަޅުގަނޑު ދަންނަވާނީ، ނާދިރު ކަމެކޭ. ލޯތްބާއި، ޤަދަރާއި، އިތުބާރު ދޭންޖެހޭ އެންމެ ފުރަތަމަ ބަޔަކީ މައިންބަފައިން. މާތްﷲ ކޮންމެ ދަރިޔަކުވެސް ބައްޕައަކާއި މަންމައަކަށް ފޮނުއްވަނީ، ވަރަށްބޮޑު ޒިންމާއެއް، އެދެފަރާތުގައި އެޅިގެން. ހަމައެކަނި އެ ހޯދާލައި އުފަލެއް ނޫން. އެއީ ވަރަށް ބޮޑު ޒިންމާއެއް. އެ ޒިންމާ ނުނަގާ ކަމަށްވަންޏާ، އަޅުގަނޑުމެންނަށް ހަމަ އަބަދުވެސް ފެންނާނީ މިކަހަލަ ނަތީޖާ. އެހެންވީމާ، އަޅުގަނޑު މިދަންނަވަނީ، މިއަދު އަޅުގަނޑުމެންނަށް އެބަޖެހެއޭ، ޖަރނީ ނެރުނުކަހަލަ ފޮތް ނެރެ، މައިންބަފައިންނަށްވެސް އެފޮތުގައި އޮތް އެއްޗެއް ދަސްކޮށްދީ، އުނގަންނައިދީ މިކަންވެސް ކުރަން. މިއަދު އަޅުގަނޑުމެން ވިސްނައިދީ، އުނގަންނައިދީ، ހޭލުންތެރިކަން އުނގަންނައިދޭން ޖެހެނީކީ ހަމައެކަނި މިއުޅޭ ޒުވާން ކުދިންނަކަށް ނޫން. އެކުދިންގެ މައިންބަފައިންނަށްވެސް، މުޅި މުޖްތަމަޢަށްވެސް އަދި މިއަދު ވަރަށް ފޯރީގައި މަސައްކަތް ކުރައްވާ ސިޓީ ކައުންސިލް، އަތޮޅު ކައުންސިލް އަދި ރަށު ކައުންސިލުންވެސް، މިހުރިހާ އެންމެން މީގެ ޒިންމާ ނަންގަވަންޖެހޭނެ.\nއާދެ! މަޢާފް ކުރައްވާ! އަޅުގަނޑުގެ ވަގުތުކޮޅު ވަރަށް ގިނަވެއްޖެ. ވަރަށް ގިނަވެގެން ހިނގައްޖެ. އެހެން ނަމަވެސް، މިފަދަ ވާހަކައަކީ ނުވަތަ މިފަދަ ރެއެއްގައި އަޅުގަނޑުމެންނަށް މިކަހަލަ ކަންތަކާމެދު ވިސްނުމަކީ، އެއީ އަޅުގަނޑުމެން ކޮންމެހެން ކުރަންޖެހޭނެ ކަމެއް. ދޭތެރެ ދޭތެރެއިން ނަމަވެސް، އަޅުގަނޑުމެން ހަނދާންކުރަން އެބަޖެހޭ، އަޅުގަނޑުމެންގެ ޙާލަތު. ކިހިނެއްތޯ އަޅުގަނޑުމެންގެ މުސްތަޤްބަލް ބައްޓަންކުރާނީ؟ ލަނޑުދަނޑިތަކެއް ޙާޞިލް ކުރަން އެބަޖެހޭ. ދަރިންތަކެއް އުފައްދަން އެބަޖެހޭ. އެ ދަރިންތަކަކަށް ވަޒީފާތަކެއް ހޯދައިދޭން އެބަޖެހޭ. އެ ދަރިންތަކެއްގެ އުންމީދުތައް، އަޅުގަނޑުމެން ހޯދައިދޭން މަސައްކަތް ކުރަން އެބަޖެހޭ. އެއީ ކޮންމެ ވެރިއެއްގެ މަސްއޫލިއްޔަތެއް.\nއާދެ! އަޅުގަނޑުގެ ދުޢާއަކީ، މާތްﷲ، މި ޑްރަގްސްގެ މައްސަލައިން ސަލާމަތްވުމަށް އަޅުގަނޑުމެންނަށް ހެޔޮ ވިސްނުން ދެއްވުން. މި ޤައުމުގެ ވެރިކަމުގައި ތިއްބެވި ފަރާތްތައްވެސް އަދި ޕާޓީތަކުގައި ތިއްބެވި ފަރާތްތައްވެސް އަދި ރައްޔިތުންގެ މަޖިލީހުގެ މެންބަރުންވެސް، މިކަމަކީ އެބޭފުޅުންގެ ޒިންމާއެއް ކަމުގައި ދެކެވަޑައިގަންނަވައިގެން، މިކަމުގައި އެހީވެދެއްވުން. އަޅުގަނޑު މާތްﷲގެ ޙަޟުރަތުގައި އެދެނީ، އަޅުގަނޑުމެންނަށް ނިޔާމަ ދުވަހެއް ދެއްކެވުން.


LIVE: Covid-19: Biruverikan Addu Ah - Vaguthu\nކޮވިޑް-19: ބިރުވެރިކަން އައްޑުއަށް!\nއިންޑިއާގެ ކުރީގެ ރައީސް ޕްރަނާބް މުކަރުޖީ ކޮވިޑް-19 އަށް ފައްސިވެފައިވާ ކަމަށާއި، ފަރުވާ ދެމުން ގެންދަނީ ވެންޓިލޭޓަރުގައި ކަމަށް އިންޑިއާގެ މީޑިއާތަކުން ބުނެފި.\nIndia Ge Kureege Raees Mukherjee Fassive, Ventilator Gai Faruvaa Dhenee https://t.co/XSxXzHnjCK\n— Vaguthu Online (@VaguthuOnline) August 10, 2020\nއައިޖީއެމްއެޗްގެ ދެ ލެބޯޓްރީ ޓެކްނީޝަނުން ކޮވިޑް-19 އަށް ފައްސިވެއްޖެ.\nBREAKING NEWS: Covid-19: IGMH Ge2Laboratory Technician Fassivejje https://t.co/1oIeRg823y\nރާއްޖެ އިން އިތުރު 116 މީހަކު ކޮވިޑް-19 އަށް ފައްސިވެއްޖެ.\nBREAKING NEWS: Ithuru 116 Meehaku Fassivejje https://t.co/qTwijFTn9l\nއައްޑޫ ސިޓީ ހިތަދޫގައި ކަރަންޓީނުގައި ހުއްޓާ ކޮވިޑް-19 އަށް ފައްސިވެފައިވާ ބިދޭސީ މިހާއާއި މިހާތަނަށް 24 މީހަކު ކޮންޓެކްޓްވެފައިވާ ކަމަށް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ވިދާޅުވެއްޖެ.\nHithadhoo In Fassivi Bidheysee Meehaa Aai 24 Meehakai Bahdhalu Vefaiveyhttps://t.co/VGygjAuEwW\nކ. ގިރިފުށީގައި ތިބި ސިފައިންތަކެއް ކޮވިޑް-19 އަށް ފައްސިވެ، އެރަށް ކަރަންޓީންކޮށްފި.\nBREAKING: Sifainthakeh Fassi Ve, Girifuttah Araa Feybun Manaa Kohffihttps://t.co/sb3kXP2hyT\nނިމިގެން ދިޔަ ޖުލައި މަހުގެ ފަހު ދެ ހަފްތާގެ ތެރޭގައި އެމެރިކާއިން 97,000 އަށްވުރެ ގިނަ ކުޑަ ކުދިން ކޮވިޑް-19 އަށް ފައްސިވެފައިވާ ކަމަށް ރިޕޯޓަކުން ދައްކައިފި.\nJuly Mahuge Fahu2Hafthaagai America In 97,000 Kuda Kudhin Covid-19 Ah Fassi Vihttps://t.co/wUfWwX00lE\nސަރުކާރުގެ ފަރާތުން އިންކަމް ސަޕޯޓް އެލަވަންސް ދިނުމަށް ހަމަޖެހިފައިވަނީ، ކޮވިޑް-19 އާ ގުޅިގެން އެ ބައެއްގެ ވަޒީފާއަށް، 1 ޑިސެންބަރު 2019 ގެ ފަހުން، ވަޒީފާއަށް އަސަރު ކޮށްފައިވާ ފަރާތްތަށް ކަމަށް ރައީސް އޮފީހުން ވިދާޅުވެއްޖެ.\nDecember Mahun Feshigen Vazeefaa Ah Asaru Kuri Faraaithakah Allowance Dheneehttps://t.co/BfTyeuUZWU\nލ. ގަމުން ކޮވިޑް-19 އަށް ދެ މީހަކު ފައްސިވެފައިވާ ކަމަށް ދެކެވޭ ވާހަކަތައް ދޮގުކޮށްފި.\nBREAKING: Laamu Gamun Covid-19 Ah Meehaku Fassi Vefa Eh Nuweyhttps://t.co/T0IXbbBZEG\nއައްޑޫ ސިޓީ ހިތަދޫ މޮނިޓަރިން އުވާލައިފި.\nBREAKING NEWS: Addu City Hithadhoo Monitoring Uvaalaifi https://t.co/9dNHw5kzVH\nރާއްޖޭގައި ހަލުވިކަމާ އެކު، ކޮވިޑް-19 ފެތުރެމުންދާތީ މާލެ ސަރަހައްދުގައި މާސްކް އެޅުން މަޖުބޫރުކޮށްފައި ވިޔަސް ބޭރު ތެރޭގައި މާސްކް ނާޅައި، އުޅޭ ނަމަ، ފުރަބަންދަކަށް އަލުން ދާން ޖެހިދާނެ ކަމަށް މާލެ ސިޓީގެ މޭޔަރު ޝިފާ މުހައްމަދު ވިދާޅުވެއްޖެ.\nMask Naalhaa Ulhey Nama Furabandhakah Dhaan Jehi Dhaane: Shifa https://t.co/cRDxshaQBx\nޕާޕަރު ކެއުމުން ކޮވިޑް-19 އިން ސަލާމަތްވާ ކަމަށް ބުނި އިންޑިއާގެ މިނިސްޓަރަކު ކޮވިޑް-19 އަށް ފައްސިވެއްޖެ.\nPaaparu Keumun Covid-19 In Salaamaiyvaa Kamah Buni Minister Covid-19 Ah Fassivejje https://t.co/avNDbGEIW2\nކޮވިޑް-19 އަށް ވެކްސިނެއް ހޯދައި، ގިނަ ރައްޔިތުންނަށް ވެކްސިންދީ އަންނަ އަހަރު މުއްސަނދި ގައުމުތަކުން ކޮވިޑް-19 އިން ސަލާމަތްވެ، އިޤުތިޞާދީ ދަތިތަކުން އަރައިގަންނާނެ ކަމަށް ދުނިޔޭގެ އެންމެ މުއްސަނދި މީހާގެ މަގާމު ގިނަ ދުވަސްތަކެއް ވަންދެން ދެމެހެއްޓި އެމެރިކާގެ ބިލިއަނަރު ބިލް ގޭޓްސް ވިދާޅުވެއްޖެ.\nAhna Aharu Muhsandhi Gaumuthah Covid-19 In Arai Gahnaane - Bill Gates https://t.co/mrMdwjtjWT\nއޮސްޓްރޭލިއާގެ ވިކްޓޯރިއާ ސްޓޭޓުން މިއަދު ކޮވިޑް-19 ޖެހިގެން ރެކޯޑް މިންވަރަކަށް މިއަދު މީހުން މަރުވެއްޖެ. މިއަދު ވިކްޓޯރިއާ އިން 19 މީހަކު ވަނީ މަރުވެފައި. މިއަދަކީ ކޮވިޑް-19 ޖެހިގެން ވިކްޓޯރިއާ އިން އެންމެ ގިނަ މީހުން މަރުވި ދުވަސް. މިއަދު ވިކްޓޯރިއާ އިން އިތުރު 322 މީހަކު ކޮވިޑް-19 އަށް ފައްސިވި ދުވަސް. މިއަދަކީ ޖުލައި މަހުގެ 29 ވަނަ ދުވަހަށް ފަހު ވިކްޓޯރިއާ އިން އެންމެ މަދުން މީހުން ފައްސިވި ދުވަސް.\nމިހާތަނަށް ވިކްޓޯރިއާ އިން 14,981 މީހަކު ކޮވިޑް-19 އަށް ފައްސިވެ، 229 މީހަކު ވަނީ މަރުވެފައި. އޮސްޓްރޭލިއާ އިން މިހާތަނަށް 21,000 މީހަކު ކޮވިޑް-19 އަށް ފައްސިވެ 313 މީހަކު މަރުވެފައިވޭ.\nކޮވިޑް-19 ކޮންޓްރޯލް ކުރަން އެމެރިކާ ސަރުކާރުން އިއުލާން ކޮށްފައިވާ ރައްކާތެރިކަމުގެ ފިޔަވަޅުތަކަށް އާއްމުންގެ ގިނަ މީހުން ސަމާލުކަން ނުދޭ ކަމަށާއި އެހެންކަމުން އަދިވެސް އެމެރިކާގެ ހާލަތު ވަރަށް ބޮޑަށް ނުރައްކާ ވެދާނެ ކަމަށް އިންފެކްޝަސް ޑިސީސްގެ ތަޖުރިބާކާރު އެންތަނީ ފައުޗީ ވިދާޅުވެއްޖެ.\nCovid-19: America Meehun Usoolthakah Thabaa Nuvaathee Biruverikan Boduvanee https://t.co/pEogXYrduW\nBREAKING | Covid-19: Brazil In Ithuru 593 Meehaku Maruvehjehttps://t.co/6VECZ1Fn4H\nCovid-19: Raajje In Bali Fenunuthaa 155 Dhuvas, Faruvaa Dhey Meehun Ge Adhadhu 2218 Ahhttps://t.co/Wu7n7NsTMG\nBREAKING | Dhuniye In Covid-19 Jehunu Meehun Ge Adhadhu 20 Million Ah Araifihttps://t.co/UHuiHJA8NE\nއިންޑިއާ އިން އިތުރު 62117 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1013 މީހަކު މަރުވެއްޖެ. އެޤައުމުން މިހާތަނަށް ޖުމްލަ 2214137 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 44466 މީހަކު ވަނީ މަރުވެފައި.\nއެމެރިކާއިން އިތުރު 46727 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 493 މީހަކު މަރުވެއްޖެ. އެޤައުމުން މިހާތަނަށް ޖުމްލަ 5198322 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 165576 މީހަކު ވަނީ މަރުވެފައި.\nބްރެޒިލް އިން އިތުރު 22213 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 593 މީހަކު މަރުވެއްޖެ. އެޤައުމުން މިހާތަނަށް ޖުމްލަ 3035582 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 101136 މީހަކު ވަނީ މަރުވެފައި.\nކޮލަމްބިއާ އިން އިތުރު 10611 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 302 މީހަކު މަރުވެއްޖެ. އެޤައުމުން މިހާތަނަށް ޖުމްލަ 387481 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 12842 މީހަކު ވަނީ މަރުވެފައި.\nދެކުނު އެފްރިކާ އިން އިތުރު 6671 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 198 މީހަކު މަރުވެއްޖެ. އެޤައުމުން މިހާތަނަށް ޖުމްލަ 559859 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10408 މީހަކު ވަނީ މަރުވެފައި.\nމެކްސިކޯ އިން އިތުރު 6495 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 695 މީހަކު މަރުވެއްޖެ. އެޤައުމުން މިހާތަނަށް ޖުމްލަ 475902 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 52006 މީހަކު ވަނީ މަރުވެފައި.\nރަޝިޔާ އިން އިތުރު 5189 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 77 މީހަކު މަރުވެއްޖެ. އެޤައުމުން މިހާތަނަށް ޖުމްލަ 887536 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 14931 މީހަކު ވަނީ މަރުވެފައި.\nއާޖެންޓީނާ އިން އިތުރު 4688 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 83 މީހަކު މަރުވެއްޖެ. އެޤައުމުން މިހާތަނަށް ޖުމްލަ 246499 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4606 މީހަކު ވަނީ މަރުވެފައި.\nފިލިޕީންސުން އިތުރު 3028 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 61 މީހަކު މަރުވެއްޖެ. އެޤައުމުން މިހާތަނަށް ޖުމްލަ 129913 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2270 މީހަކު ވަނީ މަރުވެފައި.\nއިރާގުން އިތުރު 2726 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 82 މީހަކު މަރުވެއްޖެ. އެޤައުމުން މިހާތަނަށް ޖުމްލަ 150115 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5392 މީހަކު ވަނީ މަރުވެފައި.\nބަންގްލަދޭޝް އިން އިތުރު 2487 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 34 މީހަކު މަރުވެއްޖެ. އެޤައުމުން މިހާތަނަށް ޖުމްލަ 257600 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3399 މީހަކު ވަނީ މަރުވެފައި.\nޗިލީން އިތުރު 2033 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 66 މީހަކު މަރުވެއްޖެ. އެޤައުމުން މިހާތަނަށް ޖުމްލަ 373056 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10077 މީހަކު ވަނީ މަރުވެފައި.\nއީރާނުން އިތުރު 2020 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 163 މީހަކު މަރުވެއްޖެ. އެޤައުމުން މިހާތަނަށް ޖުމްލަ 326712 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 18427 މީހަކު ވަނީ މަރުވެފައި.\nއިންޑޮނީޝިއާ އިން އިތުރު 1893 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 65 މީހަކު މަރުވެއްޖެ. އެޤައުމުން މިހާތަނަށް ޖުމްލަ 125396 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5723 މީހަކު ވަނީ މަރުވެފައި.\nސައުދީ އަރަބިއްޔާ އިން އިތުރު 1428 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 37 މީހަކު މަރުވެއްޖެ. އެޤައުމުން މިހާތަނަށް ޖުމްލަ 288690 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3167 މީހަކު ވަނީ މަރުވެފައި.\nޖަޕާނުން އިތުރު 1344 މީހަކު ކޮވިޑް-19 އަށް ފައްސިވެ، މި ބަލީގައި އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 46783 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1040 މީހަކު ވަނީ މަރުވެފައި.\nމޮރޮކޯ އިން އިތުރު 1230 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 18 މީހަކު މަރުވެއްޖެ. އެޤައުމުން މިހާތަނަށް ޖުމްލަ 33237 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 498 މީހަކު ވަނީ މަރުވެފައި.\nޔޫކްރޭނުން އިތުރު 1199 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 18 މީހަކު މަރުވެއްޖެ. އެޤައުމުން މިހާތަނަށް ޖުމްލަ 80949 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1897 މީހަކު ވަނީ މަރުވެފައި.\nތުރުކީން އިތުރު 1182 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 15 މީހަކު މަރުވެއްޖެ. އެޤައުމުން މިހާތަނަށް ޖުމްލަ 240804 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5844 މީހަކު ވަނީ މަރުވެފައި.\nބޮލީވިއާ އިން އިތުރު 1164 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 63 މީހަކު މަރުވެއްޖެ. އެޤައުމުން މިހާތަނަށް ޖުމްލަ 89055 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3587 މީހަކު ވަނީ މަރުވެފައި.\nރޯމޭނިއާ އިން އިތުރު 1145 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 41 މީހަކު މަރުވެއްޖެ. އެޤައުމުން މިހާތަނަށް ޖުމްލަ 61768 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2700 މީހަކު ވަނީ މަރުވެފައި.\nއިނގިރޭސިވިލާތުން އިތުރު 1062 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 8 މީހަކު މަރުވެއްޖެ. އެޤައުމުން މިހާތަނަށް ޖުމްލަ 310825 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 46574 މީހަކު ވަނީ މަރުވެފައި.\nCovid-19: New Zeland In Balee Ge Veydhana (Case) Eh Nufennathaa 100 Dhuvashttps://t.co/gtPfKvU0uq\n— Vaguthu Online (@VaguthuOnline) August 9, 2020\nCovid-19 Ge Thajuribaa Ahfahu Emmenah Misaalu Dhekki Mahujanehhttps://t.co/1ptEJLx7j0\nމާލެ ފިޔަވައި އެންމެ އާބާދީ ބޮޑު އަތޮޅު ކަމަށްވާ އައްޑޫ ސިޓީ 24 ގަޑިއިރުގެ ތެރޭގައި ކޮވިޑް-19 އަށް ތިން މީހުން ފައްސިވެ، މިއަދު ވަނީ ބިރުވެރިކަން އުފެދިފައެވެ. އަދި ބިރުވެރިކަން އިތުރުވެފައި ވަނީ ފައްސިވި ދެމީހަކު އިތުރު ގިނަ ބަޔަކާއި ބައްދަލު ވެފައިވާ ކަމަށް އަޑުތައް ފެތުރިފައި ވާތީއެވެ. މިބިރުވެރިކަމާއި އެކު މިހާރު ހިތަދޫ ވަނީ މޮނިޓަރިންގެ ހާލަތައް ވެސް ގެނެސްފައެވެ. އެހެންކަމުން ހިތަދުއަށް އަރައި ފޭބުން ވަނީ މަނާކޮށްފައެވެ.\nހިތަދުއަކީ އައްޑޫގެ އެންމެ މުހިއްމު ރަށެވެ. ގިނަ ބޭނުންތަކެއްގައި އެހެން ރަށްތަކުގެ މީހުން ކޮންމެ ދުވަހަކު އެންމެ ގިނައިން އަރައި ފައިބާ ހަދާ ރަށަކީ ވެސް އެއީއެވެ. އައްޑޫ އިން ތިން މީހަކު ކޮވިޑް-19 އަށް ފައްސިވެފައި ވާއިރު ފުރަބަންދުގެ އުސޫލުތައް ތަންފީޒު ކުރަމުން ގެންދާ ގޮތާއި މެދު ވެސް ވަނީ ސުވާލު އުފެެދިފައެވެ.\nމިއަދު ލިބުނު އިތުރު ޚަބަރުތަކަށް ބަލާއިރު މިމަހުގެ 05 ވަނަ ދުވަހަށް ފަހު ރާއްޖެ އިން އެންމެ ގިނަ މީހުން ކޮވިޑް-19 އަށް ފައްސިވީ މިއަދު އެވެ. އެކްޓިވް ކޭސްތަކުގެ އަދަދު މިހާރު ވަނީ 2018 އަށް އަރާފައެވެ. ނަމަވެސް މިއަދު ވަނީ ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދު 140 އަށް މަދުވެފައެވެ.\nAdhives Kuree Safugai Masaiykaiy Kuraa Gina Bayakah Allowance Nulibey https://t.co/iMi83Nk1Rj\nBREAKING NEWS: Covid-19: Addu City Hithadhoo In Anehkaaves Meehaku Fassivejje https://t.co/OSZy8BBd8E\nBREAKING NEWS: Admit Kohgen Faruvaa Dhemundhaa Meehunge Adhadhu 140 Ah Madhuvejje https://t.co/xOzkMwgzjr\nBREAKING NEWS: Covid-19: Ithuru 143 Meehaku Fassivejje https://t.co/tw774WfJhH\nއޮގަސްޓް 10, 2020 00:10\nމީހުނެއް ނުއުޅޭ ބިރަކުނެއް. ބިރުވެރިކަން އުފައްދަން މަސައްކަތް ކުރަނީ އެޗްޕީއޭއިން. އާކޮޅުގަ ކޮންމެވެސް ވަރަކަށް ވާނުވާ ނޭގުނު އިރު މީހުން ޖެހިލުންވި. މިހާރަކު ކެހެރިވަކެކޭވެސް ހިތަކަށް ނާރާ. މިހާރު މައްސަލަ އަކަށް ވަނީ އެޗްޕީއޭގެ މުސީބާތް.


Jameel, Raees Nasheed ah: Fandiyaaru Abdulla Didi suspend kurumakee badhalu hifumehtha? - One Online\nކުރީގެ ނައިބު ރައީސް ޑރ. ޖަމީލު -- ވަން ފޮޓޯ/ މުހައްމަދު އައުޒަމް\nޖަމީލް، ރައީސް ނަޝީދަށް: ފަނޑިޔާރު އަބްދުﷲ ދީދީ ސަސްޕެންޑް ކުރުމަކީ ބަދަލު ހިފުމެއްތަ؟\nފަނޑިޔާރު އަބްދުﷲ ދީދީ ސަސްޕެންޑް ކުރުމަކީ ބަދަލު ހިފުމެއްތޯ ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު ސުވާލު އުފައްދަވައިފިއެވެ.\nޖަމީލް މިއަދު ކުރެއްވި ޓުވީޓެއްގައި ވިދާޅުވެފައިވަނީ ސަސްޕެންޑްކޮށްފައިވާ ފަނޑިޔާރު އަބްދުﷲ ދީދީއަކީ ކުރީގެ ރައީސުލްޖުމްހޫރިއްޔާ އަދި މިހާރު ރައްޔިތުންގެ މަޖިލީހުގެ ރައީސްކަމުގެ މަގާމު ފުރުއްވަމުން ގެންދަވާ ރައީސް މުހައްމަދު ނަޝީދުގެ މައްޗަށް ހުކުމް ކުރެއްވި ފަނޑިޔާރު ކަމަށެވެ. މަޖިލީހުގެ މެޖޯރިޓީ ލިބުމާއެކު ޖުޑީޝަލް ސާވިސް ކޮމިޝަން (ޖޭއެސްސީ)ގެ މެޖޯރިޓީ ލިބި، ފެންނަމުން ދަނީ ފަނޑިޔާރުންނަށް ބިރުދެއްކުމުގެ މަންޒަރުތަކެއް ކަމަށެވެ. އެހެންކަމުން އެކަމަކީ ބަދަލު ހިފުމެއްތޯ ޑރ. ޖަމީލް ވަނީ ސުވާލު އުފައްދަވާފައެވެ.\nސުފްރީމް ކޯޓުގެ ފަނޑިޔާރެއް ޑިޔު ޕްރޮސެސްއަކާ ނުލައި ސަސްޕެންޑްކުރުމަކީ ގާނޫނު އަސާސީން ފަނޑިޔާރުންނަށް ލިބިދޭ އިމްތިޔާޒުތައް ގެއްލިގެންދާނެ ކަމެއް ކަމަށާއި އެކަމަކީ ސަރުކާރު ގެނައުމަށް ވަކާލާތުކުރި އަސާސީ އުސޫލުތަކާ ހިލާފު ކަމެއް ކަމަށް ޖަމީލް ވިދާޅުވިއެވެ.\nޑރ. ޖަމީލު މިހެން ޓުވީޓު ކުރައްވާފައިވަނީ ސުޕްރީމް ކޯޓުގެ ފަނޑިޔާރު އަބްދުﷲ ދީދީއާއި ފެމިލީ ކޯޓުގެ އިސް ގާޒީ ހަސަން ސައީދު ސަސްޕެންޑުކޮށްފައި ވަނިކޮށެވެ. ފަނޑިޔާރު އަބްދުﷲ ދީދީއާއި ގާޒީ ހަސަން ސައީދު ސަސްޕެންޑްކުރުމަށް ނިންމާފައިވަނީ މިއަދު ބޭއްވި ޖުޑީޝަލް ސާވިސް ކޮމިޝަން (ޖޭއެސްސީ)ގެ ބައްދަލުވުމުގައެވެ. އެ ބައްދަލުވުމުގައި ރައީސް ނަޝީދު ވެސް ބައިވެރިވެވަޑައިގަތެވެ.\nޖޭއެސްސީން މިއަދު ބޭއްވި ނޫސްވެރިންގެ ބައްދަލުވުމެއްގައި އެ ކޮމިޝަންގެ ސެކްރެޓަރީ ޖެނެރަލް ހަސަން ޒަހީން ވިދާޅުވީ އަބްދުﷲ ދީދީ ސަސްޕެންޑު ކުރީ މޯލްޑިވްސް ޕޮލިސް ސާވިސް އިން ބަލަމުން އަންނަ ޖިނާއީ މައްސަލައަކާ ގުޅިގެން ކަމަށެވެ.\nމި ނޫސްވެރިންގެ ބައްދަލުވުމުގައި ވާހަކަދައްކަވަމުން ޒަހީން ވިދާޅުވީ ހަސަން ސައީދު ސަސްޕެންޑުކޮށްފައިވަނީ އެ ކޮމިޝަނަށް ހުށަހެޅިފައިވަނީ މައްސަލައެއްގައި ކަމަށެވެ. މީގެ ކުރިން އެހެން މައްސަލައެއްގައި ވެސް ހަސަން ސައީދު ސަސްޕެންޑުކޮށްފައިވެއެވެ.\nގުޅޭ ޓެގު ޑރ. މުހައްމަދު ޖަމީލް އަހްމަދު ކުރީގެ ރައީސް މުހައްމަދު ނަޝީދު


އިޖްތިމާޢީ ޢަދާލަތު ޤާއިމުކުރުމަށްޓަކައި ފަރުޟު ޒަކާތުގެ މުހިއްމުކަން – Ilm\nމާތް الله ، އެ މީހަކަށް ތަނަވަސްކަން ދެއްވައިފައިވަނިކޮށް، މުޖްތަމަޢުގެ ޙައްޤުގައި ތިމާގެ މުދަލުން އަދާކުރަންޖެހޭ ޙައްޤު އަދާނުކޮށްފިނަމަ، އެ މީހަކަށް ގަދަފަދަ ވެގެންވާ ޢަޛާބު ޤިޔާމަތް ދުވަހުން ލިބޭނެކަން އަންގަވަމުން اللهވަޙީކުރައްވައިފައިވެއެވެ: وَالَّذِينَ يَكْنِزُونَ الذَّهَبَ وَالْفِضَّةَ وَلا يُنْفِقُونَهَا فِي سَبِيلِ اللَّهِ فَبَشِّرْهُمْ بِعَذَابٍ أَلِيمٍ . يَوْمَ يُحْمَىعَلَيْهَا فِي نَارِ جَهَنَّمَ فَتُكْوَى بِهَا جِبَاهُهُمْ وَجُنُوبُهُمْ وَظُهُورُهُمْ هَذَا مَا كَنَزْتُمْ لأنْفُسِكُمْ فَذُوقُوا مَا كُنْتُمْ تَكْنِزُونَ [التوبة:٣٤ – ٣٥] މާނައީ:”ޒަކާތުގެ ގޮތުގައި، الله ގެ މަގުގައި ހޭދަކުރަންވީ ބައި ހޭދަނުކޮށް، ރަނާއި ރިހީގެ ޚަޒާނާ ޖަމާކޮށް ރައްކާކޮށްފައި ބަހައްޓާ މީހުންނަށް، ޤިޔާމަތްދުވަހުން ވޭންދެނިވި ޢަޛާބު ހުރިކަމުގެ ޚަބަރު ކަލޭގެފާނު ދެއްވާށެވެ! އެބައިމީހުން އެ ޖަމާކުޅަ މުދާ، ޤިޔާމަތްދުވަހުން ނަރަކައިގެ އަލިފާނުން ދޮންކުރެވި، އެބައިމީހުންގެ ނިތްކުރިތަކުގައްޔާއި، އަރިކަށިތަކުގައްޔާއި، ބުރަކަށިތަކުގައި ޖައްސައި ފިއްސައިލެވޭނެއެވެ. އަދި އެމީހުންނަށް ބުނެވޭނެއެވެ. މިއީ، ތިޔަބައިމީހުންގެ އަމިއްލަ ނަފްސުތަކަށްޓަކައި ތިޔަބައިމީހުން ޖަމާކުޅަ ތަކެއްޗެވެ. ފަހެ، މިއަދު މިތަކެތި ވެފައިވަނީ ތިޔަބައިމީހުންނަށް ހުރި އާފަތަކަށެވެ. އެހެންކަމުން ޒަކާތް ނުދީ ތަކެތި ރައްކާކޮށްފައި ބެހެއްޓުމުގެ ސަބަބުން އެ ކަމުގެ ޢަޛާބުގެ ރަހަ ތިޔަބައިމީހުން ލިބިގަންނާށެވެ!”\nމުދަލަކީ الله سبحانه وتعالىތިމާއާ ޙަވާލުކުރައްވައިފައިވާ އަމާނާތެއްކަން އެއްވެސް މުސްލިމަކު އެންމެ ހިނދުކޮޅަކަށް ވެސް ހަނދާންނައްތާލައިގެން ނުވާނެއެވެ. މުދަލުގެ ޙަޤީޤީ މާލިކަކީ الله އެވެ. އެކަލާނގެ އަޅުގަނޑުމެންނާ އެމުދާ ޙަވާލުކުރައްވައިފައިވަނީ، އެކަލާނގެ އަންގަވާގޮތެއްގެ މަތީން އެއިން ހޭދަކުރުމަށްޓަކައި އަމާނާތެއްގެ ގޮތުގައެވެ. އެކަލާނގެ ވަޙީކުރެއްވިއެވެ. وَآتُوهُمْ مِنْ مَالِ اللَّهِ الَّذِي آتَاكُمْ [النور: ٣٣ [މާނައީ:”ތިޔަބައިމީހުންނަށް الله ދެއްވައިފައިވާ މުދަލުން، ތިޔަބައިމީހުން އެބައިމީހުންނަށް ހޭދަކުރާށެވެ!”\nالله އަންގަވައިފައިވާ ގޮތަށް މުދާ ހޭދަކުރުމަކުން އެއްވެސް ޙާލެއްގައި އެ މުދާ ގެއްލިގެނެއް ނުދާނެއެވެ. އޭގެ ބަދަލުގައި ޤިޔާމަތް ދުވަހުން ޘަވާބާއި ދަރުމަ އެ މީހަކަށް ލިބޭނެއެވެ. މީގެ އިތުރުން މުދަލުގައި ބަރަކާތްލައްވައި މުދާ އިތުރުވާނެއެވެ. އަލްބަޤަރާ ސޫރަތުގެ 261 ވަނަ އާޔަތުގެ މާނައިގައި ވެއެވެ. ” الله ގެ މަގުގައި، އެބައިމީހުންގެ މުދާ ހޭދަކުރާ މީހުންގެ މިސާލަކީ، ބިމުގައި އިންދާ އޮށްޓަރެއްގެ މިސާލެވެ. އެ އޮށުން ގަހެއް ފަޅައެވެ. އެ ގަހުން ހަތް ކުރާގަނޑު ނުކުމެއެވެ. އެއިން ކޮންމެ ކުރާ ގަނޑެއްގައި ސަތޭކަ އޮށް ހުރެއެވެ. الله އިރާދަކުރައްވާ މީހަކަށް އަދި ވެސް ސަވާބު އިތުރު ކޮށްދެއްވައެވެ.الله އީ،ރޯދި ބަރަކާތް ދެއްވުމުގައި ތަނަވަސްވެވޮޑިގެންވާ ހުރިހާ ކަމެއް ދެނެވޮޑިގެންވާ އިލާހެވެ.”


Quarantine facility ehge jinsee massala hushaeh naalhaa: Fuluhun\nފެސިލިޓީއެއްގެ ޖިންސީ ހާދިސާ ހުށަހަޅާފައެއް ނެތް: ފުލުހުން\nއއ. ވެލިދޫ ރިސޯޓް\nއއ. ވެލިދޫ ރިސޯޓުގައި ހަދާފައިވާ ކަރަންޓީނު ފެސިލިޓީގައި ޖިންސީ ގުޅުން ހިންގުން ފަދަ ޖިނާއީ ކުށެއް ނުވަތަ ޖިންސީ ފުރައްސާރަ ކުރުން ފަދަ ކަމެއްގެ މައްސަލައެއް ފުލުހަށް ހުށަހަޅާފައި ނުވާ ކަމަށް ފުލުހުން ބުނެފި އެވެ.\nއެނގިފައިވާ ގޮތުގައި އެ ކަރަންޓީނު ފެސިލިޓީގައި މަސައްކަތް ކުރާ ދިވެހި އަންހެން ޑޮކްޓަރަކާއި އެ ފެސިލިޓީއާ ހަވާލުވެ ހުރި ސިފައިންގެ އެންމެ އިސް މީހާއާ އިއްޔެ ދަންވަރު އެކަހެރިކޮށް ކޮޓަރިއެއްގައި ތިއްބާ ވަނީ ފަޅާ އަރާފަ އެވެ. އެ ކަން އެނގުނީ ސިފައިންގެ މީހާ ކޮޓަރިން ނުކުންނަކޮށް ފުލުހަކަށް އެކަން އެނގިގެންނެވެ. އެ މައްސަލަ ބަލަން ފެށި ކަމުގެ މައުލޫމާތު ވެސް ލިބުނު އަދި ރޭގެ އިރާކޮޅު އަންހެން ޑޮކްޓަރު ވަނީ މާލެވެސް ގެނެސްފަ އެވެ.\nނަމަވެސް ފުލުހުން މިއަދު ވަނީ ފުލުހުން އެފަދަ މައްސަލައެއް ބަލަމުންދާ ކަމަށް ދެކެވޭ ވާހަކަ ދޮގު ކޮށްފަ އެވެ. ފުލުހުން ބުނީ އެފަދަ މައްސަލައެއް ހިނގައިގެން އުޅޭ ކަމަށް މިހާތަނަށް ހުށަހެޅިފައި ވެސް ނުވާ ކަމަށެވެ. އަދި އެފަދަ މައްސަލައެއް ތަހުގީގު ކުރަމުން ވެސް ނުދާ ކަމަށެވެ.\nއަންހެން ޑޮކްޓަރުގެ އާއިލާގެ މީހަކު ރޭ އަވަސްއާ ވާހަކަދެއްކި އެވެ. އޭނާ ބުނެފައިވާ ގޮތުގައި އެ މައްސަލަ ބަލަން ފެށި އެވެ. އަދި އެންއީއޯސީން އޭނާގެ ބަޔާނެއް ވެސް ނަގަން ނިންމި އެވެ.\nމޯލްޑިވްސް ޕޮލިސް ސާވިސް ޖިންސީ ގޯނާ ކުށްކުރުން + ކޮރޯނާ ވައިރަސް ޖިންސީ ފުރައްސާރަ ކޮވިޑް-19 ކޮވިޑް-19 އިގެ ބަލާއާފާތް


ލޯތްބައްޓަކައި(28ވަނަ ބައި) – Esfiya\nޑައިރީގެ އަނެއްބައި ނުކިޔައި ނިކްޔަން އެ ނިންމި ނިންމުމުގެ ސަބަބުން ކިތަށް ދިރިއުޅުމަށް އަސަރު ކުރާނެ ބާއެވެ؟ ފަލަކްގެ އަތުން ނިކްޔަން ބީވެގެން ހިނގައިދާނެ ބާއެވެ؟\nޔަނާ ގެއަށް ނައިސް ލަސްވުމުން ސިޓިން ރޫމުގައި ދެކޮޅު ދެކޮޅަށް ހިނގާލަ ހިނގާލަ ހުރި ވަރުދާގެ މޫނުމަތީގައި ވަނީ ކަންބޮޑުވުމުގެ އަސަރުތަކެވެ. އޭނާގެ ހަނދާނަށް އަންނަމުން ދިއައީ މީގެ ހަތްއަހަރު ކުރިން ޔާފިއު ގެއަށް ނައިސްގެން އުޅެންޖެހުނު ރެއެވެ. ސިކުނޑިއަށް ވެރިވަމުންދިޔަ ގޯސް ހިޔާލުތަށް އެއްފަރާތްކުރަން މަސައްކަތް ކުރަމުން، ވަރުދާ ގޭގެ ގޯތިތެރެއަށް ނިކުމެ ޖޯލިފަތީގައި އިށީނދެލިއެވެ. އަތުކުރީގައި އޮތް ގަޑިއަށް ބަލާލަމުން ދޮރާއި ދިމާލަށް ނަޒަރުހިންގާލި ވަރުދާއަށް އިން ތަނުން ކޮއްޅަށް ތެދުވެވުނީ ގެއަށް ވަދެގެން އައި ޔަނާއާއި އާލިމް ފެނުމުންނެވެ. އެދެމީހުންގެ ގުޅުވާލެވިފައިވާ ދެ އަތްތިލަ ފެނުމުން ޔަނާއާއި ދިމާލަށް ވަރުދާ ބަލާލީ ސުވާލުގެ ނަޒަރަކުންނެވެ.\n”ދައްތާ، އަހަރެން ބޭނުން ޔަނާއާ ކައިވެނި ކުރަން” ހެނދުނު ހޭލައިގެންއައިސް ސައިބޯންއިން ޔަނާގެ ހަނދާނަށްއައީ ރޭ އޭނާގެ މަންމަގާތުގައި ކައިވެނީގެ ވާހަކަ އާލިމް ބުނިހިނދު ކަންތައް ވީގޮތެވެ. އެ މަންމަގެ މޫނުމަތިން އޭނާއަށް ފެނުނު އުފާވެރިކަމެވެ. ހުރިހާ ކަމެއްވެސް ރަނގަޅަށް ވަމުންދާތީ ޔަނާ އިނީ ހިތްހަމަޖެހިފައެވެ. ދެން އޮތީ އާލިމްގެ މާމަގެ ހުއްދަ ހޯދުމެވެ. ނަމަވެސް ހިތުގެ ކަނެއްގައި ބިރުވެރިކަންވެސް ވިއެވެ. އޭނާއަށް މި ފެންނަމުން ދަނީ ރީތި ހުވަފެނެއް ހެއްޔެވެ. އެހެންކަމަށްވާނަމަ ނިދިން ހޭލާކަށް އޭނާ ބޭނުމެއް ނޫނެވެ. ތުނބުގައި ޖަހައިގެން އިން ކޮފީ ޖޯޑު ތިރިކޮއްލަމުން ޔަނާ އޭނާގެ އަތްތިލައިގެ ހުދު ހަންގަނޑުގެ ތެރެއަށް އަތުގެ ނިޔަފަތިތައް ހަރާލިއެވެ. ވީ ތަދާއިއެކު ޔަނާގެ މޫނުމައްޗަށް ރީތި ހިނިތުންވުމެއް ވެރިވެގެން ދިއައެވެ. އޭނާގެ ދިރިއުޅުމުގައި ހިނގަމުންމިދާ ކަންތައްތަކަކީ ހުވަފެއްނެއް ނޫން ކަން ކަށަވަރު ވުމުންނެވެ.\n”ހޫން ދެން އިނދޭ ތިހެން އިޝްކުގަ ޖެހިފަ….ކައިވެންޏެއް ކުރަން އުޅޭއިރު ހާދަ ގިނަ މަސައްކަތެއް އެބަހުއްޓޭ….ތިހެން އިނދެގެން ނުވާނެ ދޯ” ވަރުދާގެ އަޑުއިވުމާއިއެކު ޔަނާއަށް ގޭގެ ދޮރާއި ދިމާލަށް ބަލާލެވުނެވެ. ލާނެއް ހިނިތުންވުމެއް މޫނު މައްޗަށް ވެރި ކޮއްގެން ވަރުދާ ހުރި އިރު، އޭނާގެ އަތުގައި އޮތް އިލޮށިފަތި ފެނުމުން އެއައީ ގޯތި ތެރެ ކުނިކަހާފައިކަން ހާމަވެއެވެ. “މަންމަ ނުޖެހޭނެއޭ އެއްވެސް މަސައްކަތެއް ކުރާކަށް….އާދެބަ މިތާ އިށީންނަން” އިން ތަނުން ތެދުވެގެން ގޮސް ވަރުދާގެ ކޮނޑުގައި ހިފައި ސޯފާގައި ބައިންދަމުން، ޔަނާވެސް އޭނާގެ މަންމަގެ ކައިރީގައި އިށީނދެލިއެވެ. އަދި ވަރުދާގެ ކޮނޑުގައި ބޯއަޅާލަމުން އަނެއް އަތުން ވަރުދާގެ ގައިގަ ބައްދާލިއެވެ. “ދަރިފުޅާ…” ވަރުދާ ގޮވާލުމާއިއެކު ބޯ ހިއްލާލަމުން ޔަނާ ވަރުދާއާއި ދިމާލަށް ބަލާލިއެވެ. “އިނގޭތަ….މަންމަ ދަރިފުޅުގެ ބައްޕަޔާ ކައިވެނި ކުރަން އެއްބަސްވީއިރު މަންމަޔަކަށް ނޭނގެ އެއީ ކާކު ކަމެއް، ކީތްކުރާ މީހެއް ކަމެއް…އެކައްޗެއްވެސް…ކާފަ އައިސް މީނަޔާ އިންނާށޭ ބުނީމަ އިންކާރު ކުރަންނުކެރިގެން ކައިވެނި ކުރީ” ވަރުދާ އޭނާ އާއި އޭނާގެ ފިރިމީހާގެ ކައިވެނީގެ ވާހަކަ ޔަނާއަށް ކިޔާދިނެވެ.\n“އެކަމަކު މިއަދު ދަރިފުޅުމެން ކައިވެނިކުރަން ތިއުޅެނީ އެކަކު އަނެކަކު އިނގި ދަސްކުރުމަށްފަހު….މަންމަ ބުނަން ބޭނުންވަނީ، ކައިވެންޏަކީ ވަރަށް މަތިވެރި ގުޅުމެކޭ….ކައިވެނީގެ އެންމެ މުހިންމު ތަނބަކީ ލޯތްބޭ ދަރިފުޅުމެން ހީކޮއްފާނެ…އެކަމަކު ކައިވެންޏެއްގަ އެންމެ ބޮޑު ދައުރެއް އަދާ ކުރާނީ އިތުބާރު….އެކަން ހަނދާން ބަހައްޓާތި….އިތުބާރަކީ ލޯތްބައް ވުރެންވެސް އުނދަގުލުން ހޯދޭ އެއްޗެއް….އަދި ހަމަ އެހާ އަވަހަށް އަތުން ބީވެގެން ހިނގައިދާނެވެސް އެއްޗެއް…. ދަރިފުޅުގެ ފިރިމީހާޔަށް ދަރިފުޅު އިތުބާރުކުރަން ވާނެ….އަދި އޭނަ ދަރިފުޅަށްވެސް އިތުބާރު ކުރަން ޖެހޭނެ….ކައިވެންޏަކަށްފަހު ދިރިއުޅުމުގަ ދިމާވާ ކޮންމެ ކަމެއް ތިމާގެ ބައިވެރިޔާއާ އެއްވެސް ބިރަކާ ނުލާ ހިއްސާ ކުރެވޭ ވަރަށް ދެމީހުންގެ ދެމެދުގަ އިތުބާރު އޮންނަން ވާނެ…ލޯބިން އުޅެން ބޭނުންނަމަ އެކަކު އަނެކަކަށް ބަރޯސާ ވެގެން އުޅެވޭނީ…..ކުރިމަތިވާ އަޑިތަކާ އުސްތަކުގަ އެކަކުއަނެކަކުގެ ހިތްވަރައް ވާންވާނެ….” ވަރުދާގެ ނަސޭހަތް ކަނުލާ އަޑުއަހަން ޔަނާ އިން އިރު އެ މަންމަގެ ދެލޮލުން ކަރުނައިގެ އަސަރު ޔަނާއަށް ފެނުނެވެ. “މަންމާ….ތިއުޅެނީ އަހަރެން އެއްކޮން ފޮނުވާލަންވެގެންތަ؟” ތުންކޮޅުދަމާލަމުން ޔަނާ އަހާލުމާއިއެކީ ވަރުދާގެ ހުނުމުގެ އަޑު އިވިގެން ދިއައެވެ.\nސްޓަޑީގެ މޭޒުކައިރީ ހުރި ގޮނޑީގައި އާލިމް އިށީންދެލައިގެން އިން އިރު އޭނާގެ ނަޒަރު ހުއްޓިފައިވަނީ، އޭނާގެ މުށުތެރޭގައި އޮތް ކަޅުމިނާ ތަކެއްލީ އަތުގައި އަޅާ އެއްޗަށެވެ. މަޒީގެ ސޮފްހާތައް ލޮލު ކުރިމަތީގައި ސިފަވާން ފެށުމުން މޭޒުމަތީގައި ހުރި މުށި ކުލައިގެ ކުޑަ ފޮށި ހުޅުވާލުމަށްފަހު، އެ އަތުގައި އަޅާއެތި އެ ފޮށީގެ ތެރެއަށްލައި އާލިމް އެ ފޮށި ލައްޕާލިއެވެ. “ސަރ…މިއޮތީ ވެނިއު ތަކުގެ ލިސްޓާ…މެހެމާނުންގެ ލިސްޓު….ޗެކް ކޮއްލާފަ އަޅުގަނޑަށް ގޮވާލާ” ސްޓަޑީގެ ތެރެއަށް ވަދެގެން އައި ކައިލާންގެ އަޑު ޖެހުމާއި އެކު އިށީންދެގެން އިން ގޮނޑިން ތެދުވެ ކައިލާންގެ އަތުގައި އޮތް ފޮތުގައި އާލިމް ހިފިއެވެ. މެހެމާނުންގެ ލިސްޓު ޗެކު ކޮއް ނިންމާލުމަށްފަހު އާލިމް ގޮނޑީގައި ލެގިލަމުން ދެލޯ މަރާލިއެވެ.\n* “އޭ މި ހިންދީ ފިލުމު ތަކުގަ ހާދަ ކުޅިވަރެއް އޮވެޔޭ ދޯ ކައިވެންޏެއް ކުރެވެންޏާ ވެސް….” ކައިރީގައިއިން ނިކްޔަން އާއި މުހާތަބު ކޮށް އާލިމް ވާހަކަ ދެއްކިއެވެ. ނިކްޔަންގެ ކޮޓަރީގައި ދެމީހުން ތިބީ ހިންދީ ފިލްމެއް ބަލާށެވެ. “ކައެ ހާސް ކަނޑާލާ…ކައެގެ ޝާދީ އޮންނަ ދުވަހަކުން މަވެސް ދާނަމޭ ރީނދޫ ގޮއްޓެއް ހިފައިގެން ކައެގެ ގައިގަ އުނގުޅަދޭން” ހިނިގަނޑެއް ޖަހާލަމުން ނިކްޔަން ޖަވާބު ދިނެވެ. “އޭ މަ ބޭނުން ބޮޑު ބާރާތެއްވެސް…ކައެ ހުންނަންވާނެ އެންމެ ކުރީގަ ނަށަން” ނިކްޔަންގެ ސަމާސާގައި ބައިވެރިވެލަމުން އާލިމް ވާހަކަ ދެއްކިއެވެ. އެ ދެމީހުންގެ ދެމެދުގައި އޭރު އޮތީ ވަރުގަދަ އެކުވެރިކަމެކެވެ. ނަމަވެސް، ދެމީހުންގެ ދެމެދުގައި އޮތް ގުޅުމަށް ލޮޅުން އަރައިގެން ދިއައީ، އާލިމްގެ ދިރިއުޅުމަށްއައި ތޫފާނާއި އެކުގައެވެ.\nއެއީ އުލްފާ ނިޔާވުމުގެ އެއްދުވަސް ކުރިއެވެ. ސުކޫލުގެ ފަރާތުން ޓީޓީ ކިޔަވާ ގުރޭޑު ދިހައެއްގެ ކުދިންނަށް އޮތް ކޭމްޕް އަކަށް ޕެރެޑައިސް ރިސޯޓަށް ދާން ފުރުސަތު ލިބުމުން އާލިމް ނިކްޔަން ހަމްދާން އަދި ލޫތު ވެސް ތިބީ ނުހަނު އުފަލުންނެވެ. ސަކަރާތް ޖަހާލާ މަޖާ ކޮއްލާނެ ފުރުސަތެއް ލިބޭނެ ތީއެވެ. ހެނދުނު ރިސޯޓަށް ދެވުމާއިއެކު ފުރަތަމަވެސް އޮތީ ހެނދުނުގެ ސަޔެވެ. އެއަށްފަހު ކުދިންނަށް އެކުދިން ތިބެން ކަނޑައަޅިފައިވީ ކޮޓަރި ތައް ދެއްކުމުގެ މަސައްކަތް ކުރިޔަށް ދިއައެވެ. ޓީޓީ ކިޔަވަނީ އެންމެ ފަނަރަ ވަރަކަށް ކުދިން ކަމުން ކޮންމެ ދެކުއްޖަކަށް ކޮޓަރިއެއް ލިބުނެވެ.\nނިކްޔަންއާއި އާލިމްއާއި ދެމީހުނަށް އެއްކޮޓަރި ލިބުމުން އަވަހަށް ދަބަސްތައް ކޮޓަރީގައި ބެހެއްޓުމަށްފަހު ދެމީހުން ވެސް އަވަސްވެގަތީ ރިސޯޓުތެރެ ބަލައިލާން ދާށެވެ. އޭނާގެ ފޯނުގައި ޗާރޖު ނެތުމުން އާލިމް ފޯނު ޗާރޖަށް ޖެހުމަށްފަހު ކޮޓަރީގައި ބޭއްވީއެވެ. ރަށުތެރެ ބަލައި ނިމުމުން ދެން އޮތީ ލެސަން ގަޑިއެކެވެ. ދެގަޑީރުގެ ލެސަން އަށްފަހު މެންދުރުގެ ކެއުމަށް އިންސާފު ކުރެވުނެވެ. ކައި ނިންމައިގެން އާލިމް ލޫތް އަދި ހަމްދާން ޕޫލްއަށް އެރިލަން ދިއުމުން އިރުކޮޅަކުން އެބަ އަންނަން ކަމުގައި ބުނެ ނިކްޔަން އެމީހުންގެ ކޮޓަރިއަށް ދިއައީ އޭނާގެ ކެމެރާ ބަލައެވެ.\nކޮޓަރިއަށް ވައިން ނިކްޔަންގެ ކަންފަތުގައި ފުރަތަމަ ވެސް ޖެހުނީ އާލިމްގެ ފޯނުގެ ރިންގުގެ އަޑެވެ. ޗާރޖަށް ޖަހާފައި އޮތް ފޯނު ނަގައި ބަލާލަމުން ނިކްޔަން ފޯނު ނެގީ މާމަ މިހެން އަރާފައި އިނުމުންނެވެ. “އާލް….އާލް…..ދަރިފުޅާ އަވަހަށް އާދޭ….ދަރިފުޅުގެ މަންމަ ގެއިން ނިކުމެގެން ގޮއްސި….މާމަ ނަމާދަށް ހުއްޓާ….ބައްޕަވެސ ގެޔަކު ނެތް….ދަރިފުޅު…” ފޯނު ކެނޑުމުން ނިކްޔަން ފޯނުގެ ސްކްރީނަށް ބަލާލިއެވެ. އެވަގުތު އަނެއްކާވެސް އާލިމްގެ ފޯނު ރިންގުވާން ފެށިއެވެ. “ހަލޯ” ފޯނު ނަގައި ކަންފަތުގައި ޖަހާލަމުން ނިކްޔަން ވާހަކަދެއްކިއެވެ. “ހަލޯ އާލް” ހަނީފްގެ އަޑު އިވުމުން ނިކްޔަންއަށް އެއީ އާލިމްގެ ބައްޕަކަން ދެނެގަނެވުނެވެ.\n”ބޭބޭ އަޅުގަނޑު މީ ނިކްޔަން….އާލް ވީ ބޭރުގަ….ފޯނު އާލްއަށް ގެންގޮސްދޭންވީ ތޯ؟” އަދަބުވެރިކަމާއި އެކު ނިކްޔަން އަހާލިއެވެ. “ނޫނޭ… ހެހެހެ…ބޭބެ މި ގުޅާލީ އާލް އުޅޭ ގޮތެއް ބަލާލަން ވެގެން ހަމަ….އާލްގެ ގެއިން މާމަ ނޫނީ މަންމަގެ ފޯނެއް އަޔަސް އާލް ކައިރީ ނުބުނައްޗޭ އިނގޭ….ބޭބެ ބޭނުންވަނީ މި ދެދުވަހު އާލް އންޖޯއީ ކުރަން ޗާންސް އެއްދޭން….” ހަނީފްގެ އެދުމަށް އެއްބަސްވަމުން ނިކްޔަން ފޯނު އޮތްތާގައި ބޭއްވުމަށްފަހު އަނބުރާ ޕޫލްއަށް ދިއައެވެ. އޭނާއަށް ނުވިސްނުނީ ހާޖަރާ އެ ގުޅީ ކިހާ މުހިންމު ކަމަކު ކަމެވެ. އަދި ހަނީފް އޭނާ ކައިރީ އެކަމެއް ސިއްރު ކުރަން އެންގީ ކީއްވެކަމެވެ.\nހާޖަރާގެ ފޯނު ކޯލުގެ ވާހަކަ ނިކްޔަން އާލިމް ކައިރީ ނުބުނީ ހަނީފް އެދުނު ފަދައިން އާލިމްއަށް މަޖާ ކޮއްލާނެ ފުރުސަތެއް ދިނުމުގެ ގޮތުންނެވެ. ނަމަވެސް، ހަމަ އެދުވަހު އުލްފާ އެކްސިޑެންޓުވެ މަރުވުމުގެ ހަބަރު ލިބުމުން ނިކްޔަންއަށްވެސް ލިބުނީ ބޮޑު ޝޮކެކެވެ. އެ ހަބަރު ލިބުމާއި އެކު އާލިމްއާއި އެކު ނިކްޔަންވެސް މާލެ ދިއައެވެ. ހާޖަރާގެ ފަރާތުން އެ ދަނޑިވަޅުގައި އޭނާ އާލިމްއަށް ގުޅި ކަމާއި އަދި ފޯނު ނެގީ ނިކްޔަން ކަން އިނގުމުން އާލިމްގެ ހިތުގައި އޭނާގެ އެންމެ ގާތް އެކުވެރިޔާއާއި މެދު ޝަކުވާތައް ފުނިޖެހުނެވެ. އަދި ނިކްޔަން އޭނާގެ ގާތުގައި އެވާހަކަ ނުބުނީ ހަނީފްގެ އެދުމަށް ކަން އިނގުމުން ނިކްޔަންއަށް އާލިމް ކުރަމުން އައި އިތުބާރު އެކީހެން ފުނޑު ފުނޑުވިއެވެ.\nއެހައި މުހިންމު ވާހަކައެއް ނިކްޔަން އޭނާއަށް ސިއްރު ކުރީތީއެވެ. އެވެސް ހަނީފްގެ އެދުމަށެވެ. އޭރުވެސް އާލިމްއާއި ހަނީފްގެ ގުޅުން އޮންނަނި ހީނަރު ވެފައެވެ. ހަނީފްއާއި ހިލޭ އަންހެނަކާއި ގުޅުން އޮންނަކަން އާލިމްއަށް އިނގުނު ހިސާބުންނެވެ. ނަމަވެސް އުލްފާގެ މަރުގެ ހިތާމައާއި އެކު އެންމެ ގާތް އެކުވެރިޔާގެ ފަރާތުން އެފަދަ ކެހިވެރި އަމަލެއް ފެނުން ވެގެންދިއައީ އާލިމްގެ މިޒާޖަށް ބަދަލުއައުމަށް މެދުވެރިވި ސަބަބަށެވެ. އޭނާގެ އާއިލާއާއި ހަނީފްއާއި ބެހޭ ހުރިހާ ކަމެއް އިނގިހުރެ ނިކްޔަން އޭނާއަށް އެކަން ސިއްރު ކުރުމުންނެވެ. އެތައް ފަހަރަކު ނިކްޔަން އެއީ އޭނާ ގަސްތުގައި ކުރި ކަމެއް ނޫން ކަމާއި، އެއް އިރެއްގައިވެސް އާލިމްއަށް ކަމެއް އޮޅުވައިލާން އޭނާ މަސައްކަތް ކޮއްފައި ނުވާނެ ކަމަށް ބުނި ނަމަވެސް އެވަގުތު އާލިމް ހުރީ އެވާހަކަތައް ގަބޫލު ކުރެވޭނެ ފަދަ ހާލެއްގައެއް ނޫނެވެ. އެދުވަހު އާލިމްއަށް އޭނާގެ މަންމައާއި އެކީ އެންމެ ގާތް އެކުވެރިޔާވެސް ގެއްލުނީއެވެ.*\nދެލޯ ހުޅުވާލަމުން އާލިމް އިން ގޮނޑިން ތެދުވެ އޭނާގެ ކަޅުކުަލައިގެ އިސްތަށިކޮޅުގައި އަތްފުނާ އަޅާލިއެވެ. އެދުވަހު އޭނާ ނިކްޔަންއަށް އިތުބާރު ކުރިނަމަ މިއަދު ނިކްޔަން އޭނާއާއި އެކުގައި ހުރީސް ކަން ޔަޤީނެވެ. ނަމަވެސް……\nގެއަށް ވަދެގެން އައި ފަލަކްއާއި ގޭތެރެއިން ބައްދަލު ކުރީ ހިމޭންކަމެވެ. ސިޓިން ރޫމުގެ ސޯފާގައި އިށީނދެލަމުން އަތްދަބަހުން އޭނާގެ ފޯނު ނަގައި ފަލަކް ނުހާއަށް ގުޅާލިއެވެ. ނުހާ ފޯނު ނުނެގުމުން އަދިވެސް ނުހާގެ ކުލާސް ނުިމެނީކަމަށް ބަލައި ކޮޓަރިއަށް ދާން ތެދުވި ފަލަކްއަށް ހުއްޓިލެވުނީ ސިޑިން ފައިބައިގެން އައި ނިކްޔަން ފެނުމުންނެވެ. އެހެންޏާ މިވަގުތު އޮފީހުގައި އުޅޭ ނިކްޔަން މިއަދު ގޭގައި ކީތް ކުރަނީ ބާއޭ ފަލަކްގެ ހިތައްއެރިއެވެ. މިލާފައިވާ ނިކްޔަންގެ މޫނުމަތި ފެނުމުން ފަލަކްގެ ހިތަށް ގޮތެއް ވެގެން ދިއައެވެ. “ޔަން…..އޮފީހަކަށް ނުދަންތަ؟” ފަލަކްގެ ސުވާލު ނިކްޔަންއަށް އަޑު އިވުނު ހެނެއް ހީއެއް ނުވެއެވެ. އޭނާގެ ސަމާލުކަން ހުއްޓިފައިވަނީ ސީދާ ފަލަކްގެ ދެލޮލަށެވެ. އެ ވިލު ނޫކުލައިގެ ދެލޮލުން އެއްޗެއް ދޭހަ ކުރަން އުޅޭ ފަދަޔަކުންނެވެ.\n”ތައްޔާރުތަ؟” ނިކްޔަންގެ ސުވާލާއި އެކު އެއްޗެއް ދެނެނުގަނެވޭ ހާލު ފަލަކް ނިކްޔަންއާއި ދިމާލަށް ބަލާލިއެވެ. އެ ބަރު ފިރިހެންވަންތަ އަޑުގައި ތަފާތުކަމެއް ވީކަން ފަލަކްއަށް އިހުސާސް ވިއެވެ. “ތައްޔާރު؟؟ ކީތްކުރަން؟” ފަލަކް އަހާިއެވެ. “އަހަރެންގެ މެސެޖެއް ނުފެނޭތަ؟” ނިކްޔަން ބުނެލުމާއި އެކު އަތުގައި އޮތް ފޯނު ޗެކު ކުރުމަށް ފަލަކް އަވަސްވެގަތެވެ. ޑިއުޓީގައި އުޅޭއިރު އޭނާ ފޯނުގައި އަތް ނުލާތީ މެސެޖެއް އަޔަސް ނޭނގެނީއެވެ. “ވީ އަރ ގޮއިންގް ބެކް ޓު މޯލްޑިވްސް..” ފޯނު ހުޅުވާލި ފަލަކްއަށް ހުއްޓުން އެރީ ނިކްޔަން ބުނެލި ޖުމްލައިގެ ސަބަބުންނެވެ. ދެލޯ ބޑު ކޮއްލަމުން އޭނާ ނިކްޔަންއާއި ދިމާލަށް ބަލާލި ނަމަވެސް އެ ފުން ދެލޮލާއި ހިތްގައިމު މޫނު މައްޗަކުން އޭނާއަކަށް އެއްވެސް އަސަރެއް ނުފެނުނެވެ.\nރާއްޖެ ދާ ވާހަކަ އިނގުނީއްސުރެން ނުހާގެ މޫނުމަތީގައި އެހެންޏާ ނުފެންނަ ރީތި ހިނިތުންވުމެއް ވާކަން ފަލަކްއަށް ފާހަގަ ކުރެވުނެވެ. ނުހާގެ މުށި ކުލައިގެ ދެލޮލުގައި ވީ ވިދުމުން ވެސް އޭނާ އަނބުރާ ރާއްޖެ ދާން ބޭނުންވެފައި ހުރި މިންވަރު ހާމަވެއެވެ. ނުހާގެ ހިނިތުންވުން ފެނި ފަލަކްއަށްވެސް ހިނިތުން ވެވުނެވެ. ނަމަވެސް ކުއްލިއަކަށް ނިކްޔަން ރާއްޖެ ދާން ނިންމީ ކީއްވެ ބާއޭ ފަލަކްގެ ހިތަށް އަރަމުން ދިއައެވެ. އަދި ނިކްޔަންގެ މޫނުމަތިން މޮޅިވެރިކަން ފެންނަނީ އްވެ ހެއްޔެވެ.\nގޭ ދޮރުމަތީގައި ހުރި ޔަނާ އިރު އިރު ކޮޅާ މަގުގެ ދެފަރާތް ބަލާަލައެވެ. މޫނުމަތިންވެސް އޭނާ ނުތަނަވަސް ވަފައި ހުރި މިންވަރު ހާމަވެއެވެ. ލައިގެން ހުރި ގަޔައް ދޫ ކަކުލާއި ހަމަޔަށް އަންނަ މެރޫން ކުލައިގެ ހެދުމާއިއެކު ކަޅު ކުލައިގެ ޝޯލްއެއް އަޅައިގެން ހުރި އިރު، ތުންފަތުގައި ޖައްސާފައި ހުރި މަޑު ރަތް ކުލަ ފިޔަވައި އެހެން އެއްވެސް މޭކްއަޕެއް އެ ދޮންމޫނަކު ނެތެވެ. އެ ހިމަ ގޯޅީގެ ކުރިމައްޗައ މަޑު ކޮއްލި ކަޅުކަލައިގެ ކާރު ފެނުުމުން ޔަނާގެ މޫނުމައްޗައް ލުއި ހިނިތުންވުމެއް ވެރިވިއެވެ.\nޔަނާ އައިސް ކާރަށް އެރުމާއި އެކު އާލިމް ކާރު ދުއްވާލިއެވެ. ޔަނާ މާ މަޑުން އިންނަ ކަން ފާހަގަ ވީ ނަމަވެސް ހަވީރުގެ ވަގުތައްވެފައި މަގުމަތީގައި ކާރު ބާރު ބޮޑުކަމުން އާލިމްއަށް ޔަނާއާއި ވާހަކަ ދެއްކޭ ގޮތެއް ނުވިއެވެ. ތިރީހަކަށް މިނެޓައްފަހު ކާރު ގޮސް މަޑުކޮއްލީ ދެބުރީގެ ރީތި ގެއެއްގެ ކުރިމަތީގައެވެ. ކާރު ގަރާޖައް ވެއްދުމައް ފަހު ޔަނާގެ އަތުގައި ހިފައިގެން ގޭތެރެއަށް ދާން އާލިމް ހިނގައިގަތެވެ. ގޭގެ ދޮރު ކުރިމަތީގައި މަޑުކޮއްލުމަށްފަހު އާލިމް ޔަނާއާއި ދިމާލަށް އެނބުރިލިއެވެ. “ހާދަ ހާސްވެފަ….މާމަ ޔަނާ ކައެއް ނުލާނެޔޭ…. އެނޫނަސް އެއްކަލަ ދުވަހު ވެސް މާމަ އުޅުނޭ ޔަނާ ކަމުގޮސްގެން” ޔަނާ ނުތަނަވަސް ވެފައި ހުރިކަން އިނގުމުން އާލިމް ވާހަކަދެއްކިއެވެ. “އާލް އަބަދުވެސް ހުންނާނަން ދޯ ޔަނާ ކައިރީ؟ ފޯރއެވަރ…ޕްރޮމިސް؟” މައުނަވީ ގޮތަކަށް އާލިމް އާއި ދިމާލަށް ބަލާލަމުން، ޔަނާ އަހާލި އިރު އެ ދެލޮލުގައި ވަނީ އުންމީދެވެ. “ޝަރުތެއްގެ މަތިން….ޔަން ވެސް އަހަރެންނާ ހަމަ ތި ސޭމް ޕްރޮމިސް ކުރަން ވާނެ” އާލިމް އޭނާ ބޭނުންވާގޮތް ބުނެލުމުން ޔަނާގެ މޫނު މައްޗައް ލުއި ހިނިތުންވުމެއް ވެރިވިއެވެ. “އައި ވިލް ނެވާރ ލީވް ޔުއަރ ސައިޑް…އަބަދުވެސް އާލްގެ ކައިރީގަ ހުންނާނަން” ސާބިތުކަމާއި އެކީ ޔަނާ ބުނެލިއެވެ. މާނަ ފުން ހިނިތުންވުމަކުން ފުއްދާލަމުން ޔަނާގެ އަތުގައި ހިފާލައިގެން ހުރެ އާލިމް އެތެރެއަށް ވަނެވެ.\nހާޖަރާގެ ފަރާތުން ޔަނާއަށް ފެނުނީ ކުރިންވެސް ފެނުނު ހިތްހެޔޮކަމާއި އެކުވެރިކަމެވެ. އާލިމް އޭނާގެ ދިރިއުޅުމުގައި ކުރިއަށް ދާން ނިންމީތީ އުފަލުން ހުރި ހާޖަރާ އިތުރައް ހިތްހަމަޖެހުނީ، އާލިމްގެ ހޮވުމަކީ ޔަނާ ކަން އިނގުމުންނެވެ. ޔަނާ އެގެޔަށް ފުރަތަމަ އައި ދުވަހުންސުރެވެސް އޭނާއަށް ޔަނާ ވަރަށް ކަމުދެއެވެ. ކައިވެނީގެ ކަންކަން މަޝްވަރާކުރުމުގައި އެތައް އިރަކު ތިބުމަށްފަހު، އާލިމް ކުއްލިގޮތަކަށް އޮފީހައް ދާންޖެހިގެން ދިއުމުން ގެއަށް ދާން ޔަނާ ނިކުތީ އެކަންޏެވެ.\nހިނގާލައިފައިދާން ޔަނާ ބޭނުންވީ، ދެތިން ފިހާރަޔަކަށްވެސް ވަދެލަން ޖެހޭތީއެވެ. މަޖީދީ މަގުގެ ފިހާރަޔަކަށް ވަނުމައްފަހު ނިކުތް ޔަނާ، މަގުގެ އަނެއް ފަޅިޔަށް ދާން ހިނގައިގަތީ ކަފިހި ހުރަސް މަތިންނެވެ. ކުރިމަތިން އައި ބޮޑު ޕިކްއަޕު ފެނުމުން ގަނޑުވެފައި ހުރި ޔަނާ ވިއްސައިގެން ދިއައީ އެ ޕިކަޕު އައިސް އޭނާގެ ގައިގައި ޖެހުމާއި އެކީގައެވެ.\nއަތުގައި ހުރި ކޮތަޅުތައް ދުރައް ވިއްސައިގެން ދިއައިރު ޔަނާ ގޮސް ޖެހުނީ ފާރކު ކޮއްފައި ހުރި ސައިކަލު ތަކުގައެވެ. ބިންމައްޗއް ވެއްޓުމާއި އެކު ބޯފަޅައިގެން ގޮސް ލޭތައް އޮހިގަތެވެ. މަގުމަތީގައި ތިިބި މީހުން ޔަނާގެ ކައިރިޔަށް އެއްވެ އެންބިއުލައިންސަށް ގުޅިއިރު، މަޑުމަޑުން ގޮސް ޔަނާގެ ދެލޯ އެކީހެން މެރިއްޖެއެވެ.\nއޭޑީކޭ ހޮސްޕިޓަލުގެ އޮޕަރޭޝަން ތިއޭޓަރުގެ ދޮރު ކުރިމަތީގައި ދެކޮޅުދެކޮޅަށް ހިނގާލަ ހިނގާލަ ހުރި އާލިމްގެ މޫމަތީގައި ވަނީ ބަޔާން ކުރަން ދަތި އަސަރު ތަކެކެވެ. ޔަނާ އެކަނި ގެއަށް ދާން ދޫކޮއްލާފައި އޭނާ އޮފީހަށް ދިއައީތީ އަމިއްލަ ނަފްސު ދެކެ އާލިމް ރުޅިއައެވެ. މިއަދު އެމީހެއްދެކެ އޭނާ އެންމެ ލޯބިވާ މީހާ މަރާއި ހަނގުރާމަ ކުރަމުން ދާއިރު، އާލިމްގެ ހިޔާލައް އައީ މީގެ ހަތް އަހަރު ކުރިން ހަމަ މިފަދަ އެކްސިޑެންޓެއްގައިއޭނާގެ މަންމަ އޭނާ ދޫކޮއް ދިއަ ގޮތެވެ. ގޮނޑިބަރީގައި އިށީނދެ އިން ވަރުދާގެ ލޮލުން ހުއްޓުމެއްނެތި ކަރުނަ އަންނަމުން ދިއައިރު ވަރުދާގެ ކައިރީގައި އިން ޒުމާ އާއި ހާޖަރާ ދިއައީ އޭނާއަށް ހިތްވަރުލައިދޭން މަސައްކަތް ކުރަމުންނެވެ. ލޫތް އާލިމް ކައިރީގައި ކޮއްޅައް ހުރި އިރު އޭނާ ހުރީ އާލިމްއަށް ހިތްވަރު ލައިދޭން ބުނާނެ އެއްޗެއް ނޭނގިފައެވެ. އާލިމްގެ ހާލަތު އޭނާއަށް ރަނގަޅައް އިހުސާސްވެއެވެ.\nއެންމެންނަށް އެއްފަހަރާ އޮޕަރޭޝަން ތިއޭޓަރުގެ ދޮރާއި ދިމާލައް ބަލާލެވުނީ ޑޮކްޓަރު އެތަނުން ނިކުތް އަޑަށެވެ. ގޮސް ޑޮކްޓަރު ކައިރީ ހުއްޓިލަމުން ޔަނާ ކިހިނެއްތޯ އާލިމް އަހާލިއިރު އޭނާގެ ހިތް ދިއައީ އޮބިނޯންނަ ވަރަށް ތެޅެމުންނެވެ. ޑޮކްޓަރުގެ ޖަވާބެއްގެ އިންތިޒާރުގައި ތިބި އެންމެންގެ ދެލޯ ބޮޑުވެގެން ދިއައީ ޑޮކްޓަރުގެ ދުލުން ބޭރުވި ޖުމްލަ އަޑުއިވިފައެވެ.\nއާލިމްއަށް ދެތިން ފިޔަވަޅު ފަހަތަށް އަޅާލެވުނު އިރު، ވަރުދާ ހުރީ ގަބު އަރާފައެވެ. ޒުމާއާއި ލޫތް އަދި ހާޖަރާވެސް ތިބީ ޑޮކްޓަރު އެދިން ޚަބަރު ޤަބޫލު ކުރަން ދަތި ވެފައެވެ. ވާނީވެސް އެހެންތާއެވެ. ދާދި ދެންމެއަކާއި ޖެހެންދެން އެމީހުންގެ ކުރިމަތީގައި ހެލި ފެލި ވެ އުޅުނު ޔަނާ މިހާރު އެއޮތީ މުޅިން ހިމޭންވެފައެވެ. ހިތް މަސައްކަތް ކުރަމުން ދިއަސް އެ ހަށިގަނޑަކު އެއްވެސް ދިރުމެއް ނެތެވެ. ޔަނާ ކޯމާއަކަށް ދިއަ ޚަބަރާއި އެކު އާލިމްގެ މުޅި ދުނިޔެވެސް ހުއްޓުނު ފަދައެވެ. މިހެން ވާންވީ ކީއްވެ ހެއްޔެވެ. އުފާވެރިކަން އޭނާގެ ދިރިއުޅުމަށް އަބަދުވެސް ވަގުތީ މެހެމާނެއްގެ ގޮތުގައި އަންނަނީ ކީއްވެ ހެއްޔެވެ.\nނަމަވެސް، އުންމީދު އެލުވައިލާކަށް އާލިމް ބޭނުމެއް ނޫނެވެ. ޔަނާ ވަރަށް އަވަަހަށް ހޭ އަރައި، އޭނާގެ ގާތަށް އެނބުރި އަންނާނެއެވެ. އޭނާ އެކަނިކޮއްފަ ޔަނާއެއް ނުދާނެއެވެ. ޔަނާ ޕްރައިވެޓް ރޫމްއަކަށް ބަދަލު ކުރެވުމުން އެންމެ ފުރަތަމަވެސް ޔަނާގެ ކައިރިއަށް ދިއައީ އާލިމްއެވެ. މެޝިނުތަކުގެ އެހީގައި ނޭވާ ލަމުން ދިއަ ޔަނާ ފެނުމުން އާލިމްގެ ދެލޯ ފެންކަޅި ވެގެން ދިއައެވެ. އެ ދޮން މޫނުމަތީގައި އިހު ހުންނަ ނުފިލާ ހިނިތުންވުން މިއަދަކު ފެންނާކަށް ނެތެވެ. ދިރިހުއްޓަސް އެ ހަށިގަނޑަކު ދިރުމެއް ނެތެވެ.\nޔަނާ ބޭއްވިފައި އޮތް އެނދުގެ ކައިރީގައި ހުރި ގޮނޑީގައި އިށީނދެލަމުން އާލިމް ޔަނާގެ މަޑު އަތް ތިލަ ނަގައި އޭނާގެ އިނގިލި ތަކުގެ ތެރެއަށް މަހާލިއެވެ. އަނެއް އަތުން ޔަނާގެ ކޯތާފަތުގައި ފިރުމާލަމުން، ޔަނާއާއި ދިމާލަށް އާލިމް ބަލާލީ ޝަކުވާއާއި އެކުގައެވެ. “ޔަން ބުނީމެއްނު އަހަރެން ދޫކޮއްފަ އެއް ނުދާނަމޭ….އަބަދުވެސް ކައިރީގަ ހުންނާނަމޭ…އައި ނީޑް ޔޫ ޔަން…ވޭކް އަޕް” ފަހު ބަސްތައް އާލިމްގެ އަނގައިން ބޭރުވީ މަޑު ގިސްލުމަކާއި އެކީގައެވެ. އެވަގުތު އެ ކޮޓަރީގެ ދޮރު ހުޅުވާލި ހާޖަރާ އަދި ވަރުދާއަށް މި މަންޒަރު ފެނުމުން ދޮރު ލައްޕާލަމުން އެކަކު އަނެކަކާއި ދިމާލަށް ބަލާލީ ގޮތްހުސްވެފައިވާ ބައެއް ފަދައިންނެވެ.\nކެބިން ތެރޭގައި ދެކޮޅު ދެކޮޅަށް ހިނގަމުން ދިޔަ ރަފްގާގެ މޫނު މަތީގައި ވަނީ ހާސްކަމެވެ. ކަމަކާ ކެތް މަދު ވެފައި ހުރި މީހެއް ފަދައިން އިރު އިރު ކޮޅާ ކެބިންގެ ދޮރާއި ދިމާލަށް ބަލާލާއިރު، އޭނާގެ އޮމާން ނިއްކުރީގައި ދާތިކި ބަބުޅަމުން ދިއައެވެ. އޭނާގެ މޭޒުމަތީގައި އޮތް ފޯނު ރިންގުވާން ފެށުމުން ހަލުވި ފިޔަވަޅުތަކެއްގައި ގޮސް ރަފްގާ ފޯނުނަގާ ކަންފަތުގައި ޖަހާލިއެވެ. “ވަޓް…ކަލޭމެންނަށް ހަމަ އެވަރުގެ ކަމެއްވެސް ރަނގަޅަށް ނުވަނީތަ؟ އަހަރެން ބުނީ އޭނަގެ ދުވަސް ދުއްވާލާށޭ…އެކަމު ކަލޭމެންނަށް އެވަރު ވެސް ނުވޭ…ދެން ކުރަން ޖެހޭ ކަމެއް ކުރާނީ އަހަރެން އަމިއްލައަށް…ނައު ގޯ އަންޑާގްރައުންޑް” އޭނާ ބުނަން ބޭނުންވީ ވާހަކަ ބުނެލުމަށްފަހު ފޯނުބޭއްވި ރަފްގާގެ މޫނުމަތީގައި ވަނީ ނުރައްކާތެރި ހިނިތުންވުމެކެވެ.\nއެހައި ކުއްލި ގޮތަކަށް ނިކްޔަން އެ ދަތުރު ރޭވުމުން ފަލަކްއަށް ހޮސްޕިޓަަލަކުން ޗުއްޓީއެއް ހަމައެއްނުޖެހުނެެވެ. އެހެންކަމުން އެމާރޖެންސީ ދިހަ ދުވަހުގެ ލީވް ނަގައިގެން ފަލަކް ރާއްޖެ ދާން ނިންމިއެވެ.\nއެނބުރި ދިވެހިރާއްޖެއަށް ދެވުމުން ފަލަކްއާއި ކުރިމަތި ލާންޖެހޭނީ ކޮންކަހަލަ ކަންތައްތަކަކާ ބާއެވެ؟ ނިކްޔަން ދެން ކަންތައް ކުރާނީ ކިހިނެއް ބާއެވެ؟ ރަފްގާގެ ރޭވުމަކީ ކޮބާ ބާއެވެ؟ އާލިމް އަދި ޔަނާގެ ދިރިއުޅުމަށް ދެން އަންނާނީ ކޮން ކަހަލަ ތޫފާނެއް ބާއެވެ.\nމި ހުރިހައި ސުވާލުތަކުގެ ޖަވާބު ލިބިގަތުމަށް ކުރިއަށް އޮތް ބަޔަށް އިންތިޒާރު ކޮއްލައްވާ!\nYayy i am first dhw this part was awesome 👌👌👌👌\nCongrats and thankyou faiherr❤\nKihineh vaan tha miulheny?? Nikyan dairy ehkoh kee nama ehnnu??\nVrh Reeth mi baives🥰🥰🥰\nDhn anna bai thankolheh dhigu kohlahchey please 🙏 🥺🥺🥺🥺🥺🥺🥺\nMibai kuru thr🥺🥺🥺\nNeyge dhw waane gotheh wes! Hingaa balamaa\nAlhe aphxxx Aal ah ehen nuhadhaa ba😭😭😭😭😭😭😭😭😭😭😭😭😭😭😭💔💔💔💔💔💔💔💔💔💔💔💔💔💔💔Nikyan aa Falak ves dho alhe😔😔😔😔😔😔😔😔😔😔😔😔😔😔😔😔😔😔 Mi hurihaa kameh vani hamaeRafga gandaa hure😡😡😡😡😡😡😡😡😡😡😡😡😡😡😡😡😡😡😡😡😡😡😡😡😡 E Rafga ah landeh dheebala heyo nuvaane😭😭😭 hurihaa kameh eba fani kureyey huvaa foohivey 😏😏😏😏\nMaasha Allah mi part hama💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯💯❣❣❣❣❣❣❣❣❣❣❣❣❣❣❣💕💕💕💕💕💕💕💕💕💕💕💕💕💕💕💞💞💞💞💞💞💞💞💞💞💞💞💞💞💞👏👏👏👏👏👏👏👏👏👏👏👏👏👏👏👌👌👌👌👌👌👌👌👌👌👌👌👌👌👌\nKyhkuraany dhw😭😭😭💔💔💔 adhi fahun rangalhu waane kanneyge hurihaa kameh🥺 rafga wejje jahannama yah fonuwaalan dhw😂🙄\nThankyou naani darling ❤❤❤\nwoww!! vrh reethi 😉 dhen kihineh baa vaany\nLets see dhw! Thankyou❤\nOooooooooh myyyyyyyyyyyy gooooooooood. Dhn kihinei baa vaanee. Curiously waiting.\nI even wonderrrrrrrr what will happennnnn😂thankyou shuba❤❤\nThankyou darling ❤\nVrh reethi hama\nSis aalu ah ehn nahadhahchey plx..\nStay safe and tc gey sisso\nLuv u 6\nAal ah adhi rangalhu waane ey😭😭😭 thankyou so much❤ Lym stay safe❤\nAlhey kihineh thaev yanaa ah ei rafga gandu kuri kameh dho i just hate her ughhh aal ah ehen nahadhaba alheeeee\nYan and falky gonna come to maldives omg I wonder what will happen\nThankyou love❤ Stay safe\nBy the way sisoo you are my fav author here and this is my fav story❤❤❤\nAwwwwn thankyou nuhy❤\nAlheyy sis don’t break aal’s heart again 💔💔😭 nick vx diary ge fahu bai keenama.. Gws yanaa ❤ I wanna kill this rafga.. 😠 please sis make everything right n don’t break anyone’s heart 😭💔 really very curious to read the next part… Please upload it soon… Luv u n stay safe ❤😘\nHearts break wejje kanneyge dhw😭💔 thankyou darling lym stay safe❤\nWow mi part ves hama habeys…. Comment nukuriyas hama baraabarah kiyan………..Story ge twists thah varah kamudhey…….. Maashaa Allah….. BTW you are Lilly author ge sis ehnu…. Why isn’t she continuing her story????? I miss it… Let her know that I want her to continue the story soon……..Love aphxxx……..💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜\nThankyou so much wrh ufaa wejje comment eh kohlyma ingey🥰 glad you like the twists in the story\nAnd yes lilly is my sister\nWell actually she is very busy with her studies…that’s why she is unable to upload\nThankyou once more❤\nCuriously waitibg for next\nHeiiii…….my lwbi lwbi sisoooo❤❤❤\nThis part was amazing…wowwww\nYaana gws….alhe aal be strong don’t get break down\nNikyan keeve tha dairy ge Aneh part nukee…..if he had read tht part thn he will knw dhw falak love him..\nAlhe his decision will affect many people life dhw. ..\nSis plss do something tht Nikyan will knw falak loves him..nd yaana ves coma in nikume aal aa happily life eh ulheythan..rafga ah ladeh dheyn higaa dhw sis..\nBTW thxs to submit this part early\nAdhi ves alhugadu ge brain ga varah question eba huri…curiously waiting for next part to get ans of my all questions..\nWhn is next part sis?\nLysssssmmmm nd ur story tooo\nBest author, aslu sis varah friendly tht y I also love to comment ur story nd story ves ehaa kiyaa hihvaa gothah genesdhey thee\nTake care my lwbi sisooo\nAwww thankyou so much hafuu\nI hope everything goes well tooo\nYou guys are so frndly dhn obviously i also have to be dhw\nTc next part soon insha allah❤❤❤❤\nMi part ves vrh Sali 💯💯💯💯💯💯\nNikves dhw falak men Maldives dhany dhw\nFalak aa aalim aa dhimaaveemaa vrh foori hunaanedhw heheheh🤭🤭🤭😲😲\nYaanaa accident vee ey omg😲😲 plxx wake up soon 😭😭dear rafgaa gadaa haada nulafaey dhw 😡😡😡\nVrh curiouse 💗💗💗💗\nSis next part avaha up kohladheychey if ur not buxy ingey♥♥\nLuv u stay safe😂♥\nAsluwes dhww i hope everything goes well too\nSis, reyga Scarlet kurin comment eh.. But nufeneecomment. Vvvvvvvv long comment eh. 😭😭😭😭😭😭\nThi neyge ehnwyrun fennaane zamaaneh😂 baeh faharu one week fahun wes feney dhw😂😂 thankyou darling❤\nAal ey..yana ah ehen hedhiy rafgaa ingey..alhey…nick kairiy buney Maldives ah naanaashey…so sad..BTW vvvv.reethi..the wait was Worthing…BTW dress ehkon fahan kuriy part ga cmnt kurin..sis nubala inniyaamu check kohlahchey..\nLets see what happens dhw i will check ingey\nAfaa i ge first comment eh up eh nuveyyyy😭😭\nAdhi up waane😭\nAalim and falak aa gulhuvai dheebala plssssss😭. Story varah reethi.🤗❤\nThey don’t love each other so its not possible ingey thankyou❤\nWow wow…. This was epic 💖❤I just loooooved it💚💛💜when is next???curiously waiting for the next part😘😘😍😍\nThankyou darling❤ Next part soon insha allah\nWhen is the next part sissy??\nMi rafga nerelaba mi story in haadhahaa foohi veyey huvaa mibuny😠😠😠😠😠😡😡😡\nSame here darling😤😤\nWow vara salhi mi Bai ves\nWaiting for the next part 😍😍😍😍😍\nއެހެނިހެން ދީނީ ލޯބި June 15, 2018


Raees Yameen Ah Ivvaafai Vanee Haraam Hukumeh - Shujau - Vaguthu\nއިދިކޮޅު ކޯލިޝަންގެ ލީޑަރު، ކުރީގެ ރައީސް އަބްދުﷲ ޔާމީންގެ މައްޗަށް މަނީ ލޯންޑަރިންގެ ކުށް ސާބިތުވާ ކަމަށް ކްރިމިނަލް ކޯޓުން ކަނޑައަޅައި އިއްވި ފަސް އަހަރު ދުވަހުގެ ޖަލު ހުކުމަކީ "ހަރާމް ހުކުމެއް" ކަމަށް ބާރަށު ދާއިރާގެ ކުރީގެ މެންބަރު އަދި ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވެއްޖެ އެވެ.\nޝުޖާއު މިހެން ވިދާޅުވީ، ރައީސް ޔާމީނަށް އިއްވިއެ ޖަލު ހުކުމަށް އެއް އަހަރު ފުރުމާ ގުޅިގެން .މިއަދު ކުރެއްވި ޓްވީޓެއްގައެވެ. ޝުޖާއު ވިދާޅުވެފައި ވަނީ، ރައީސް ޔާމީން އަށް އިއްވާފައި ވަނީ ސީދާ "ހަރާމް" ހުކުމެއް ކަމަށާއި، އެމަނިކުފާނުގެ މައްޗަށް ދައުލަތުން އުފުލި ދައުވާ އާއި ހުކުމާ ދިމާ ނުވާ ކަމަށެވެ.\nRaees Yameen ah Ivvaafai vanee Seedhaa “Haraam Hukumeh”.Ufuli Dhauvaa aai Hukumeh Eggothakah ves Dhimaa Nuvey. SC gai Ali Rasheedh Ah https://t.co/8XS3jtjNQt ee Haraam Hukumuge https://t.co/CsR3YTUgKk ee Giu Heykifa Huri “Fandiyaareh”.Mulhi SC ah huri Boduvegen vaa “Huthureh”. pic.twitter.com/HtbFIuroHD\n— Ibrahim Shujau 💙 (@shuja3831) November 28, 2020\nއަދި ރައީސް ޔާމީންގެ މައްޗަށް ހުކުމް އިއްވި ކްރިމިނަލް ކޯޓުގެ އޭރުގެ އިސް ގާޒީ އަލީ ރަޝީދަށް މިހާރު ހުންނެވި ސުޕްރީމް ކޯޓުގެ ފަނޑިޔާރެއްގެ މަގާމުގައި ނުހުރެވޭނެ ކަމަށް އޭނާގެ ޓްވީޓުގައި ވަނީ ވިދާޅުވެފައެވެ. ފަނޑިޔާރު އަލީ ރަޝީދު ސުޕްރީމް ކޯޓަށް ބަދަލުކުރެއްވުމަށް މި ސަރުކާރުން ނިންމި ނިންމުން ޝުޖާއު ވަނީ "ހަރާމް ހުކުމުގެ ހަދިޔާ" ކަމަށް އޭނާ ވަނީ ވިދާޅުވެފައެެވެ.\nޝުޖާރު ވިދާޅުވީ އަލީ ރަޝީދަކީ "ގުއި ހޭކިފައިވާ ފަނޑިޔާރެއް" ކަމަށާއި، އޭނާ އަކީ މުޅި ސުޕްރީމް ކޯޓަށް ހުރި ބޮޑުވެގެންވާ "ހުތުރެއް" ކަމަށެވެ.\nރައީސް ޔާމީން ޖަލުގައި ހުކުމް ތަންފީޒުކުރައްވަމުން ގެންދަވާތާ އަހަރެއް ފުރުމާއި ގުޅިގެން އިދިކޮޅުގެ ގިނަ ބަޔަކު އަންނަނީ އެމަނިކުފާނު ޖަލުން މިނިވަން ކުރުމަށް ގޮވާލަމުންނެވެ.\nމިއަދު 13:30 އިން ފެށިގެން އިދިކޮޅުން އަންނަނީ ރައީސް ޔާމީން ޖަލު ހުކުމް ތަންފީޒުކުރަމުން އަންނަ މާފުށި ކައިރީ ކަނޑުމަތީގައި މުޒާހަރާ ކުރަމުންނެވެ.\nމަނީ ލޯންޑްރިންގެ ކުށް ސާބިތުވެ ރައީސް ޔާމީން ގެންދަވަނީ މާފުށީ ޖަލުގައި ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުންނެވެ. މަނީ ލޯންޑަރިންގެ ދައުވާ ސާބިތުކޮށް ދަށު ކޯޓުގައި އިއްވި ހުކުމް ހައި ކޯޓުގައި އިސްތިއުނާފް ކޮށްފައިވެއެވެ.\nހައި ކޯޓުގައި ބޭއްވި އަޑުއެހުންތަކާ ގުޅިގެން މިއަދާ ހަމައަށް އައި އިރު، އެ މައްސަލައިގައި ހުކުމެއް އަދި ނީއްވައެވެ. ރައީސް ޔާމީން ކަފާލާތުގެ ދަށުން މިނިވަން ކުރުމަށް ވެސް އިދިކޮޅުން އަންނަނީ ގޮވާލަމުންނެވެ.\nޝުޖާއުގެ މެސެޖް: މިއީ ވެސް ދުވަހެއް، އުފާވެރި ދުވަސްތައް ބައްދަލު ކުރާނެ\nނޮވެމްބަރު 28, 2020 18:02\nކަލޯ އަށް ހަރާމެއް ޙަލާލެއް ވަކި ކުރަން ނޭގޭ ދޯ؟\nނޮވެމްބަރު 28, 2020 18:10\nކަލޭ ތީ ކަންތައް ތައް ހަރާމް ކޮށް ހުއްދަ ކުރަން ކާކު؟\nނޮވެމްބަރު 28, 2020 18:41\nޔާމީނު ބަޑުއަޅާލި ރައްތިތުންގެ ފައިސާ ތަކަކީ ހަމަ ހަލާލު ތަކެތިތަ ؟ ކަލެއަށް ހަރާމް ހަލާލު އެގޭތަ ؟\nނޮވެމްބަރު 29, 2020 09:24\nޔާމިނު ބަނޑު އަޅައިލިއިރު ރައްޔިތުންނަށް ޓަކައި ފެންނަން ހުރި ހާދަ ބައިވަރު ތަރައްގީގެ ކަންތައްތައް ކޮއްފައި އެބަހުއްޭ! މާލޭ ބޭރު މަގު، ބްރިޖް، ދަރުމަވަންތަ ހޮސްޕިޓަލް އަދި ރަށްރަށުގައިވެސް އެބަހުރި. މިސަރުކާރުން ބަނޑުއަޅަނީ ރައްޔިތުންނަށް އެއްބައިވެސް ނާޅާ! މާކަޑައެންނު!!\nނޮވެމްބަރު 28, 2020 20:44\nވައްކަމަކީވެސް ހަރާމް ކަމެއް\nނޮވެމްބަރު 28, 2020 20:46\nކިތައް ޕަސަންޓުތާ މި ހަރާމްވީ އަނެއްކާ\nނޮވެމްބަރު 28, 2020 21:56\nހަމަ 100ޕަސެންޓް ޙަރާން ޙުކުމެއް ސުޖާއުގެ ޕާޓީއަށްސާބަހޭ\nނޮވެމްބަރު 28, 2020 22:21\nނޮވެމްބަރު 29, 2020 01:16\nމިގައުމުގައި ވަށްކަން ކުރީ އަދިމިހާތަނަށް އެއްމެމިީހަކު ބާ؟؟؟؟ ޖަންގާބޯ ވެރިކަމުގަ ކުރީ ހުސް އޮޅުކަން ....\nހިތި ޙަބަރާއި ފޮނިހަކުރުގެ ތަފާތު ކުޑަދުލުން ކިޔައި ދޭން ތަށްޔާރުތޯ؟؟؟ ވެރިކަމަކީވެސް ބަދަލުވާ، ބަދަލުވަމުންދާ ބަދަލުވާނެ ކަން ގައިމު ކަމެއް ؟؟ ބަޣާވާތީން މިގައުމަށް ކުޅަ ޖެއްސުމުގެ ބަދަލު ހޯދަން ގައުމިއްޔަތުގެ އަފުރާދުން ނިކުމެ ރުކުރުވާލީމަ އަމަޔޯ އަށްޕަޔޯ ގޮވިޔަސް އަޑު ނުއަހާނެ ކަން ހަދުމައިގަ ބަހަށްޓަވަޢިގެން ކުރިއަށް ކުރިއަށްބާރަށް ކުރިއަށް ގޮސް ބޯކޮޅު ވަތަށް.............،\nނޮވެމްބަރު 29, 2020 01:17\nވޯޓުން ވަ އްކަންކުރުމަކީ ހަލާލު ކަމެ އެއ އްތަ؟\nނޮވެމްބަރު 29, 2020 03:59\nކޯޓުތަކުގެ އިސް ފަނޑިޔާރުންނަށް ތިބީ އިނގިރޭސި ގާނޫނު އެކަނި ކިޔަވައިގެން ތިބި މީހުން. އެހެންވީމާ ތިޔާހެން ހަރާމް ހުކުމެކޭ ބުއްޏަސް އެމީހުންނަށް ވާއެއް ނުވާއެއް ނޭގޭނެ\nނޮވެމްބަރު 29, 2020 08:35\nތިޔަ އީދުނިޔޭގެ އާދަ .. ކުށްވެރިވާކޮންމެމީހަކީ ހުދުކާފޫރަށްވެދޭ!!\nނޮވެމްބަރު 29, 2020 08:46\nމިވެެރިންމިހެންްއުޅެންޏާ ކިހިނެއްތަ ޝަރީއަތެއްކުރަންއެނގޭނީވެސް .. ދެކޮޅުންވެސްބުނާނީގޯހޭ. އެހެންވީމާ އަހަންނަށްފެންނަނީ ގުރުއަތުލާން.\nނޮވެމްބަރު 29, 2020 08:49\nޓުރަމްޕުވެސް ފުއްޕަފުއްޕާފައެބުނަނީ ތިމަންނައޭމޮޅުވީ .. އެކަމަކު ހުރިހާބޯޅައެއްވަނީ ބައިކޮޅުގޯލަށް.. މެޗުނިމުނީމާ ތިމަންނައޭބުނީމާ ކިހެނެއްހަދާނީދޯ؟؟\nނޮވެމްބަރު 29, 2020 09:59\nއެހެންވެޔޭ މަބުނީ ކެނެރީގެ ނަޝީދު އުޅެނީ ޓްރަންޕް ވައްތަރަށޭ. އޭނަ މޮޅުވެއްޖެއްޔާ ވަރަށް އިންސާފުވެރި އޭނަ ބަލިވެއްޖެއްޔާ ނަތީޖާ ގަބޫލު ނުކުރައްޗޯ\nނޮވެމްބަރު 29, 2020 10:02\nރީނދޫ ކުދިން ވަރަށް މޭކަރާނެ ޙަލާލް ޙަރާމް ބުނެލާ އިރަށް. ޝައިޠާނުން ތެޅި ފޮޅޭނެ. އެވާހަކަ ނުދެއްކިއްޔާ ރަނގަޅުވާނީ. ލޮލް\nނޮވެމްބަރު 29, 2020 10:48\nޙަރާމް ޙަލާލު އިނގޭތޯ.... ތިޔަ ކަނީ ޙަލާލް އެއްޗެހިތޯ ސުޖާބޭ


އެތައް މިލިއަން މުސްލިމުންގެ ލޭއޮހޮރުވާލެވޭ ހިނދުވެސް ނަޞާރާއިންގެ ހެޔޮކަން ކިޔައިދީދީ ހެވިފައި ބަލަން ތިބެންވީހެއްޔެވެ؟ – ۞ Haqqu.info\n25/04/2015 08/05/2015 ޙައްޤު ނިއުސް ޓީމް\nބިލާލް ފްލިޕް ކުރުސިކޮޅުގައި އިށީނދެ އިންނަވައިގެން ޖީބަށް ބަރުކުރައްވާ ފަޠުވާ ދެއްވަނީ\nއިނގިރޭސި ވިލާތުގެ ޔުނިވާރސިޓީއަކުން ޕީއެޗްޑީ ހަދާފައިވާ ބިލާލް ފްލިޕް، އިސްލާމްދީނުގެ ފެށުމުގައި މުސްލިމުންނަށް ނަޞާރާއިންގެ (ހެޔޮލަފާ ޢަދުލުވެރި ރަސްގެފާނުގެ) ފަރާތުން ލިބުނު ޙިމާޔަތާއި ރައްކާތެރިކަމުގެ ބަދަލުގައި، އެރަސްގެފާނަށް ފަހު މިއަދު ދުނިޔޭގައި ތިބި ޙައްދުފަހަނައެޅި އިންސާނިއްޔަތުކަމުގެ ޒައްރެއްގެ މިންވަރުވެސް ނެތް ޖަންގަލީ އުޞޫލުތައް ގެންގުޅޭ، އެތައްއެތައް ހާސް މުސްލިމުންނެއް ދިރިތިއްބާ އަންދާ ހުސްކުރަމުންދާ އެފްރިކާ ބައްރުގެ ނަޞާރާއިން މުސްލިމުން އަންދާކަތިލާނެ ވަރަކަށް ކަތިލާން ދޫކޮށްލުމަކީ، އޭރުގެ އެނަޞާރާއިންގެ ޢަދުލްވެރި ރަސްގެފާނުގެ ހެޔޮކަމަށް ވެވޭނެ އިޙްސާންތެރިކަމެއް ކަމުގައި ޞިފަކޮށްފިއެވެ. އަދި މުސްލިމުންނަށް ލިބެމުންދާ އަނިޔާއިން ސަލާމަތް ވެވޭނެ ކަމެއް ކަމުގައިބުނެފިއެވެ.\nބިލާލު ފްލިޕް ކޮށްފައިވާ ޓްވީޓެއްގައި ބުނެފައިވަނީ، (އެތައް އެތައް ހާސްމުސްލިމުންނެއް ދިރިތިއްބާ އަންދާ އަދި ކަތިލަމުންދާ އިތިއޯޕިޔާގެ ހައްދުފަހަނައެޅި) ނަޞާރާއިން ތަކެއް، (އެމީހުން މުސްލިމުންނަށް ދޭ އަނިޔާގެ ބަދަލު ހިފުމުގެގޮތުން) އިސްލާމީ ޚިލާފަތުގެ މުޖާހިދުން ގަތުލުކޮށްލުމަކީ މުސްލިމުތަކުންގެމައްޗަށް އެމީހުންގެ އަނިޔާވެރިކަން އިތުރުވުމަށް ވާނެ ސަބަބެއް ކަމުގައި ވާނެކަމަށެވެ. އަދި މިޓްވީޓްގައި، އިސްލާމް ދީނުގެ ފެށުމުގައި ނަޞާރާއިންގެ ފަރާތުންލިބުނު އެހީތެރިކަމުގެ ބަދަލުދޭންވީ ގޮތަކީ މީތޯ އޭނާ ސުވާލު އުފައްދާފައި ވެއެވެ.\nމުސްލިިމުންނަށް އެހީތެރިވިކަމަށް ބިލާލް ފްލިޕް އިޝާރާތްކުރާ ނަޞާރާއިންނަކީ އެދުވަސްވަރުގައި އުޅުއްވި ޢަދުލުވެރި ނަޞާރާއިންގެ ރަސްގެފާނެކެވެ. ބިލާލް ފްލިޕް މިކުރާ ދަޢުވާއަކީ އެދުވަހު އެރަސްގެފާނުވެސް އެކަމަކުން މުސްލިމުން ސަލާމަތްކޮށްދިން ކަންތައްވަމުންދާ މަންޒަރު ބަލަން ދަތްޕިލަ އަތަށްލައިގެން އިނުން އެއީ ހެޔޮ ރަނގަޅުގޮތް ކަމުގައެވެ. އެރަސްގެފާނުވެސް މުސްލިމުން މައްކާގެ މުޝަރިކުންގެ އަނިޔާވެރިކަމުގެ ދަށަށް ދޫކޮށްނުލާ ރައްކާތެރިކަން ދެއްވިއެެވެ. އެހެނަސް ބިލާލް ފްލިޕް މިކަމުން މިސާލު ނަގާފައި މިބުނަނީ އަނިޔާކުރާނެ ވަރަކަށް ކުރަން ދޫކޮށްލުމަކީ އެރަސްގެފާނުގެ ހެޔޮކަމަށް އިޙްސާންތެރިވުން ކަމުގައެވެ.\nއިސްލާމީ ޚިލާފަތުގެ މުޖާހިދުން އެމުޖްރިމް ނަޞާރާއިން ޤަތުލުކުރި ކުރުމަކީ އިތުރު މުސްލިމުންތަކެއް ޤަތުލުވުމަށް ހުޅުވޭ މަގެއް ކަމަކަށް ބުނާއިރު މިހާތަނަށްއެމީހުން ޤަތުލުކޮށް އެންދިހާ މުސްލިމުން އެންދީ ކޮންކަމަކާ ހުރެތޯ ސުވާލު ކޮށްލަންޖެހެއެވެ. އެއީ މިފަދަ ސަބަބަކާ ހުރެ އެއް ނޫނެވެ. އެމީހުންގެ ކުށަކީ އެމީހުން ﷲއަށް އީމާން ވުމެވެ. އަދި ﷲ އަށް އީމާންވުމުގެ ސަބަބުން ނަޞާރާއިންނާ ޞަލީބީން މިއަދު މުސްލިމުންނާއި މެދު ހިންގަމުންދާ ޤަތުލު ޢާންމުތައް ހުއްޓުވޭނެ ހަމައެކަނި ހައްލަކީ ކަނޑިއެވެ.\nބިލާލް ފްލިޕް ވަނީ މީގެ ކުރީގައި އިސްތިޝްހާދީ ޙަމަލާއަކީ ހުއްދަކަމެއްކަމުގައި ބުނެފައެވެ. ނަމަވެސް އޭގެ ފަހުން އޭނާގެ ބުނުންވަނީ ފްލިޕްވެފައެވެ. މިސަަބަބާއިހުރެ އޭނާއަށް ބިލާލް ފްލިޕްގެ ނަމުން ނަންދެވުނެވެ. އޭނާގެ ބުނުން ފްލިޕް ކުރުމަށް އޭނާގެ ޖީބު މަޖުބޫރު ކުރުވީއެވެ. އަދި ޙައްޤު ބަސްބުނުމަށް މަނާ ކުރީއެވެ.\nޚިލާފަތު ނަޞާރާއިން ބިލާލް ފިލިޕްސް އިތިއޯޕިއާ ފާޑުކިޔުން


SunOnline: Philippines in Canada ah 69 container ge kuni an'buraa fonuvaalaifi\nފިލިޕީންސްއިން ކެނެޑާއަށް 69 ކޮންޓެއިނަރުގެ ކުނި އަނބުރާ ފޮނުވާލައިފި\nރުގިއްޔާ މުހައްމަދު މޫސާ 31 May 2019, 14:19\nފިލިޕީންސްއިން ވަނީ 69 ކޮންޓެއިނަރުގެ ކުނި އަނބުރާ ކެނެޑާއަށް ފޮނުވާލާފަ -- ފޮޓޯ: އޭޕީ\nމެނީލާ (މެއި 31): މީގެ ހަ އަހަރު ކުރިން ކެނެޑާއިން ފިލިޕީންސްއަށް ފޮނުވި ކުނީގެ މައްސަލަ ހޫނުވެ، ފިލިޕީންސްއިން އެ ކުނީގެ ބޮޑުބައެއް އަނބުރާ ފޮނުވާލައިފިއެވެ.\nފިލިޕީންސްއިން ބުނި ގޮތުގައި 69 ކޮންޓެއިނަރުގެ ކުނި ބަރުކޮށްގެން މިއަދު އެގައުމުން ފުރި އާގު ބޯޓަށް ކެނެޑާއަށް ދެވޭނީ 20 ދުވަސް ފަހުންނެވެ.\nއެ ދެ ގައުމުގެ ކުނީގެ މައްސަލަ ފެށުނީ، ކެނެޑާއިން ފިލިޕީންސްއަށް 2013 އާއި 2014އާ ދޭތެރޭ ފޮނުވި ކުނީގެ ތެރެއިން 103 ކޮންޓެއިނަރުގައި ނުބައި ލޭބަލެއް ޖަހާފައި އޮތުމުންނެވެ. އެގޮތުން އެއީ އަލުން ބޭނުން ކުރެވޭ ފަދަ ޕްލާސްޓިކް ކަމަށް ކޮންޓެއިނަރުތަކުގައި އޮތް ނަމަވެސް އޭގައި ހުރީ ގޭތެރޭގައި ބޭނުން ކުރާ ތަކެއްޗާއި ޑައިޕާ ފަދަ އަލުން ބޭނުން ނުކުރެވޭ ތަކެތި ކަމަށް ފިލިޕީންސްއިން ބުންޏެވެ.\nއޭގެ ތެރެއިން ބައެއް ކުނި ފިލިޕީންސްއިން މިހާރު ނައްތާލާފައިވާ އިރު މިއަދު ކެނެޑާއަށް ފޮނުވާފައި ވަނީ ބާކީ ހުރި ކުންޏެވެ. އަދި 2016 ވަނަ އަހަރު ފިލިޕީންސްގެ ކޯޓަކުން ވަނީ ކެނެޑާގެ ހަރަދުގައި އެގައުމަށް އެ ކުނި އަނެއްކާވެސް ފޮނުވުމަށް އަންގާފައެވެ. އެ މަސައްކަތަށް ކޯޓުން ކަނޑައެޅި މުހުލަތު މިމަހުގެ 15ގައި ވަނީ ހަމަވެފައެވެ.\nއޭގެ ސަބަބުން ފިލިޕީންސްގެ ސަރުކާރުން ވަނީ ނުރުހުން ފާޅުކޮށް، ކެނެޑާގައި ހުންނަވާ އެގައުމުގެ ސަފީރު ގައުމަށް ގެންގޮސްފައެވެ.\nމީގެ ކުރިން ދުނިޔޭގެ މުއްސަނދި ގައުމުތަކުން އެންމެ ގިނައިން ޕްލާސްޓިކް ކުނި ފޮނުވަނީ ޗައިނާއަށެވެ. ނަމަވެސް މިދިޔަ އަހަރު ޗައިނާއިން ބޭރު ގައުމުތަކުގެ ކުނި އެތެރެކުރުން ހުއްޓާލުމުން، އެމެރިކާއާއި ޔޫރަޕުން އޭޝިއާގެ އެހެން ގައުމުތަކަށް ކުނި ފޮނުވާ މިންވަރު އިތުރުވިއެވެ.\nނަމަވެސް އެ ގައުމުތަކުންވެސް މިހާރު ވަނީ ބޮޑެތި ގައުމުތަކުގެ ކުނި ގަބޫލުކުރަން ދެކޮޅު ހަދާފައެވެ. އެގޮތުން މިދިޔަ އަންގާރަ ދުވަހު މެލޭޝިއާއިން ވަނީ އެމެރިކާ، ކެނެޑާ، އޮސްޓްރޭލިއާ އަދި އިނގިރޭސިވިލާތް ފަދަ ގައުމުތަކުން ފޮނުވާފައިވާ، އަލުން ބޭނުން ނުކުރެވޭ އެތައް ހާސް ޓަނުގެ ކުނި އަނބުރާ ފޮނުވާލާނެކަމަށް ބުނެފައެވެ.


Graphic Design koahuge nimumuge rasmiyyaathu baavvaifi.\nގްރެފިކް ޑިޒައިޒިނިންގ ކޯހުގެ ނިމުމުގެ ރަސްމިއްޔާތު ބާއްވައިފި.\nމީދޫ ޓައިމްސްއާއި ލެންޓާން އަދި ޓީމް ދަޢުވާ މޯލްޑިވްސް ގުޅިގެން މީދޫގައި ހަފްތާއެއްގެ މުއްދަތަށް ކުރިއަށްގެންދިޔަ ގްރެފިކް ޑިޒައިން ކޯހުގެ ނިމުމުގެ ރަސްމިއްޔާތު ރޭ ބާއްވައިފިއެވެ.\nމީދޫ އަންހެނުންގެ އިޖްތިމާޢީ މަރުކަޒުގެ ހޯލުގައި ރޭ ބޭއްވި ކޯހުގެ ނިމުމުގެ ރަސްމިއްޔާތު ޝާރަފުވެރިކޮށްދެއްވީ މީދޫ ޖަމްޢިއްޔަތުއްޞަލާޙުގެ ރައީސް އަލްފާޟިލް ޢަބްދުﷲ ޝިހާމެވެ. ރޭގެރަސްމިއްޔާތުގައި މީދޫ ކައުންސިލްގެ ރައީސް އަލްފާޟިލް ޙުސައިން ޢަފީފު އިބްރާހީމާއި ކައުންސިލްގެ ނާއިބު ރައީސް ނާޖިހު ޖަމީލުގެ އިތުރުން މީދޫ އެކުވެރި ކުލަބުގެ ރައީސް އަލްފާޟިލް މުޙައްމަދު ސަޢީދުވެސް ބައިވެރިވިއެވެ.\nރޭގެ ޙަފްލާގައި ވާހަކަފުޅުދައްކަވަމުން ޝަރަފުވެރި މެހުމާނު ވިދާޅުވީ، މީދޫގައި ގިނަ ދުވަސްވީ އިޖްތިމާޢީ މަސައްކަތްކުރާ ޖަމާއަތްތަކެއް މަސައްކަތްކުރަމުން ދަނިކޮށް، މީދޫ ޓައިމްސް އިން މިފަދަ ކަމަކަށް އިސްނެގީތީ އެކަމަށް ޝުކުރު އަދާކުރާކަމަށެވެ. އަދި މީހުން ބިނާކުރުމުގެ މިފަދަ މަސައްކަތްތައް މީދޫއަށް ނުހަނު ބޭނުންވެފައިވާކަމަށްވެސް ޝިހާމްގެ ވާހަކަފުޅުގައި ފާހަގަކުރެއްވިއެވެ.\nޝިހާމް އިތުރަށް ވިދާޅުވީ މިފަދަ ދާއިރާތަކުގެ ކޯސްތަކަށް ޒުވާނުން އެދޭކަމުގައިވަނީނަމަ\nމުސްތަޤްބަލުގައި މީދޫގެ ޖަމްޢިއްޔާތަކުން މިފަދަ ކޯސްތައް ކުރިއަށްގެންދިޔުމަށް ގޮވާލައްވާފައެވެ. އަދި ޖަމްޢިއްޔަތުއްޞަލާޙުން\nއެކަމަށް ތައްޔާރަށް އޮތްކަމަށްވެސް ޝިހާމް ވިދާޅުވިއެވެ. ކޯހުގެ ބައިވެެރިންނަށް މިކޯހުން ދަސްވި ހުނަރުތައް އިތުރަށް ތަރައްޤީކޮށް ޖަމާޢަތަށް ބޭނުންތެރި މީހަކަށްވުމަށްވެސް ޝަރަފުވެރި މެހުމާނު ނަސޭހަތްދެއްވިއެވެ. މިކޯހުގައި ކިޔަވައިދެއްވީ ގްރެފިކް ޑިޒައިނިންގެ ދާއިރާގެ ތަޖުރިބާކާރެއްކަމަށްވާ މުޙައްމަދު ވިޝާހެވެ.\nރޭގެ ރަސްމިއްޔާތުގައި ކޯސް ފުރިހަމަކޮށް 18 ބައިވެރިޔަކުވަނީ ސެޓިފިކެޓް ޙާޞިލްކޮށްފައެވެ. ރޭގެ ޙަފްލާގައި މީދޫ ޓައިމްސްގެ ފަރާތުންވަނީ މިކޯސް ކުރިއަށްގެންދިޔުމުގައި އެކިގޮތްގޮތުން އެހީތެރިވެދެއްވި ފަރާތްތަކަށް ޝުކުރު އަދާކޮށްފައެވެ.\nPhoto ah meehunn ethuri bayakah salaam\nރ. އަތޮޅު ތަޢުލީމީ މަރުކަޒުގެ3ދަރިވަރުން އޯލެވެލް ގަދަ 10 އެއްގައި! ނަތީޖާ ވަރަށް ފުރިހަމަ!\nރ. މަޑުއްވަރީ ކައުންސިލްގެ ރައީސް މަޤާމުން އިސްތިޢުފާ ދެއްވައިފި